-----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

นโยบายและภาพรวมการประกอบธุรกิจ

บริษัท เอกรัฐวิศวกรรม จำกัด (มหาชน)
เป็นบริษัทที่ประกอบธุรกิจผลิตและจำหน่ายหม้อแปลงไฟฟ้าระบบจำหน่าย ภายใต้เครื่องหมายการค้า
“เอกรัฐ” โดยมีความมุ่งมั่นที่จะผลิตสินค้าให้มีมาตรฐานและมีความทนทาน
สามารถตอบสนองความต้องการของผู้บริโภคในทุกๆ ด้าน
อีกทั้งยังให้ความสำคัญต่อผู้มีส่วนได้เสียทุกกลุ่ม

วิสัยทัศน์และพันธกิจ

วิสัยทัศน์

“เป็นองค์กรชั้นนำด้านธุรกิจหม้อแปลงไฟฟ้าในภูมิภาคอาเซียน”

พันธกิจ

1.  พัฒนาผลิตภัณฑ์และบริการให้มีคุณภาพอย่างต่อเนื่อง และอยู่เหนือความคาดหวังของลูกค้า

2.  ดำเนินธุรกิจด้วยหลักธรรมาภิบาล

3.  พัฒนาบุคลากรให้มีความรู้ ความสามารถ ศีลธรรม และมีคุณภาพชีวิตที่ดี

การเปลี่ยนแปลงและพัฒนาการที่สำคัญ

ทั้งนี้นับแต่ก่อตั้งบริษัทฯมีการเปลี่ยนแปลงและพัฒนาการที่สำคัญ ดังนี้

การเปลี่ยนแปลงและพัฒนาการที่สำคัญของบริษัทฯ มีรายละเอียด ดังนี้

+------+---------------------------------------------------------------+
| ปี    | -   ก่อตั้งกิจการด้วยทุนจดทะเบียน 4 ล้านบาท โดยกลุ่ม น้อยใจบุญ            |
| 2524 |                                                               |
|      |    เป็นผู้ถือหุ้นใหญ่เพื่อผลิตและจำหน่ายหม้อแปลงไฟฟ้าระบบจำหน่ายโดยมีกำลังผลิต |
|      |     20 MVA ต่อปี                                                |
+------+---------------------------------------------------------------+
| ปี    | -   ขยายกำลังผลิตขึ้นไปที่ 500 MVA                                  |
| 2529 |     ต่อปีพร้อมนำเข้าอุปกรณ์ใหม่จากประเทศเยอรมันและญี่ปุ่น                 |
+------+---------------------------------------------------------------+
| ปี    | -   ขยายกำลังผลิตขึ้นไปที่ 800 MVA ต่อปี                              |
| 2530 |                                                               |
|      | -   เจาะตลาดส่งออกโดยส่งไปจำหน่ายที่เนปาลและมาเลเซีย                |
+------+---------------------------------------------------------------+
| ปี    | -   ได้รับการถ่ายทอด                                             |
| 2531 | เทคโนโลยีการผลิตหม้อแปลงไฟฟ้าระบบจำหน่ายแบบใช้น้ำมันชนิดที่มีการเชื่อมปิดจาก |
|      |     Starkstrom-Geratebau GmbH ประเทศเยอรมัน                    |
+------+---------------------------------------------------------------+
| ปี    | -   ขยายกำลังผลิตขึ้นไปที่ 1,800 MVA ต่อปี                            |
| 2536 |                                                               |
+------+---------------------------------------------------------------+
| ปี    | -   แปลงสภาพเป็นบริษัทมหาชนจำกัด                                  |
| 2537 |                                                               |
+------+---------------------------------------------------------------+
| ปี    | -   ขยายกำลังผลิตขึ้นไปที่ 3,000 MVA ต่อปี                            |
| 2539 |                                                               |
|      | -   ได้รับการรับรองระบบบริหารคุณภาพตามมาตรฐาน TIS-ISO 9001         |
|      |     จากสำนักงานมาตรฐานผลิตภัณฑ์ อุตสาหกรรม(สมอ.) กระทรวงอุตสาหกรรม  |
|      |     เป็นโรงงานผลิตหม้อแปลงไฟฟ้าระบบจำหน่ายรายแรกของประเทศ          |
+------+---------------------------------------------------------------+
| ปี    | -   เพิ่มทุนจดทะเบียนบริษัทเป็น 302.90 ล้านบาท                        |
| 2541 |                                                               |
|      | -   ได้รับใบรับรองระบบบริหารคุณภาพตามมาตรฐาน ISO 9001:1994 จาก SGS |
|      |     ประเทศอังกฤษ                                               |
+------+---------------------------------------------------------------+
| ปี    | -   บริษัทฯ และบริษัทย่อย แห่งหนึ่งได้ลงนามในสัญญาปรับปรุงโครงสร้างหนี้      |
| 2543 |     โดยมีบริษัท ไพร้ซวอเตอร์เฮ้าส์ คูเปอร์ เอฟเอเอส. จำกัด              |
|      |     เป็นผู้ประสานงาน                                             |
+------+---------------------------------------------------------------+
| ปี    | -   ได้รับใบรับรองระบบมาตรฐานการจัดการสิ่งแวดล้อม ISO14001 จาก SGS   |
| 2544 |                                                               |
+------+---------------------------------------------------------------+
| ปี    | -   บริษัทฯ และบริษัทย่อย                                          |
| 2545 |     แห่งหนึ่งได้ลงนามในสัญญาปรับปรุงโครงสร้างหนี้ฉบับแก้ไขเพิ่มเติมครั้งที่ 1    |
|      |     โดยมีบริษัท ไพร้ซวอเตอร์เฮ้าส์ คูเปอร์ เอฟเอเอส. จำกัด              |
|      |     เป็นผู้ประสานงาน                                             |
|      |                                                               |
|      | -   ได้รับใบรับรองระบบบริหารคุณภาพตามมาตรฐาน ISO 9001:2000 จาก SGS |
|      |     ประเทศอังกฤษ                                               |
+------+---------------------------------------------------------------+
| ปี    | -   บริษัทฯ ได้ยื่นคำร้องขอฟื้นฟูกิจการตามกฎหมายล้มละลาย                 |
| 2546 |     และศาลได้มีคำสั่งให้บริษัทฯ ฟื้นฟูกิจการ โดยตั้งบริษัท เอเชียน            |
|      |     อินเตอร์เนชั่นแนล แพลนเนอร์ จำกัด เป็นผู้ทำแผนฟื้นฟูกิจการ             |
+------+---------------------------------------------------------------+
| ปี    | -   ได้รับใบรับรองระบบการจัดการอาชีวอนามัยและความปลอดภัย OHSAS       |
| 2547 |     18001:1999                                                |
|      |                                                               |
|      | -   ได้รับอนุมัติให้ใช้ตราสัญลักษณ์ Q-MARK จากคณะกรรมการร่วม             |
|      |     สภาหอการค้าแห่งประเทศไทย สภาอุตสาหกรรมแห่งประเทศไทย           |
|      |     และสมาคมธนาคารไทย เพื่อเป็นสัญลักษณ์รับรองคุณภาพสินค้าหรือบริการ      |
|      |     รวมทั้งการรับรองความรับผ                                      |
|      | ิดชอบของผู้ผลิตและผู้ให้บริการในการเอาใจใส่ต่อคุณภาพของสินค้าหรือบริการของตน |
|      |                                                               |
|      | -   ศาลล้มละลายมีคำสั่งเห็นชอบด้วยแผนฟื้นฟูตามมติที่ประชุมเจ้าหนี้ โดยมีบริษัท   |
|      |     เอเชียน อินเตอร์เนชั่นแนล แพลนเนอร์ส จำกัด เป็นผู้บริหารแผน          |
|      |     โดยได้ดำเนินการปรับโครงสร้างแบบเบ็ดเสร็จภายใต้พรบ.ล้มละลาย พ.ศ.   |
|      |     2483 (แก้ไขเพิ่มเติมครั้งที่ 5 พ.ศ. 2542)                         |
|      |     โดยมีการปลดภาระหนี้เงินต้นและดอกเบี้ย อย่างมีนัยสำคัญ                |
|      |     ซึ่งภายหลังจากการปรับโครงสร้างเสร็จสิ้น                           |
|      |     ศาลล้มละลายได้มีคำสั่งยกเลิกการฟื้นฟูกิจการ                         |
|      |                                                               |
|      | -   บริษัทฯได้จำหน่ายเงินลงทุนในบริษัทย่อยและบริษัทร่วม จำนวน 8 บริษัท      |
|      |     และมีการโอนสิทธิในการเรียกร้องหนี้ในบริษัทย่อยและบริษัทร่วม            |
|      |                                                               |
|      | -   ลงทุนในบริษัท เอกรัฐโซล่าร์ จำกัด จำนวน 29.99 ล้านบาท             |
|      |     หรือคิดเป็นร้อยละ 99.99 ของทุนจดทะเบียนที่ชำระแล้ว                 |
+------+---------------------------------------------------------------+
| ปี    | -   บริษัทฯได้เพิ่มทุนจดทะเบียนที่ชำระแล้วจากเดิม 508.17 ล้านบาทเป็น       |
| 2548 |     608.17 ล้านบาท โดยการออกหุ้นสามัญเพิ่มทุนจำนวน 100 ล้านหุ้น         |
|      |     มูลค่าที่ตราไว้หุ้นละ 1 บาท ในราคาหุ้นละ 2 บาท                     |
|      |     จำหน่ายให้แก่ผู้ถือหุ้นเฉพาะเจาะจง รวมได้รับเงินจากการเพิ่มทุนทั้งสิ้น 200  |
|      |     ล้านบาท                                                    |
|      |                                                               |
|      | -   บริษัทฯ ได้เพิ่มทุนจดทะเบียนจากเดิม 608.17 ล้านบาท เป็น 790.17      |
|      |     ล้านบาท โดยการออกหุ้นสามัญเพิ่มทุนจำนวน 182 ล้านหุ้น มูลค่าที่ตราไว้หุ้นละ |
|      |     1 บาท เพื่อเสนอขายต่อประชาชน                                 |
+------+---------------------------------------------------------------+
| ปี    | -   ทำการขายหุ้นสามัญให้แก่ประชาชนจำนวน 182 ล้านหุ้น มูลค่าที่ตราไว้หุ้นละ 1 |
| 2549 |     บาท ในราคาหุ้นละ 2.70 บาท                                   |
|      |     เพื่อนำเงินที่ได้จากการขายหุ้นสามัญไปลงทุนในบริษัท เอกรัฐโซล่าร์ จำกัด    |
|      |     จำนวน 470 ล้านบาท และใช้เป็นเงินทุนหมุนเวียน                     |
|      |                                                               |
|      | -   บริษัทฯ ได้เพิ่มทุนจดทะเบียนที่ชำระแล้วเป็น 790.17 ล้านบาท            |
|      |                                                               |
|      | -   นำหลักทรัพย์ของบริษัทฯ เข้าจดทะเบียน                             |
|      |     และทำการซื้อขายในตลาดหลักทรัพย์เมื่อวันที่ 7 สิงหาคม 2549 โดยใช้ชื่อย่อ  |
|      |     AKR                                                       |
|      |                                                               |
|      | -   ลงทุนเพิ่มในบริษัท เอกรัฐโซล่าร์ จำกัด จำนวน 470 ล้านบาท บริษัท       |
|      |     เอกรัฐโซล่าร์ จำกัดเพิ่มทุนจดทะเบียนชำระแล้วเป็น 500 ล้านบาท         |
+------+---------------------------------------------------------------+
| ปี    | -   ลงทุนเพิ่มในบริษัท เอกรัฐโซล่าร์ จำกัด จำนวน 200 ล้านบาท บริษัท       |
| 2551 |     เอกรัฐโซล่าร์ จำกัด เพิ่มทุนจดทะเบียนชำระแล้วเป็น 700 ล้านบาท        |
+------+---------------------------------------------------------------+
| ปี    | -   ลดทุนจดทะเบียนของบริษัทโดยการลดมูลค่าหุ้นที่ตราไว้ (par value)       |
| 2555 |     จากเดิมหุ้นละ 1.00 บาท เป็นหุ้นละ 0.80 บาท                      |
|      |     ซึ่งจะทำให้ทุนจดทะเบียนและทุนชำระแล้วของบริษัทลดลง จากเดิม          |
| ปี    |     790,173,640.00 บาท เป็น 632,138,912 บาท แบ่งเป็นหุ้นสามัญจำนวน  |
| 2556 |     790,173,640.00 หุ้น มูลค่าหุ้นที่ตราไว้หุ้นละ 0.80 บาท               |
|      |                                                               |
| ปี    | -   ลงทุนเพิ่มในบริษัท เอกรัฐโซล่าร์ จำกัด จำนวน 300 ล้านบาท บริษัท       |
| 2558 |     เอกรัฐโซล่าร์ จำกัด เพิ่มทุนจดทะเบียนชำระแล้วเป็น 1,000 ล้านบาท      |
|      |                                                               |
|      | -   บริษัทฯ ได้จัดสรรเงินกำไรประจำปี 2555 โดยจ่ายเป็นหุ้นปันผลจำนวน      |
|      |     49,382,237 หุ้น มูลค่าที่ตราไว้หุ้นละ 0.80 บาท ให้แก่ผู้ถือหุ้นของบริษัท    |
|      |     ในอัตรา 16 หุ้นเดิม ต่อ 1 หุ้นใหม่ รวมมูลค่าทั้งสิ้น 39,505,789.60      |
|      |     ล้านบาท ดังนั้นทุนจดทะเบียนของบริษัทจึงเพิ่มขึ้นจากเดิม 632,138,910 บาท |
|      |     เป็น 671,644,701.60 บาท แบ่งเป็นหุ้นสามัญจำนวน 839,555,877 หุ้น   |
|      |                                                               |
|      | -   บริษัทฯ ได้เพิ่มทุนจดทะเบียนจากเดิม 671,644,701.60 บาท เป็น        |
|      |     1,074.63 ล้านบาท โดยการออกหุ้นสามัญเพิ่มทุนจำนวน 503,733,527 หุ้น  |
|      |     เป็นจำนวนเงิน 402,986,821.60 บาท มูลค่าที่ตราไว้หุ้นละ 0.80 บาท    |
|      |     เพื่อเสนอขายต่อผู้ถือหุ้นเดิมในอัตราส่วน 1 หุ้นเดิมต่อ 0.6 หุ้นใหม่         |
|      |     ทำให้บริษัทฯ มีทุนจดทะเบียนเป็น 1,074,631,523.20 บาท แบ่งเป็น      |
|      |     หุ้นสามัญ 1,343,289,404 หุ้น                                   |
|      |     โดยมีวัตถุประสงค์เพื่อนำไปปรับโครงสร้างทางการเงินของบริษัท           |
|      |     เอกรัฐโซล่าร์ จำกัด และบริษัทฯ ได้ซื้อโรงงานและทรัพย์สินของบริษัท       |
|      |     เอกรัฐโซล่าร์ จำกัด ซึ่งประกอบด้วย ที่ดินสิ่งปลูกสร้าง                  |
|      |     เครื่องจักรและอุปกรณ์ในราคารวม 760 ล้านบาท                      |
|      |     ซึ่งเป็นราคาประเมินของผู้ประเมินอิสระ                             |
|      |                                                               |
|      | -   ได้รับใบรับรองระบบมาตรฐานการจัดการสิ่งแวดล้อม ISO 50001:2011 จาก |
|      |     AJA                                                       |
|      |                                                               |
|      | -   บริษัทได้รับใบรับรองว่าเป็น อุตสาหกรรมสีเขียวระดับที่ 3 ของระบบสีเขียว   |
|      |     (Green System) หรือ การบริหารจัดการสิ่งแวดล้อมอย่างเป็นระบบ       |
|      |     จากกระทรวงอุตสาหกรรม                                       |
|      |                                                               |
|      | -   บริษัทฯ ได้จัดสรรเงินกำไรประจำปี 2557                           |
|      |     โดยจ่ายปันผลเป็นเงินสดในอัตราหุ้นละ 0.07 บาท จำนวน 1,343,289,404 |
|      |     หุ้น รวมเป็นเงินปันผลทั้งสิ้น 94,030,258.28 บาท                    |
|      |                                                               |
|      | -   บริษัทฯ ได้ประกาศแสดงตนเอง มรท.8001-2553 ระดับสมบูรณ์ขั้นริเริ่ม     |
|      |     ในโครงการส่งเสริมอุตสาหกรรมให้มีการพัฒนาด้านความรับผิดชอบต่อสังคม    |
|      |     โดยยืนยันว่ามีการปฏิบัติสอดคล้องกับข้อกำหนดมาตรฐาน มีการตรวจสอบ      |
|      |     ปรับปรุง และพัฒนาระบบ                                        |
|      |                                                               |
|      |  การจัดการสภาพการจ้างและสภาพการทำงานให้เป็นไปตามข้อกำหนดอย่างต่อเนื่อง |
|      |                                                               |
|      | -   ได้รับแต่งตั้งเป็นผู้ตรวจสอบผลิตภัณฑ์อุตสาหกรรมประเภทหม้อแปลงไฟฟ้ากำลัง  |
|      |     (มอก.384-2543) ตามประกาศกระทรวงอุตสาหกรรม ฉบับที่ 2           |
|      |     (พ.ศ.2558) ออกตามความในพระราชบัญญัติมาตรฐานผลิตภัณฑ์อุตสาหกรรม   |
|      |     พ.ศ.2511 จากกระทรวงอุตสาหกรรม                              |
|      |                                                               |
|      | -   ได้รับรางวัล CSR-DIW Award 2015                              |
|      |     มาตรฐา                                                    |
|      | นความรับผิดชอบของผู้ประกอบการอุตสาหกรรมต่อสังคมจากกรมโรงงานอุตสาหกรรม |
|      |     เมื่อวันที่ 9 กันยายน 2558                                      |
+------+---------------------------------------------------------------+

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ความเป็นมา และพัฒนาการที่สำคัญของบริษัท

บริษัท เอกรัฐวิศวกรรม จำกัด (มหาชน) (“บริษัทฯ”) ก่อตั้งเมื่อวันที่ 24 มิถุนายน 2524 ด้วยทุนจดทะเบียน 4,000,000 บาท โดยเป็นผู้นำการผลิตและจำหน่ายหม้อแปลงไฟฟ้าระบบจำหน่าย(Distribution Transformer) ด้วยกำลังการผลิตประมาณ 3,000 MVA ต่อปี(กำลังการผลิตสูงสุด ณ 31 ธันวาคม 2549) โดยหม้อแปลงไฟฟ้าระบบจำหน่ายของบริษัทฯ มีการจำหน่ายทั้งในประเทศและมีการส่งออกเพื่อไปจำหน่ายยังต่างประเทศทั้งในภูมิภาคเอเชียอาคเนย์ เอเชียใต้ ตะวันออกกลาง และออสเตรเลีย โดยหม้อแปลงไฟฟ้าระบบจำหน่ายที่บริษัทฯผลิตมีขนาดกำลังไฟฟ้าตั้งแต่ 1 kVA ถึง 30,000 kVA และมีค่าแรงดันไฟฟ้าสูงสุดไม่เกิน 36 kV โดยบริษัทฯได้รับการรับรองระบบการจัดการตามมาตรฐาน ISO 9001 ISO 14001 และใบรับรองระบบการจัดการอาชีวอนามัยและความปลอดภัย OHSAS 18001:1999 ตลอดจนประกาศนียบัตรรับรองคุณภาพอื่นๆ จากสถาบันรับรองคุณภาพหลายแห่งซึ่งต่างให้การรับรองในมาตรฐานการผลิตและมาตรฐานของหม้อแปลงไฟฟ้าระบบจำหน่ายที่ผลิตโดยบริษัทฯ 

2.2 ภาพรวมของการประกอบธุรกิจของบริษัทฯและบริษัทย่อย

บริษัทฯเป็นผู้ผลิตและจำหน่ายผลิตภัณฑ์และบริการ 2 ประเภท คือ หม้อแปลงไฟฟ้าระบบจำหน่าย
และงานบริการ ในส่วนของบริษัท เอกรัฐโซล่าร์ จำกัด
ซึ่งเป็นบริษัทย่อยของบริษัทฯดำเนินธุรกิจผลิตแผงเซลล์แสงอาทิตย์ ทั้งนี้โครงสร้างกลุ่มบริษัท มีดังนี้

2.2.1 ผลิตภัณฑ์และบริการของบริษัทฯและบริษัทย่อย

บริษัท เอกรัฐวิศวกรรม จำกัด(มหาชน)

1. หม้อแปลงไฟฟ้าระบบจำหน่าย

  ประเภทผลิตภัณฑ์  หม้อแปลงไฟฟ้าระบบจำหน่ายแบบน้ำมัน (Oil Type Distribution
  Transformer)

 หม้อแปลงไฟฟ้าระบบจำหน่ายแบบแห้ง (Dry Type Cast Resin)

ผลิตและจำหน่ายหม้อแปลงไฟฟ้าระบบจำหน่ายขนาด 1-20,000 กิโลโวลต์แอมแปร์ (kVA)
ภายใต้เครื่องหมายการค้า “เอกรัฐ” รวมถึงส่วนประกอบหม้อแปลงไฟฟ้าระบบจำหน่าย

2. งานบริการ

ประเภทงานบริการ  งานบำรุงรักษาและซ่อมแซมหม้อแปลงไฟฟ้าระบบจำหน่าย

 งานออกแบบ ติดตั้งและบริการบำรุงรักษาระบบไฟฟ้า

 งานก่อสร้างสถานีไฟฟ้าย่อย

บริการบำรุงรักษาและซ่อมแซมหม้อแปลงไฟฟ้าระบบจำหน่ายได้ทุกชนิดและทุกยี่ห้อ
และบริการบำรุงรักษาระบบไฟฟ้า โดยทีมงานที่มีความเชี่ยวชาญ พร้อมศูนย์บริการและขาย 10
แห่งทั่วประเทศ

3. โรงไฟฟ้าพลังงานแสงอาทิตย์ (Solar Farm)

บริษัทฯ เป็นผู้ผลิตกระแสไฟฟ้าจากพลังงานแสงอาทิตย์ และจำหน่ายให้แก่การไฟฟ้าส่วนภูมิภาค
และได้รับการสนับสนุนส่วนเพิ่มราคารับซื้อไฟฟ้า (Adder) เป็นระยะเวลา 10 ปี

บริษัท เอกรัฐโซล่าร์ จำกัด

บริษัท เอกรัฐโซล่าร์ จำกัด เป็นบริษัทย่อยของบริษัทฯ โดยมีทุนจดทะเบียน 1,000
ล้านบาทและบริษัทฯ ถือหุ้นในบริษัท เอกรัฐโซล่าร์ จำกัด ร้อยละ 99.99

งานพลังงานแสงอาทิตย์

เป็นผู้ผลิตและจำหน่าย แผงเซลล์แสงอาทิตย์ (Solar Module) และจำหน่ายเซลล์แสงอาทิตย์
(Solar Cell)
อีกทั้งเป็นผู้ให้บริการออกแบบและติดตั้งระบบผลิตไฟฟ้าจากพลังงานแสงอาทิตย์และพลังงานทดแทนอื่น
และให้คำปรึกษาในการอนุรักษ์พลังงาน

2.3 โครงสร้างรายได้

ในปี 2557 บริษัทฯและบริษัทย่อย (งบการเงินรวม) มีรายได้จากการขายสินค้าร้อยละ 86.87
ของรายได้รวม ส่วนรายได้จากงานบริการมีสัดส่วนร้อยละ 11.14 ของรายได้รวม
โดยสามารถแสดงโครงสร้างรายได้ตามผลิตภัณฑ์และบริการของบริษัทฯและบริษัทย่อยได้แผนภาพต่อไปนี้

รูปแสดงโครงสร้างรายได้ตามผลิตภัณฑ์และบริการของบริษัทฯ

ตารางแสดงโครงสร้างรายได้ของบริษัทฯ และบริษัทย่อย ตั้งแต่ปี 2556-2558 (หน่วย :
ล้านบาท)

  -------------------- ------------- -------- ---------- -------- ---------- --------
  ผลิตภัณฑ์และบริการ       งบการเงินรวม                                           

                       2556                   2557                2558       

                       รายได้         %        รายได้      %        รายได้      %

  รายได้จากการขายสินค้า   1,745.95      87.84    1,803.39   86.87    1,810.17   85.72

  งานบริการ             211.15        10.62    231.30     11.14    263.73     12.49

  งานก่อสร้าง            2.17          0.11     -          -        -          -

  จำหน่ายกระแสไฟฟ้า      11.96         0.60     15.53      0.75     21.06      0.10

  รวมรายได้จากธุรกิจหลัก   1,971.23      99.17    2.050.22   98.76    2,094.97   99.20

  รายได้อื่น*             16.33         0.83     25.73      1.24     16.79      0.79

  รวมรายได้ทั้งสิ้น         1,987.56      100.00   2,075.95   100.00   2,111.76   100.00
  -------------------- ------------- -------- ---------- -------- ---------- --------

* รายได้อื่น หมายถึง รายได้อื่นที่ไม่ใช่จากการขายสินค้าและบริการของบริษัทฯ เช่น
รายได้จากการขายเศษซาก ดอกเบี้ยรับ กำไรจากการขายหนี้ กำไรจากการขายเงินลงทุน เป็นต้น

2.4 เป้าหมายการดำเนินธุรกิจ

บริษัทฯดำเนินธุรกิจภายใต้ค่านิยม “รักษาคุณภาพผลิตภัณฑ์และซื่อสัตย์ต่อลูกค้า” จึงทำให้บริษัทฯ
เป็นผู้นำด้านหม้อแปลงไฟฟ้าระบบจำหน่ายตลอดมา ทั้งนี้บริษัทฯ ตั้งเป้าหมายการดำเนินธุรกิจตั้งแต่ปี
2551 – 2557 ดังนี้

1. การเพิ่มรายได้

บริษัทฯตั้งเป้าหมายไว้ว่ายอดขายจากธุรกิจที่บริษัทฯกำลังดำเนินอยู่ในปัจจุบันจะสามารถเติบโตได้
ด้วยการดำเนินแผนทางธุรกิจ ดังนี้

-   พัฒนาและปรับปรุงผลิตภัณฑ์ของบริษัทฯให้มีคุณภาพมากขึ้น โดยได้มาตรฐานระดับนานาชาติ
    สามารถแข่งขันและเป็นที่ยอมรับของลูกค้าทั้งในและต่างประเทศ

-   เพิ่มรายได้จากกลุ่มธุรกิจงานบริการ
    ด้านบริการบำรุงรักษาและซ่อมแซมหม้อแปลงไฟฟ้าระบบจำหน่าย
    โดยเป็นการให้บริการหลังการขายแก่ลูกค้า ซึ่งบริษัทฯมีฐานลูกค้าอยู่เป็นจำนวนมาก
    และเน้นให้บริการในระยะยาว และด้านการอนุรักษ์พลังงาน
    ซึ่งจะเป็นงานบริการด้านที่มีความสำคัญมากขึ้นในอนาคต
    ซึ่งจะทำให้บริษัทฯสามารถทำกำไรได้มากขึ้น เนื่องจากบริษัทฯมีต้นทุนงานบริการที่ต่ำ

-   สร้างความพึงพอใจแก่ลูกค้า โดยพัฒนาระบบการจัดส่งสินค้าให้มีความรวดเร็ว
    และตรงต่อเวลานัดหมาย
    ให้ความช่วยเหลือทางเทคนิคและการให้ข้อมูลแก่ลูกค้ารวมทั้งให้บริการแก่ลูกค้าอย่างรวดเร็วเมื่อลูกค้ามีปัญหา

2. การลดต้นทุน

บริษัทฯได้พยายามลดต้นทุนการผลิตของบริษัทฯ
โดยไม่ให้ส่งผลกระทบต่อมาตรฐานทางด้านคุณภาพของสินค้าด้วยวิธีการต่างๆ ดังนี้

-   การผลิตสินค้าในปริมาณมาก ซึ่งจะทำให้บริษัทฯมีต้นทุนต่อหน่วยต่ำลง
    เนื่องจากต้นทุนการผลิตคงที่ต่อหน่วยจะมีการปรับลดตามปริมาณการผลิตที่เพิ่มมากขึ้น

-   การลดต้นทุนจากระบบ Supply Chain ให้มีความรวดเร็ว และสิ้นเปลืองน้อยที่สุด

จากแผนการลดต้นทุนดังกล่าว จะทำให้บริษัทฯมียอดขาย และกำไรเพิ่มขึ้น
เนื่องมาจากต้นทุนการผลิตที่ต่ำลง ทำให้ราคาสินค้าของบริษัทฯ
สามารถแข่งขันกับคู่แข่งทางการค้าในประเทศและต่างประเทศได้มากขึ้น

2.4.1 การขยายและการเพิ่มขีดความสามารถในการแข่งขันของธุรกิจ

บริษัทฯ มีแผนที่จะขยายและเพิ่มขีดความสามารถในการแข่งขันของธุรกิจ โดย

-   การเพิ่มความสามารถของบุคลากรในการให้คำแนะนำในการลงทุนในโรงไฟฟ้าพลังงานแสงอาทิตย์
    รวมไปถึงการให้บริการในด้านต่างๆ เพื่อตอบสนองต่อความต้องการของนักลงทุน

-   การเพิ่มขีดความสามารถในการแข่งขันโดยการหาพันธมิตรทางธุรกิจที่มีความก้าวหน้าทางเทคโนโลยี
    โดยการพัฒนาและอบรมทักษะฝีมือให้แก่แรงงานอย่างต่อเนื่องถือเป็นสิ่งที่สำคัญในการที่จะรักษาความเป็นผู้นำของบริษัท

การประกอบธุรกิจของแต่ละสายผลิตภัณฑ์

จากโครงสร้างของกลุ่มบริษัทฯซึ่งประกอบด้วย บริษัทฯและบริษัท เอกรัฐโซล่าร์
จำกัดนั้นสามารถจำแนกลักษณะผลิตภัณฑ์และบริการของบริษัทฯและบริษัทย่อย ได้ดังนี้

บริษัท เอกรัฐวิศวกรรม จำกัด(มหาชน)

1. ลักษณะผลิตภัณฑ์และบริการ

บริษัทฯมีผลิตภัณฑ์และบริการ แบ่งออกได้ 2 ประเภท คือ หม้อแปลงไฟฟ้าระบบจำหน่าย
และงานบริการ โดยมีโครงสร้างและรายละเอียดผลิตภัณฑ์และบริการ ดังนี้

1.1 หม้อแปลงไฟฟ้าระบบจำหน่าย

ไฟฟ้านับเป็นพลังงานที่สำคัญ โดยสามารถแปลงรูปเป็นพลังงานอื่นได้ง่าย เช่น แสงสว่าง เสียง
ความร้อน พลังงานกล ทั้งยังสามารถส่งไประยะทางไกลได้อย่างสะดวกรวดเร็ว
ปัจจุบันไฟฟ้าได้กลายเป็นปัจจัยสำคัญในการดำเนินชีวิตและการพัฒนาเศรษฐกิจของประเทศ

  กระบวนการกระจายกระแสไฟฟ้าไปสู่ผู้ใช้

หลังจากที่กระแสไฟฟ้าถูกผลิตขึ้นจากแหล่งกำเนิดไม่ว่าจะเป็นแหล่งผลิตจากพลังความร้อนหรือพลังน้ำจากเขื่อนก็ตาม
ก็จะส่งผ่านเข้าหม้อแปลงไฟฟ้าระบบกำลังขนาดใหญ่
เพื่อปรับแรงดันกระแสไฟฟ้าให้สูงขึ้นก่อนที่จะส่งเข้าสู่ระบบการส่งไฟฟ้า
โดยเริ่มต้นที่ลานไกไฟฟ้าเพื่อส่งไปยังสถานีไฟฟ้าย่อยต้นทางที่อยู่ห่างไกลออกไปอย่างมีประสิทธิภาพและมีการสูญเสียน้อยที่สุด
แรงดันไฟฟ้าจากลานไกไฟฟ้าที่จ่ายไปยังสถานีไฟฟ้าย่อยต้นทางนั้นเป็นกระแสไฟฟ้าแรงดันสูง
โดยมีแรงดันประมาณ 500 kV หรือ 230 kV และจะถูกแปลงแรงดันลงเหลือ 115 kV หรือ 69
kV ด้วยหม้อแปลงไฟฟ้าระบบกำลังขนาดใหญ่ที่สถานีไฟฟ้าย่อยต้นทาง
กระแสไฟฟ้าที่ออกจากสถานีไฟฟ้าย่อยต้นทางจะถูกส่งไปตามสายส่งกำลังไฟฟ้าย่อยก่อนที่จะผ่านกระบวนการปรับลดแรงดันไฟฟ้าลงเหลือ
33 kV 22 kV หรือ 11 kV ด้วยหม้อแปลงไฟฟ้าระบบกำลังขนาดกลางที่สถานีไฟฟ้าย่อยจำหน่าย
กระแสไฟฟ้าที่ออกจากสถานีไฟฟ้าย่อยจำหน่ายจะถูกส่งมาตามสายจ่ายแรงดันสูง
จากนั้นจึงมาผ่านกระบวนการลดแรงดันไฟฟ้าในขั้นตอนสุดท้ายลงเหลือ 380 V หรือ 220 V
ด้วยหม้อแปลงไฟฟ้าระบบจำหน่ายก่อนที่จะกระจายกระแสไฟฟ้าด้วยสายจ่ายแรงดันต่ำไปยังผู้บริโภครายย่อยตามบ้านพักอาศัยต่อไป
แต่ก็มีบางกรณีที่โรงงานขนาดใหญ่หรือธุรกิจบริการขนาดใหญ่
ดำเนินการติดตั้งหม้อแปลงไฟฟ้าระบบกำลังขนาดกลางหรือหม้อแปลงไฟฟ้าระบบจำหน่ายเอง
โดยรับซื้อกระแสไฟฟ้าแรงดันสูงจากทางการไฟฟ้าโดยตรง
ทั้งนี้เพื่อลดความเสียหายของระบบส่งไฟฟ้าของทางการอันเนื่องมาจากการใช้พลังงานไฟฟ้าในปริมาณที่สูงมาก
ข้อดีของการรับกระแสไฟฟ้าแรงดันสูง นอกจากจะลดต้นทุนค่ากระแสไฟฟ้าต่อหน่วยแล้ว
ความสม่ำเสมอของแรงดันไฟฟ้าก็มีมากกว่าด้วย
ทำให้โอกาสที่จะเกิดความสูญเสียของการผลิตหรือบริการอันเนื่องจากแรงดันไฟฟ้าตกมีน้อยกว่าการรับกระแสไฟฟ้าแรงดันต่ำจากสายจ่ายแรงดันต่ำทั่วไป

หม้อแปลงไฟฟ้าจัดเป็นสินค้ากึ่งสาธารณูปโภคชนิดหนึ่งที่ขยายตัวตามภาวะเศรษฐกิจและเมื่อเกิดการขยายตัวทางเศรษฐกิจก็ส่งผลให้หน่วยงานของภาครัฐต้องเร่งเพิ่มกำลังการผลิตไฟฟ้าเพื่อตอบสนองความต้องการใช้ไฟฟ้าที่เพิ่มขึ้น
ดังนั้น กระบวนการจ่ายกระแสไฟฟ้าไปยังแหล่งชุมชนหรือแหล่งใช้ไฟฟ้าต่างๆ
จึงต้องมีการปรับปรุงเพิ่มเติมอยู่ตลอดเวลา “หม้อแปลงไฟฟ้า”
ซึ่งเป็นอุปกรณ์สำคัญในการแปลงแรงดันกระแสไฟฟ้าทั้งจากแรงดันไฟฟ้าต่ำขึ้นสูงหรือจากสูงลงต่ำ
จึงนับว่ามีบทบาทสำคัญและมีความสัมพันธ์ทางตรงต่อการขยายตัวของการใช้ไฟฟ้าที่เพิ่มขึ้น
เนื่องจากหม้อแปลงไฟฟ้ามีพิกัดการใช้งานในการรับกำลังการผลิตกระแสไฟฟ้า ณ ปริมาณระดับหนึ่ง
โดยเหตุนี้เมื่อมีการเพิ่มกำลังการผลิตไฟฟ้าก็จำเป็นต้องติดตั้งหม้อแปลงไฟฟ้าเพิ่มขึ้น
เพื่อให้มีพิกัดในการใช้งานเพียงพอ ประมาณว่ากำลังการผลิตไฟฟ้าจากแหล่งกำเนิดทุก 1 กิโลวัตต์
จะต้องใช้กำลังหม้อแปลงไฟฟ้าที่ติดตั้งบริเวณลานไกไฟฟ้า สถานีไฟฟ้าย่อยต้นทาง
สถานีไฟฟ้าย่อยจำหน่ายและเสาไฟฟ้าข้างถนน 2 ข้างทาง (ทั้งหม้อแปลงไฟฟ้าระบบกำลังและ
หม้อแปลงไฟฟ้าระบบจำหน่ายรวมกัน) เพื่อจ่ายกระแสไฟฟ้าไปยังผู้บริโภครายย่อยถึง 10
กิโลโวลต์แอมแปร์ (kVA) หรือประมาณ 10 เท่าของกำลังการผลิตไฟฟ้าจากแหล่งกำเนิด
ทั้งนี้สามารถดูกระบวนการกระจายกระแสไฟฟ้าสู่ผู้ใช้ได้ตามรูปในหน้าถัดไป

โดยหม้อแปลงไฟฟ้า เป็นอุปกรณ์ไฟฟ้า
ที่ใช้ในการส่งผ่านพลังงานจากวงจรไฟฟ้าหนึ่งไปยังอีกวงจรโดยอาศัยหลักการของแม่เหล็กไฟฟ้า
โดยปกติจะใช้เชื่อมโยงระหว่างระบบไฟฟ้าแรงสูง และไฟฟ้าแรงต่ำ
หม้อแปลงไฟฟ้าจึงเป็นอุปกรณ์หลักในระบบส่งกำลังไฟฟ้า

[]

รูปแสดงวงจรจำลองของระบบส่งจ่ายไฟฟ้า

ประเภทของหม้อแปลงไฟฟ้า

หม้อแปลงไฟฟ้าที่ใช้กันในระยะแรกเป็นหม้อแปลงไฟฟ้าที่นำเข้าจากต่างประเทศ ได้แก่
สหรัฐอเมริกา ญี่ปุ่น เยอรมัน เป็นต้น
โดยผ่านตัวแทนจำหน่ายในประเทศและเริ่มมีการพัฒนาการผลิตหม้อแปลงไฟฟ้าขึ้นเองในประเทศตั้งแต่ปี
พ.ศ. 2520 เป็นต้นมา โดยหม้อแปลงไฟฟ้าที่ผลิตสามารถแบ่งออกเป็น 2 ประเภท
แยกตามขนาดกำลังได้ดังนี้

1.  หม้อแปลงไฟฟ้าระบบจำหน่าย (Distribution Transformer) สามารถแบ่งออกได้ 2
    ประเภท คือ หม้อแปลงไฟฟ้าระบบจำหน่ายแบบน้ำมัน
    และหม้อแปลงไฟฟ้าระบบจำหน่ายแบบแห้งที่ระบายความร้อนด้วยอากาศ โดยมีขนาดกำลังตั้งแต่
    1-20,000 กิโลโวลต์แอมแปร์ (kVA)
    ปกติจะใช้แปลงแรงดันกระแสไฟฟ้าจากสายจ่ายแรงดันสูงของการไฟฟ้านครหลวง (กฟน.)
    หรือการไฟฟ้าส่วนภูมิภาค (กฟภ.) ที่ระดับแรงดัน 33 kV 22 kV หรือ 11 kV
    มาเป็นสายจ่ายแรงดันต่ำที่ระดับแรงดัน 230 V หรือ 400 V
    เพื่อส่งต่อไปยังผู้ใช้ไฟฟ้ารายย่อย เช่น บ้านพักอาศัย
    ซึ่งจะเห็นหม้อแปลงไฟฟ้าชนิดนี้ได้บนเสาไฟฟ้าสองข้างทาง
    แต่ก็มีบ้างที่หน่วยงานธุรกิจบางแห่งดำเนินการขอรับกระแสไฟฟ้าแรงสูงจาก กฟน. หรือ กฟภ.
    โดยตรง และทำการติดตั้งหม้อแปลงไฟฟ้าระบบจำหน่ายเอง เพื่อลดแรงดันกระแสไฟฟ้า
    ให้เหมาะกับการใช้งาน หน่วยธุรกิจเหล่านี้ ประกอบด้วย โรงงานอุตสาหกรรมขนาดกลาง
    โรงแรม โรงพยาบาล ศูนย์การค้า เป็นต้น

2.  หม้อแปลงไฟฟ้าระบบกำลัง
    ปัจจุบันมีหม้อแปลงไฟฟ้าระบบกำลังชนิดระบายความร้อนด้วยน้ำมันเท่านั้น
    สามารถแบ่งออกได้เป็น 2 ประเภท คือ

    1.  หม้อแปลงไฟฟ้าระบบกำลังขนาดใหญ่
        ปกติจะติดตั้งบริเวณลานไกไฟฟ้าของการไฟฟ้าฝ่ายผลิต (กฟผ.)
        เพื่อใช้ในการปรับเพิ่มแรงดันกระแสไฟฟ้าจากแหล่งกำเนิด
        รวมถึงการปรับลดแรงดันกระแสไฟฟ้าแรงสูงก่อนจัดส่งให้กับ กฟน. หรือ กฟภ.
        ที่สถานีไฟฟ้าย่อยต้นทาง ปกติหม้อแปลงไฟฟ้าชนิดนี้ จะใช้แปลงแรงดันกระแสไฟฟ้าจาก
        500 kV หรือ 230 kV ลงมาเหลือแรงดันขนาด 115 kV หรือ 69 kV

    2.  หม้อแปลงไฟฟ้าระบบกำลังขนาดกลาง
        ปกติจะใช้สำหรับลดแรงดันไฟฟ้าจากสายส่งกำลังไฟฟ้าย่อยของ กฟผ. กฟน. หรือ กฟภ.
        ที่ระดับแรงดันไฟฟ้า 115 kV หรือ 69 kV ลงมาก่อนที่จะจ่ายกระแสไฟฟ้าย่อยทั่วไป
        แต่ก็มีบ้างที่โรงงานอุตสาหกรรมหรือรัฐวิสาหกิจขนาดใหญ่บางแห่ง เช่น
        โรงงานผลิตปูนซีเมนต์ โรงงานผลิตรถยนต์ การท่าเรือแห่งประเทศไทย
        ขอดำเนินการรับไฟฟ้าจากสายส่งไฟฟ้าย่อยแรงสูง
        โดยทำการติดตั้งหม้อแปลงไฟฟ้าระบบกำลังเองโดยตรง

ขนาดกำลังของหม้อแปลงไฟฟ้าระบบกำลังขนาดใหญ่จะอยู่ในช่วงตั้งแต่ 100,000 kVA ขึ้นไป
ในขณะที่หม้อแปลงไฟฟ้าระบบกำลังขนาดกลางจะอยู่ในช่วง 3,000–100,000 kVA
ปัจจุบันผู้ผลิตในประเทศไทยสามารถผลิต
หม้อแปลงไฟฟ้าระบบกำลังขนาดกลางได้
แต่สำหรับหม้อแปลงไฟฟ้าระบบกำลังขนาดใหญ่ยังต้องพึ่งพาการนำเข้าจากต่างประเทศอยู่

สำหรับบริษัทฯดำเนินธุรกิจผลิตและจำหน่ายหม้อแปลงไฟฟ้าระบบจำหน่ายและส่วนประกอบหม้อแปลงไฟฟ้าระบบจำหน่ายเท่านั้น
โดยไม่ได้ดำเนินธุรกิจผลิตและจำหน่ายหม้อแปลงไฟฟ้าระบบกำลัง

โดยหม้อแปลงไฟฟ้าระบบจำหน่ายที่บริษัทฯ ผลิตและจำหน่ายสามารถแบ่งออกได้ 2 แบบ คือ
หม้อแปลงไฟฟ้าระบบจำหน่ายแบบน้ำมันและหม้อแปลงไฟฟ้าระบบจำหน่ายแบบแห้งชนิดเรซินที่ระบายความร้อนด้วยอากาศ
มีขนาดกำลังไฟฟ้าตั้งแต่ 1-20,000 กิโลโวลต์แอมแปร์ (kVA)
และมีระบบแรงดันไฟฟ้าสูงสุดไม่เกิน 36 กิโลโวลต์(kV)

ก. หม้อแปลงไฟฟ้าระบบจำหน่ายแบบน้ำมัน (Oil Type Distribution Transformer)
มีขนาดกำลังไฟฟ้าตั้งแต่ 1-20,000 kVA และมีระบบแรงดันไฟฟ้าสูงสุดไม่เกิน 36 kV
โดยใช้น้ำมันเป็นตัวหมุนเวียนภายใน เพื่อระบายความร้อนและทำหน้าที่เป็นฉนวนด้วย
ส่วนใหญ่หม้อแปลงไฟฟ้าระบบจำหน่ายแบบน้ำมันนิยมติดตั้งกลางแจ้ง(Outdoor)
ทั้งนี้สามารถแบ่งหม้อแปลงไฟฟ้าระบบจำหน่ายแบบน้ำมันได้อีก 2 ชนิด คือ

(1) หม้อแปลงไฟฟ้าระบบจำหน่ายแบบน้ำมันชนิดเปิด (Open Type with Conservator)
เป็นหม้อแปลงไฟฟ้าระบบจำหน่ายชนิดเก่าซึ่งนิยมใช้มานาน
ระบายความร้อนด้วยน้ำมันและมีท่อให้อากาศผ่านเข้าออกได้ นอกจากนี้ยังมีสารซิลิก้าเจล (Silica
Gel) สีฟ้าใสเป็นตัวช่วยดูดความชื้น และเป็นตัววัดค่าความเป็นฉนวนของน้ำมันหม้อแปลงไฟฟ้า
ซึ่งหม้อแปลงไฟฟ้าระบบจำหน่ายแบบน้ำมันจะต้องตรวจสอบน้ำมันหม้อแปลงไฟฟ้าอยู่เสมอทุก 6-12
เดือน

(2) หม้อแปลงไฟฟ้าระบบจำหน่ายแบบน้ำมันชนิดปิดผนึก (Hermetically Sealed
Transformers)
หม้อแปลงไฟฟ้าระบบจำหน่ายชนิดนี้ถือเป็นความก้าวหน้าและวิทยาการล่าสุดของหม้อแปลงไฟฟ้าระบบจำหน่ายแบบน้ำมัน
โดยบริษัทฯ
ได้รับการรับถ่ายทอดเทคโนโลยีการออกแบบและการผลิตหม้อแปลงไฟฟ้าระบบจำหน่ายแบบน้ำมันชนิดปิดผนึกจาก
Starkstrom-Geratebau GmbH ประเทศเยอรมัน โดยไม่มีค่าใช้จ่ายและข้อผูกมัดใดๆ
เนื่องจากบริษัทฯและ Starkstrom-Geratebau GmbH มีความสัมพันธ์ที่ดีต่อกันมาอย่างยาวนาน
หม้อแปลงไฟฟ้าระบบจำหน่ายแบบน้ำมันชนิดนี้ตัวฝาหม้อแปลงไฟฟ้าระบบจำหน่ายจะปิดผนึกมิดชิด
เพื่อไม่ให้อากาศเข้าได้
ดังนั้นหม้อแปลงไฟฟ้าระบบจำหน่ายชนิดนี้จึงมีคุณสมบัติในการป้องกันความชื้นได้อย่างดีเยี่ยม
โดยไม่ต้องมีสารซิลิก้าเจลช่วยในการกรองความชื้น
และยังสามารถรักษาสภาพความเป็นฉนวนของน้ำมันหม้อแปลงไฟฟ้าให้ใช้งานได้นาน

ข. หม้อแปลงไฟฟ้าระบบจำหน่ายแบบแห้งชนิดเรซิน (Dry Type Cast Resin)
โดยทั่วไปหม้อแปลงไฟฟ้าระบบจำหน่ายแบบแห้งชนิดเรซินจะมีราคาสูงกว่าหม้อแปลงไฟฟ้าระบบจำหน่ายแบบน้ำมันประมาณ
2-3 เท่า โดยมีขนาดกำลังไฟฟ้าตั้งแต่ 1-2,500 kVA และมีการระบายความร้อนโดยใช้อากาศ
และใช้เรซินและโพลีเอสเตอร์เป็นตัวเคลือบขดลวดเพื่อให้มีคุณสมบัติเป็นตัวฉนวนป้องกันความร้อนได้ดี
หม้อแปลงไฟฟ้าระบบจำหน่ายชนิดนี้นับเป็นเทคโนโลยีใหม่ของหม้อแปลงไฟฟ้าระบบจำหน่ายแบบแห้ง
ซึ่งบริษัทฯได้รับการถ่ายทอดเทคโนโลยีการผลิตหม้อแปลงไฟฟ้าระบบจำหน่ายแบบแห้งชนิดเรซินจาก
Starkstrom-Geratebau GmbH ซึ่งเป็นบริษัทผู้ผลิตหม้อแปลงไฟฟ้าชั้นนำจากประเทศเยอรมัน
โดยบริษัทฯสั่งซื้อขดลวดเคลือบเรซินจากบริษัทดังกล่าวซึ่งขดลวดชนิดนี้มีคุณสมบัติพิเศษ คือ
ติดไฟได้ยากและไม่มีโพรงอากาศ รวมถึงมีปริมาณสัดส่วนของสารที่ทำให้ติดไฟน้อย
ดังนั้นโอกาสที่หม้อแปลงไฟฟ้าระบบจำหน่ายจะระเบิดและทำความเสียหายแก่มนุษย์หรือทรัพย์สินจึงมีน้อยมากจึงนิยมติดตั้งหม้อแปลงไฟฟ้าระบบจำหน่ายแบบแห้งนี้ในที่ร่ม
(Indoor) เช่น ภายในตึกหรืออาคารสูงต่างๆ
เนื่องจากใช้พื้นที่ในการติดตั้งน้อยและสะดวกในการเดินสายไฟ ทั้งนี้ Starkstrom-Geratebau
GmbH ถ่ายทอดเทคโนโลยีการผลิตหม้อแปลงไฟฟ้าระบบจำหน่ายแบบแห้งชนิดเรซินให้แก่บริษัทฯ
โดยมีการทำบันทึกข้อตกลงในการรับถ่ายทอดเทคโนโลยี
แต่ไม่เสียค่าใช้จ่ายใดๆในการรับถ่ายทอดเทคโนโลยี และไม่มีข้อผูกมัดใดๆ กับบริษัทฯ
เนื่องจากบริษัทฯเป็นลูกค้าขดลวดเคลือบเรซินกับ Starkstrom-Geratebau GmbH

กระบวนการผลิตหม้อแปลงไฟฟ้าระบบจำหน่ายมี ดังนี้

1.  การออกแบบและควบคุมแบบ
    รูปแบบการผลิตหม้อแปลงส่วนใหญ่เป็นการผลิตตามแบบที่ลูกค้าต้องการให้ได้มาตรฐานที่วิศวกรทำการคำนวณข้อมูลเกี่ยวกับชนิดและลักษณะเฉพาะ
    (Specification)
    ของหม้อแปลงไฟฟ้าระบบจำหน่ายจากนั้นจึงส่งข้อมูลพร้อมรายละเอียดไปยังแผนกเขียนแบบ
    ซึ่งจะดำเนินการเขียนแบบพร้อมจัดทำรายละเอียดต่างๆ เรียกว่า “แบบเพื่อการผลิต
    (Working Drawing)”

2.  การตัดเหล็กและเรียงแกนเหล็กตามแบบ เมื่อฝ่ายผลิตได้รับแบบการผลิตจากฝ่ายออกแบบแล้ว
    ขั้นตอนต่อไปได้แก่ การตัดเหล็กซิลิคอน (เหล็กซึ่งมีซิลิคอนเป็นธาตุผสมหลัก โดยมีไม่เกิน
    4.5% โดยน้ำหนัก และควบคุมปริมาณของคาร์บอนและส่วนผสมอื่นให้มีน้อยที่สุด
    การเพิ่มซิลิคอนนั้น ทำให้ค่าความซาบซึมได้ทางแม่เหล็ก (magnetic permeability)
    สูงขึ้นและทำให้การสูญเสียพลังงานภายใต้สนามแม่เหล็กลดลง แต่ถ้าปริมาณของซิลิคอนมากกว่า
    5% แล้วจะทำให้เหล็กนั้นเปราะมากขึ้นไม่สามารถทำการขึ้นรูปได้ตามแบบที่กำหนดไว้)
    โดยบริษัทฯเลือกใช้เครื่องจักรที่ทันสมัยจากประเทศเยอรมัน
    ซึ่งควบคุมการทำงานด้วยระบบคอมพิวเตอร์ สามารถตัดเหล็กได้เรียบ รวดเร็ว
    และมีความแม่นยำสูง เหล็กซิลิคอนที่ถูกตัดเป็นรูปทรงต่างๆ จะถูกส่งไปยังหน่วยเรียงเหล็ก
    การเรียงเหล็กส่วนใหญ่จะใช้วิธีการวางตำแหน่งต่อกันของแต่ละชั้นเหลื่อมกันเป็นชั้นๆ
    (Step-Lap) ซึ่งจะส่งผลดีในแง่ของการลดความสูญเสียพลังงานในแกนเหล็ก (No-Load
    Level) การลดค่ากระแสที่ใช้สร้างเส้นแรงแม่เหล็ก (Exciting Current)
    รวมถึงการลดระดับเสียงรบกวน (Noise Level) ได้อย่างมาก
    เมื่อเปรียบเทียบกับการเรียงแกนเหล็กแบบธรรมดา

3.  การพันคอยล์ เป็นการนำลวดทองแดงหุ้มฉนวนมาพันเป็นคอยล์
    โดยแบ่งออกเป็นคอยล์ชนิดแรงดันต่ำและคอยล์ชนิดแรงดันสูง
    ปัจจุบันบริษัทฯได้นำเทคโนโลยีที่ทันสมัยของการผลิตคอยล์แรงดันต่ำแบบแผ่น (Foil
    Winding) มาใช้ ซึ่งมีคุณสมบัติทนทานต่อการลัดวงจรของกระแสไฟฟ้าได้เป็นอย่างดี
    สำหรับคอยล์แรงดันสูง มีทั้งผลิตด้วยเส้นลวดอาบฉนวนอย่างดี
    และผลิตด้วยเส้นลวดห่อหุ้มด้วยกระดาษฉนวนคุณภาพสูงจากต่างประเทศที่ไม่ทำปฏิกิริยากับน้ำมันหม้อแปลงไฟฟ้าโดยจะถูกพันด้วยเครื่องจักรที่สามารถควบคุมแรงดึงให้คงที่
    จึงมีคุณสมบัติทนต่อการกระทำทางไฟฟ้าสูงทั้งการลัดวงจรและแรงดันฟ้าผ่า (Impulse
    Voltage)

สำหรับหม้อแปลงไฟฟ้าระบบจำหน่ายแบบแห้งชนิดเรซิน เป็นหม้อแปลงไฟฟ้าระบบจำหน่ายที่
ไม่ต้องใช้น้ำมันเป็นตัวช่วยในการระบายความร้อนส่งผลให้หม้อแปลงไฟฟ้าระบบจำหน่ายที่ผลิตได้มีขนาดเล็กลง
และมีความปลอดภัยในการใช้งานสูง

4.  การประกอบลงถัง โดยการนำคอยล์มาสวมใส่แกนเหล็ก
    ให้คอยล์แรงดันสูงและคอยล์แรงดันต่ำถูกจัดวางอย่างสมดุล
    จากนั้นจึงเรียงแผ่นเหล็กปิดด้านบนของคอยล์
    และยึดทุกส่วนให้แน่นหนาก่อนนำไปต่อวงจรภายในแล้วจึงเข้าสู่ขั้นตอนการอบในเตาสุญญากาศ
    เพื่อดึงเอาความชื้นออกไป จากนั้นจึงนำส่วนประกอบนี้ใส่เข้ากับตัวถัง
    พร้อมตรวจสอบจุดยึดแน่นต่างๆ ก่อนนำเข้าเตาอบสุญญากาศอีกครั้ง
    สำหรับหม้อแปลงไฟฟ้าระบบจำหน่ายแบบน้ำมันจะมีการเติมน้ำมันหม้อแปลงไฟฟ้าที่ผ่านการตรวจสอบความชื้นและคุณสมบัติทางเคมีลงในตัวถัง
    ซึ่งจะทำต่อเนื่องกันภายในเตาอบสุญญากาศ

5.  การทดสอบคุณภาพของหม้อแปลงไฟฟ้าระบบจำหน่าย
    หลังจากที่ผ่านขั้นตอนการประกอบหม้อแปลงไฟฟ้าระบบจำหน่ายเสร็จแล้ว
    หม้อแปลงไฟฟ้าระบบจำหน่ายเหล่านี้จะถูกส่งไปยังแผนกทดสอบโดยแบ่งออกเป็น 2 แผนก คือ

    -   แผนกทดสอบทางไฟฟ้า คือ การทดสอบมาตรฐานทางไฟฟ้าสำหรับการใช้งาน

    -   แผนกทดสอบทั่วไป คือ การตรวจสอบอุปกรณ์ทั้งหมดของหม้อแปลงไฟฟ้าระบบจำหน่าย
        เป็นครั้งสุดท้ายก่อนจัดส่งให้ลูกค้าต่อไป

ส่วนประกอบของหม้อแปลงไฟฟ้าของบริษัทฯ

หม้อแปลงไฟฟ้าระบบจำหน่ายของบริษัทฯ สามารถทนต่อแรงดันฟ้าผ่า (Impulse Voltage)
และกระแสไฟฟ้าลัดวงจร (Short Current) ได้สูงทำให้เกิดความปลอดภัยในการใช้งานสูง
(บริษัทฯ
มีนโยบายในเรื่องคุณภาพของหม้อแปลงไฟฟ้าระบบจำหน่ายที่ชัดเจนว่าหม้อแปลงไฟฟ้าระบบจำหน่ายของบริษัทฯทุกเครื่อง
จะต้องสามารถทนต่อแรงดันฟ้าผ่า และกระแสไฟฟ้าลัดวงจรได้ตามการรับรองของ KEMA และ
CESI) ซึ่งหม้อแปลงไฟฟ้าระบบจำหน่ายของบริษัทฯจะประกอบด้วยส่วนต่างๆ ดังนี้

(1) ตัวถังหม้อแปลงไฟฟ้าระบบจำหน่าย (Transformer Tank)

ตัวถังหม้อแปลงไฟฟ้าระบบจำหน่ายของบริษัทฯ มีครีบระบายความร้อนเป็นแบบลอนคลื่น
(Corrugated) โดยใช้วิธีพับแผ่นเหล็กด้วยเครื่องจักรที่ทันสมัยที่สุดจากประเทศเยอรมันมูลค่ากว่า
60 ล้านบาท ซึ่งกรรมวิธีการผลิตจะถูกควบคุมโดยคอมพิวเตอร์อัตโนมัติทั้งหมด
ผ่านการเชื่อมด้วยระบบแขนกล (Robot)
การกำจัดสนิมและการเตรียมผิวงานทำโดยเครื่องยิงทราย (Sand Blasting)
ก่อนที่จะทำสีกันสนิม แล้วจึงทาสีจริงอีก 2 ครั้ง
กรรมวิธีการผลิตทั้งหมดนี้ทำให้ตัวถังหม้อแปลงไฟฟ้าระบบจำหน่ายของบริษัทฯมีความสวยงามและคงทนปราศจากการรั่วซึมใดๆ

(2) แกนเหล็ก (Iron Core)

แกนเหล็กซึ่งเป็นทางเดินของเส้นแรงแม่เหล็กไฟฟ้าในหม้อแปลงไฟฟ้าระบบจำหน่าย
ผลิตจากแผ่นเหล็กซิลิคอนที่มีคุณสมบัติตอบสนองต่อเส้นแรงแม่เหล็กไฟฟ้าได้สูงสุด
ซึ่งทำให้เส้นแรงแม่เหล็กไฟฟ้าในหม้อแปลงไฟฟ้าระบบจำหน่ายเดินทางอย่างมีประสิทธิภาพเป็นเส้นตรงตลอดแนวเนื้อแผ่นหนึ่งไปอีกแผ่นหนึ่ง
ด้วยวิธีการวางตำแหน่งต่อกันของแต่ละชั้นเหลื่อมกันเป็นชั้นๆ (Step-Lap)
ซึ่งผลิตโดยเครื่องจักรที่ทันสมัยจากประเทศเยอรมัน
และควบคุมการทำงานด้วยระบบคอมพิวเตอร์ทำให้สามารถตัดเหล็กได้รวดเร็ว มีความแม่นยำสูง
ทำให้แกนเหล็กมีคุณภาพสม่ำเสมอและแผ่นเหล็กไม่มีความบอบช้ำ

(3) คอยล์แรงดันต่ำ (LV Winding)

บริษัทฯได้นำวิธีการผลิตคอยล์แรงดันต่ำแบบแผ่น (Foil Winding)
ซึ่งเป็นเทคโนโลยีล่าสุดของการผลิตขดลวดแรงดันต่ำมาใช้
โดยมีคุณสมบัติทำให้การกระจายของกระแสไฟฟ้าเป็นไปอย่างมีประสิทธิภาพ
เนื่องจากในคอยล์แรงดันต่ำแบบแผ่นจะทำให้กระแสไฟฟ้าจะไหลตามแผ่นตัวนำเฉพาะในส่วนที่ถูกเหนี่ยวนำจากคอยล์แรงดันสูงเท่านั้นทำให้จุดกึ่งกลางของกระแสด้านแรงดันต่ำปรับตัวเลื่อนตามด้านแรงดันสูงตลอดเวลา
โดยไม่ว่าจะปรับแทปไปที่ตำแหน่งใดจะพบว่าไม่เกิดแรงในแนวแกน (Axial Force) เลย
ทำให้หม้อแปลงไฟฟ้าระบบจำหน่ายที่ใช้คอยล์แบบแผ่นจึงสามารถต้านกระแสไฟฟ้าลัดวงจรได้สูงสุด

ส่วนคอยล์แรงดันต่ำแบบ Layer
ซึ่งพบในหม้อแปลงไฟฟ้าระบบจำหน่ายรุ่นเก่ากระแสไฟฟ้าจะถูกเหนี่ยวนำให้ไหลตามเส้นลวดตัวนำตลอดทั้งคอยล์
ทำให้จุดกึ่งกลางของกระแสไฟฟ้าอยู่ในตำแหน่งกึ่งกลางขดลวดพอดี
ในขณะที่จุดกึ่งกลางกระแสไฟฟ้าทางด้านคอยล์แรงดันสูงไม่ได้อยู่กึ่งกลางคอยล์
เนื่องจากผลของการปรับแทป การเยื้องกันดังกล่าวส่งผลให้เกิดแรงในแนวแกน (Axial Force)
ขึ้นมาในสภาวะลัดวงจรปริมาณของแรงดังกล่าวจะสูงมาก แต่ฉนวนด้านหัวของคอยล์ทำด้วยกระดาษ
จึงอาจทำให้หม้อแปลงไฟฟ้าระบบจำหน่ายเกิดการชำรุดหรือระเบิดได้

(4) คอยล์แรงดันสูง (HV Winding)

ผลิตด้วยเส้นลวดอาบฉนวนอย่างดีหรือห่อหุ้มด้วยกระดาษฉนวนคุณภาพสูงจากต่างประเทศที่ไม่ทำปฏิกิริยากับน้ำมันหม้อแปลงไฟฟ้า
โดยจะถูกพันด้วยเครื่องจักรที่สามารถควบคุมแรงดึงให้คงที่จึงมีคุณสมบัติทนต่อการกระทำทางไฟฟ้าสูง
ทั้งการลัดวงจรหรือแรงดันฟ้าผ่า (Impulse Voltage)

(5) น้ำมันหม้อแปลงไฟฟ้า (Transformer Oil)

น้ำมันหม้อแปลงไฟฟ้าจะต้องผ่านการกรองและมี Dielectric Strength เป็นไปตามมาตรฐาน
และ/หรือตามที่การไฟฟ้ากำหนด

(6) อุปกรณ์ประกอบ (Accessories)

ประกอบด้วยอุปกรณ์อย่างน้อยดังต่อไปนี้ เทอร์โมมิเตอร์ชนิดเข็มหน้าปัด/ Oil Drain Valve และ
Plug/ Oil Filling Pipe/ Off-Load Tap Changer/ Pressure Relief Valve/ Oil
Level Indicator/ Nameplate

โดยหม้อแปลงไฟฟ้าระบบจำหน่ายของบริษัทฯ จะจัดจำหน่ายภายใต้เครื่องหมายการค้า “เอกรัฐ”
ซึ่งเป็นหม้อแปลงที่มีคุณภาพสูงเทียบได้ตามมาตรฐานต่างๆ ระดับโลก ได้แก่ มาตรฐานสากล (IEC)
มาตรฐานเยอรมัน(VDE&DIN) มาตรฐานอเมริกา (ANSI) และมาตรฐานญี่ปุ่น (JIS)

รูปแสดงกระบวนการผลิตหม้อแปลงไฟฟ้าระบบจำหน่าย

1.2 งานบริการ

งานบริการสามารถแบ่งออกได้ 2 กลุ่มงาน คือ
กลุ่มงานบำรุงรักษาและซ่อมแซมหม้อแปลงไฟฟ้าระบบจำหน่าย และกลุ่มงานออกแบบ
ติดตั้งและบำรุงรักษาระบบไฟฟ้า โดยทั้งสองกลุ่มงานมีสามารถร่วมกันรับงานก่อสร้างสถานีไฟฟ้าย่อย
โดยมีรายละเอียดแต่ละกลุ่มงาน ดังนี้

กลุ่มงานบริการบำรุงรักษาและซ่อมแซมหม้อแปลงไฟฟ้า

งานบริการบำรุงรักษาและซ่อมแซมหม้อแปลงไฟฟ้า :
หม้อแปลงไฟฟ้าเป็นอุปกรณ์ไฟฟ้าที่สำคัญและมีราคาค่อนข้างแพงเมื่อเทียบกับอุปกรณ์อื่นๆ
ในระบบจ่ายไฟ
เมื่อใดก็ตามที่เกิดเหตุขัดข้องกับหม้อแปลงไฟฟ้าจนเป็นเหตุให้กระบวนการผลิตหยุดชะงัก
สำนักงานที่ตั้งอยู่ในละแวกนั้นต้องหยุดการทำงาน
หรือผู้พักอาศัยต้องได้รับความเดือดร้อนจากการไม่มีกระแสไฟฟ้าใช้
บางครั้งต้องใช้เวลานานในการแก้ไขทำให้เกิดความสูญเสียเป็นจำนวนมาก
ดังนั้นถ้าเรามีระบบป้องกันเหตุขัดข้องกับหม้อแปลงไฟฟ้าที่ดีพอ
โดยการดูแลบำรุงรักษาตามวาระก็จะเป็นการลดความเสี่ยง
หรือความเสียหายที่อาจเกิดขึ้นกับหม้อแปลงไฟฟ้าได้ ซึ่งงานบริการของบริษัทฯ
จะให้บริการบำรุงรักษาและซ่อมแซมหม้อแปลงไฟฟ้าทุกชนิดและทุกระบบแรงดันไฟฟ้า
โดยการทดสอบและวิเคราะห์คุณภาพน้ำมันหม้อแปลงไฟฟ้า (DGA)
กรองและเปลี่ยนถ่ายน้ำมันหม้อแปลงไฟฟ้า ตรวจสอบและแก้ไขรอยรั่วซึม เปลี่ยนอะไหล่ ตรวจสอบ
บริการซ่อมและ Overhaul รวมถึงการแก้ไขหม้อแปลงไฟฟ้าที่หน้างาน
โดยทีมงานวิศวกรและช่างเทคนิคที่มีประสบการณ์ในงานบริการบำรุงรักษาและซ่อมแซมหม้อแปลงไฟฟ้ามากกว่า
20 ปี พร้อมอุปกรณ์เครื่องมือ และเครื่องทดสอบที่ทันสมัย
รวมทั้งสามารถให้คำแนะนำและปรับปรุงระบบไฟฟ้า
นอกจากนี้ในระหว่างการบำรุงรักษาและซ่อมแซมหม้อแปลงไฟฟ้า
บริษัทฯได้จัดให้มีหม้อแปลงไฟฟ้าระบบจำหน่ายสำรอง ตั้งแต่ขนาดเล็กจนถึงขนาดใหญ่จำนวนมากกว่า
100 เครื่อง ไว้สนับสนุนแก่ลูกค้า
โดยลูกค้าสามารถทำการยืมใช้หม้อแปลงไฟฟ้าระบบจำหน่ายจนกระทั่งหม้อแปลงไฟฟ้าระบบจำหน่ายที่ลูกค้าสั่งซื้อผลิตเสร็จหรือทำการซ่อมแซมเสร็จซึ่งจะมีระยะเวลาในการผลิตหรือซ่อมแซมไม่เกิน
3 เดือน
โดยระยะเวลาในการผลิตหรือซ่อมแซมหม้อแปลงไฟฟ้าระบบจำหน่ายขึ้นอยู่กับขนาดหม้อแปลงไฟฟ้าระบบจำหน่าย
นอกจากนี้ลูกค้าสามารถเช่าหม้อแปลงไฟฟ้าระบบจำหน่ายของบริษัทฯ ได้
หากลูกค้าไม่ต้องการซื้อหม้อแปลงไฟฟ้าระบบจำหน่าย โดยจะมีการทำสัญญาให้เช่าแบบปีต่อปี

กลุ่มงานออกแบบ ติดตั้งและบำรุงรักษาระบบไฟฟ้า

กลุ่มงานออกแบบ ติดตั้งและบำรุงรักษาระบบไฟฟ้า มีผลิตภัณฑ์และบริการ ดังนี้

(1) งานบำรุงรักษา On Load Tap Changer (อุปกรณ์ชิ้นส่วนหนึ่งของหม้อแปลงไฟฟ้า)
    โดยบริษัทฯมีผู้เชี่ยวชาญด้านหม้อแปลงไฟฟ้าและอุปกรณ์ในตัวหม้อแปลงไฟฟ้า
    โดยบุคลากรที่ได้ผ่านการฝึกอบรมจากบริษัทผู้ผลิต On Load Tap Changer
    ทำให้สามารถให้คำแนะนำการตรวจสภาพตามวาระ เปลี่ยนอะไหล่ ติดตั้งอุปกรณ์เพิ่มเติม
    โดยสามารถให้บริการหม้อแปลงไฟฟ้าระบบจำหน่ายได้ทุกยี่ห้อ และทุกระบบไฟฟ้า

(2) งานบริการบำรุงรักษาและซ่อมแซมมอเตอร์ไฟฟ้าอุตสาหกรรม :
    บริษัทฯให้บริการบำรุงรักษาและซ่อมแซมมอเตอร์ไฟฟ้าอุตสาหกรรมด้วยมาตรฐานคุณภาพ ISO
    9001:2000 โดยลูกค้าสามารถขอคำปรึกษาเบื้องต้นได้ฟรี
    โดยการดำเนินงานทีมงานบริการของบริษัทฯ จะตรวจเช็คแก้ปัญหาที่โรงงาน รวมถึงการติดตั้ง
    Test Run และการ Overhaul นอกจากนั้นยังให้บริการซ่อมแซมมอเตอร์ไฟฟ้ากระแสสลับ
    (Alternating Current :AC) ขนาดแรงดันไฟฟ้าตั้งแต่ 380 โวลต์ ถึง 6,600 โวลต์
    และบริการซ่อมแซมมอเตอร์ไฟฟ้ากระแสตรง (Direct Current :DC)
    ขนาดแรงดันไฟฟ้าตั้งแต่ 110 โวลต์ ถึง 1,200 โวลต์ รวมทั้งการเปลี่ยนโรเตอร์บาร์
    พ่นพอกเพลา เปลี่ยนเพลา เชื่อมฝา หรือตีปลอก Laser Alignment Renew commutator
    และ slip-ring โดยมีการรับประกัน 1 ปี

(3) งานบำรุงรักษาระบบไฟฟ้า : บริษัทฯ
    ให้บริการบำรุงรักษาระบบไฟฟ้าเพื่อเสริมประสิทธิภาพให้กับระบบจ่ายกระแสไฟฟ้า
    โดยความสำคัญที่ต้องมีการบำรุงรักษาเชิงป้องกันของตู้ควบคุมจ่ายไฟอย่างต่อเนื่องและสม่ำเสมอ
    เนื่องมาจากความสกปรกของอุปกรณ์ไฟฟ้า เช่น ฝุ่นละออง ผง เขม่าควัน
    และคราบสกปรกอื่นๆ รวมถึงสาเหตุที่เกิดจากตัวอุปกรณ์ไฟฟ้าในตู้ควบคุมจ่ายไฟ
    เกิดการคลายตัวจนเกิดความร้อนเพิ่มสูงขึ้นที่จุดต่อสายไฟฟ้า หรือจุดต่อระหว่างอุปกรณ์ไฟฟ้า
    ซึ่งเกิดขึ้นจากความร้อนที่สะสมไว้เมื่อใช้งานทำให้โลหะมีการขยายตัวและหดตัวเป็นประจำ
    ทำให้อุปกรณ์ไฟฟ้าได้รับความเสียหาย
    ส่งผลให้ต้องหยุดทำการจ่ายกระแสไฟฟ้าเพื่อซ่อมแซมฉุกเฉิน
    ดังนั้นจึงควรทำการบำรุงรักษาอุปกรณ์ ด้วยการทำความสะอาด
    และตรวจสอบจุดยึดต่อของอุปกรณ์ไฟฟ้าให้แน่นอย่างน้อยปีละ 1 ครั้ง
    ซึ่งสามารถบำรุงรักษาได้ในรอบของการหยุดซ่อมบำรุงประจำปีหรือบำรุงรักษาเมื่อพบปัญหาจุดร้อนโดยตรวจสอบได้จากการทำ
    Thermovision

(4) งานบริการบำรุงรักษาและซ่อมแซมเครื่องกำเนิดไฟฟ้า : บริษัทฯ จำหน่ายอะไหล่เครื่องยนต์
    Alternator อุปกรณ์สำหรับเครื่องกำเนิดไฟฟ้า
    และบริการติดตั้งเครื่องกำเนิดไฟฟ้าตามมาตรฐาน รวมทั้งบริษัทฯ
    ได้ให้บริการการปรับปรุงชุดเครื่องกำเนิดไฟฟ้า และ ATS
    ให้เป็นระบบอัตโนมัติขนานเครื่องกำเนิดไฟฟ้า (Synchronize Generator)
    ตู้ควบคุมและอุปกรณ์ต่างๆ รวมทั้งบริการซ่อมบำรุงรักษา(Preventive Maintenance)
    แบบรายครั้งหรือเป็นสัญญาบริการรายปี นอกจากนั้นบริษัทฯสามารถให้บริการซ่อมแซมหรือ
    Overhaul ชุดเครื่องกำเนิดไฟฟ้าของลูกค้าด้วยช่างที่ชำนาญและอุปกรณ์ที่ทันสมัย

(5) งานออกแบบและติดตั้งระบบไฟฟ้าอุตสาหกรรมทั้งระบบ Medium และ Low Voltage
    ให้กับผู้ใช้ไฟฟ้าที่ต้องการบริการที่ครบวงจร
    ตั้งแต่เริ่มก่อสร้างจนถึงการจ่ายไฟฟ้าได้ด้วยฝีมือการออกแบบและควบคุมงานโดยวิศวกรมืออาชีพ

(6) งานออกแบบและก่อสร้างสถานีไฟฟ้าย่อย (Substation) : บริษัทฯ เป็นผู้รับออกแบบ
    ติดตั้งและก่อสร้าง สถานีไฟฟ้าย่อยระบบไฟ 69-115 kV ให้กับผู้ใช้ไฟฟ้ารายใหญ่
    เพื่อลดค่าใช้จ่ายในส่วนกระแสไฟฟ้าลงถึงร้อยละ 15-20
    และยังจะทำให้ระบบไฟฟ้ามีเสถียรภาพสูงยิ่งขึ้น

(7) งานที่ปรึกษาด้านระบบบริหารจัดการ : โดยให้บริการให้คำปรึกษาระบบบริหารคุณภาพ ISO
    9000 ระบบการจัดการสิ่งแวดล้อม ISO 14000
    ระบบการจัดการอาชีวอนามัยและความปลอดภัย OHSAS/มอก.18000
    ระบบมาตรฐานคุณภาพห้องปฏิบัติการทดสอบและสอบเทียบ ISO/IEC 17025
    และระบบกิจกรรมข้อเสนอแนะกิจกรรม 5 ส QCC HACCP เป็นต้น
    ด้วยทีมงานที่ปรึกษามืออาชีพที่ร่วมสร้างระบบที่สอดคล้องกับความต้องการของธุรกิจและเป็นไปตามมาตรฐานบังคับภายในระยะเวลาอันสั้น

(8) งานบริการห้องปฏิบัติการสอบเทียบ :
    โดยให้บริการสอบเทียบเครื่องมือวัดทางไฟฟ้าและสอบเทียบด้านมิติ
    ด้วยห้องปฏิบัติการสอบเทียบที่ได้การรับรองระบบมาตรฐานคุณภาพห้องปฏิบัติการทดสอบและสอบเทียบ
    ISO/IEC 17025 จากสำนักงานมาตรฐานอุตสาหกรรม กระทรวงอุตสาหกรรม

นอกจากนี้บริษัทฯได้มีการจัดตั้งศูนย์บริการและขายประจำทุกภูมิภาค ซึ่งมีความพร้อมทั้งด้านเครื่องมือ
หม้อแปลงไฟฟ้าระบบจำหน่ายสำรองและวิศวกรที่มีความเชี่ยวชาญ มีประสบการณ์ ควบคุมแต่ละศูนย์
เพื่อให้บริการตลอด 24 ชั่วโมง ด้วยความรวดเร็ว โดยศูนย์บริการและขายของบริษัทฯ จำนวน 10
แห่ง มีดังนี้

+------------+--------------------------------+-----------------------+
| ศูนย์บริการ   | สถานที่ตั้ง                        | พื้นที่ให้บริการ            |
+============+================================+=======================+
| 1.         | 1068/2 สุขุมวิท 101/1             | 3 จังหวัด ได้แก่ กรุงเทพ   |
| ศูนย์กรุงเทพ  | (ซอยวชิรธรรมสาธิต) เขตพระโขนง    | สมุทรปราการ นนทบุรี      |
|            | กรุงเทพ 10260                   |                       |
|            |                                |                       |
|            | โทร. 02-745-3840-1 โทรสาร      |                       |
|            | (02)-398-2903                  |                       |
+------------+--------------------------------+-----------------------+
| 2.ศูน       | 260/6 หมู่ 6 ต.ท่าสะอ้าน อ.บางปะกง | 7 จังหวัด ได้แก่ ชลบุรี     |
| ย์ฉะเชิงเทรา | จ.ฉะเชิงเทรา 24130              | ฉะเชิงเทรา ระยอง จันทบุรี |
|            |                                | ปราจีนบุรี สระแก้ว ตราด   |
|            | โทร. (038)-530-213 โทรสาร      |                       |
|            | (038)-530-214                  |                       |
+------------+--------------------------------+-----------------------+
| 3.ศูนย์อยุธยา | 26/7 หมู่ 2 ถ.สายเอเชีย           | 12 จังหวัด ได้แก่ อยุธยา   |
|            | (กรุงเทพ-นครสวรรค์) ต.ธนู อ.อุทัย   | ปทุมธานี อ่างทอง นครนายก |
|            | จ.อยุธยา 13210                  | สระบุรี ลพบุรี สิงห์บุรี      |
|            |                                | ชัยนาท อุทัยธานี นครสวรรค์ |
|            | โทร. (035)-345-078 โทรสาร      | เพชรบูรณ์ พิจิตร          |
|            | (035)-345-020                  |                       |
+------------+--------------------------------+-----------------------+
| 4          | 900/5 ถ.เพชรเกษม ต.ห้วยจรเข้     | 8 จังหวัด ได้แก่ นครปฐม   |
| .ศูนย์นครปฐม | อ.เมือง จ.นครปฐม 73000          | กาญจนบุรี เพชรบุรี        |
|            |                                | ประจวบคีรีขันธ์ สมุทรสาคร  |
|            | โทร. (034)-244-045-6 โทรสาร    | สมุทรสงคราม ราชบุรี      |
|            | (034)-244-047                  | สุพรรณบุรี               |
+------------+--------------------------------+-----------------------+
| 5          | เ324/80 หมู่ที่ 3 ถ.มิตรภาพ ต.ศิลา   | 9 จังหวัด ได้แก่ ขอนแก่น   |
| .ศูนย์ขอนแก่น | อ.เมือง จ.ขอนแก่น 40000          | อุดรธานี กาฬสินธุ์ เลย     |
|            |                                | นครพนม มุกดาหาร        |
|            | โทร. (043)-364-276-7 โทรสาร    | หนองคาย หนองบัวลำภู     |
|            | (043) 364-277                  | สกลนคร                |
+------------+--------------------------------+-----------------------+
| 6.ศูน       | 2175/2 ถ.สืบศิริ ต.ในเมือง อ.เมือง  | 10 จังหวัด ได้แก่         |
| ย์นครราชสีมา | จ.นครราชสีมา 30000              | นครราชสีมา ชัยภูมิ บุรีรัมย์  |
|            |                                | ร้อยเอ็ด สุรินทร์          |
|            | โทร. (044)-277-279 โทรสาร      | อุบลราชธานี ศรีษะเกษ     |
|            | (044)-277-050                  | อำนาจเจริญ มหาสารคาม   |
|            |                                | ยโสธร                 |
+------------+--------------------------------+-----------------------+
| 7.         | 399/7 ถ.มหิดล ต.หนองหอย อ.เมือง  | 13 จังหวัด ได้แก่ เชียงใหม่ |
| ศูนย์เชียงใหม่ | จ.เชียงใหม่ 50000                | เชียงราย แม่ฮ่องสอน      |
|            |                                | พะเยา ลำพูน ลำปาง น่าน  |
|            | โทร. (053)-271-631,            | แพร่ อุตรดิตถ์ ตาก สุโขทัย  |
|            | (053)-271-427 โทรสาร           | กำแพงเพชร พิษณุโลก      |
|            | (053)-800-323                  |                       |
+------------+--------------------------------+-----------------------+
| 8          | 1369 ถ.เพชรเกษม ต.หาดใหญ่       | 7 จังหวัด ได้แก่ สงขลา    |
| .ศูนย์หาดใหญ่ | อ.หาดใหญ่ จ.สงขลา 90110         | ตรัง ปัตตานี นราธิวาส     |
|            |                                | ยะลา สตูล พัทลุง         |
|            | โทร. (074)-256-035 โทรสาร      |                       |
|            | (074)-257-622                  |                       |
+------------+--------------------------------+-----------------------+
| 9.ศูน       | 218/21 หมู่ 1 ถ.ชนเกษม           | 4 จังหวัด ได้แก่          |
| ย์สุราษฎร์ธานี | ต.มะขามเตี้ย อ.เมือง จ.สุราษฎร์ธานี  | สุราษฏร์ธานี ชุมพร ระนอง  |
|            | 84000 โทร. (077)-219-140       | นครศรีธรรมราช          |
|            | โทรสาร (077)-219-141           |                       |
+------------+--------------------------------+-----------------------+
| 10.        | 75/40 หมู่ 6 ต.รัษฎา อ.เมือง       | 3 จังหวัด ได้แก่ ภูเก็ต     |
| ศูนย์ภูเก็ต    | จ.ภูเก็ต 83000                   | กระบี่ พังงา             |
|            |                                |                       |
|            | โทร. (076)-254-297 โทรสาร      |                       |
|            | (076)-254-323                  |                       |
+------------+--------------------------------+-----------------------+

2. การตลาดและภาวะอุตสาหกรรมและการแข่งขัน

2.1 นโยบายและลักษณะการตลาดของผลิตภัณฑ์

กลยุทธ์การแข่งขัน

  (1) หม้อแปลงไฟฟ้าระบบจำหน่าย

บริษัทฯมุ่งเน้นการจำหน่ายหม้อแปลงไฟฟ้าระบบจำหน่ายที่มีคุณภาพสูง
โดยปัจจัยที่สนับสนุนการผลิตหม้อแปลงไฟฟ้าระบบจำหน่ายที่มีคุณภาพ ได้แก่

-   การเลือกใช้วัสดุที่มีคุณภาพ ได้แก่ เหล็กซิลิคอน (Silicon Steel) คอยล์
    น้ำมันหม้อแปลงไฟฟ้า กระดาษฉนวน เป็นต้น ซึ่งวัสดุที่ใช้มีทั้งสั่งซื้อจากในประเทศ เช่น
    ลวดทองแดง น้ำมันหม้อแปลงไฟฟ้า เป็นต้น และวัสดุที่สั่งซื้อจากต่างประเทศ เช่น
    เหล็กซิลิคอน (Silicon Steel) Coil Cast Resin เป็นต้น

-   การใช้เครื่องจักรทันสมัย อาทิเช่น เครื่องพับครีบซึ่งใช้สำหรับพับแผ่นเหล็กยาวให้เป็นครีบลอน
    เพื่อทำเป็นครีบระบายความร้อนของผนังหม้อแปลงไฟฟ้าระบบจำหน่ายให้มีรอยเชื่อมต่อน้อยที่สุด
    เพื่อมิให้มีรอยรั่วซึมของตัวถัง และเครื่อง Foil Winding
    ซึ่งเป็นเทคโนโลยีที่ทันสมัยในการผลิตขดลวดแรงดันต่ำให้มีคุณสมบัติการกระจายของกระแสไฟฟ้าอย่างสมดุลและมีประสิทธิภาพ
    โดยทนต่อกระแสลัดวงจร และการกระชากของกระแสไฟฟ้าได้สูงสุด ซึ่งไม่ทำให้คอยล์เสียหาย

-   บริษัทฯ ได้รับการถ่ายทอดเทคโนโลยีต่างๆจากบริษัทชั้นนำทั่วโลก เช่น
    Starkstrom-Geratebau GmbH ประเทศเยอรมัน Westing House Co.,Ltd.
    ประเทศสหรัฐอเมริกา และ Elco Co.,Ltd. ประเทศอิสราเอล เป็นต้น
    และจากผู้เชี่ยวชาญหม้อแปลงไฟฟ้าระบบจำหน่ายจากประเทศอิสราเอล คือ Mr.Israel
    Amit ซึ่งจะมาให้คำปรึกษาแก่บริษัทฯ เป็นประจำทุกปีตั้งแต่ปี 2546 ปีละ 1-2 ครั้ง
    ระยะเวลาในการให้คำปรึกษาแต่ละครั้งประมาณ 1-2 เดือน โดยเทคโนโลยีที่บริษัทฯ
    ได้รับการถ่ายทอดเทคโนโลยีจากแหล่งต่างๆ เช่น
    รับถ่ายทอดเทคโนโลยีการผลิตหม้อแปลงไฟฟ้าระบบจำหน่ายแบบน้ำมันชนิดปิดผนึก
    และหม้อแปลงไฟฟ้าระบบจำหน่ายแบบแห้งชนิดเรซินจาก Starkstrom-Geratebau GmbH
    ประเทศเยอรมันในขั้นตอนการออกแบบและการผลิต โดยในการผลิตบริษัทฯ
    ได้คำนึงถึงจุดเด่นและจุดด้อยของแต่ละเทคโนโลยีเพื่อให้สามารถนำมาใช้งานในประเทศได้อย่างเหมาะสม

-   ผู้บริหารและบุคลากรของบริษัทฯ เป็นผู้มีประสบการณ์ด้านหม้อแปลงไฟฟ้าระบบจำหน่ายมานาน
    โดยได้รับการฝึกอบรมจากบริษัทชั้นนำทางเทคโนโลยีการผลิตหม้อแปลงไฟฟ้าของโลกหลายแห่ง
    เช่น Westing House Co.,Ltd. ประเทศสหรัฐอเมริกา Elco Co.,Ltd.
    ประเทศอิสราเอล Starkstrom-Geratebau GmbH ประเทศเยอรมัน เป็นต้น

ซึ่งจากกรรมวิธีการผลิตหม้อแปลงไฟฟ้าระบบจำหน่าย
โดยใช้เครื่องจักรที่ทันสมัยและบุคลากรที่มีคุณภาพ
ทำให้ผลิตภัณฑ์ของบริษัทฯได้รับใบรับรองการทดสอบคุณภาพทางไฟฟ้าในด้านการทนต่อการลัดวงจรของหม้อแปลงไฟฟ้าระบบจำหน่ายจากสถาบัน
KEMA ประเทศเนเธอร์แลนด์ และสถาบัน CESI ประเทศอิตาลี
นอกจากนี้บริษัทฯยังได้รับการรับรองระบบการจัดการตามมาตรฐาน ISO 9001
และระบบบริหารสิ่งแวดล้อม ISO 14001
เป็นรายแรกของผู้ผลิตหม้อแปลงไฟฟ้าในประเทศทำให้หม้อแปลงไฟฟ้าระบบจำหน่ายของบริษัทฯ
เป็นที่เชื่อถือในคุณภาพและได้รับการยอมรับจากภาครัฐและภาคเอกชนทั้งในและนอกประเทศ

(2) งานบริการ

งานบริการบำรุงรักษาและซ่อมแซมหม้อแปลงไฟฟ้า และงานบำรุงรักษาระบบไฟฟ้าของบริษัทฯ
ถือเป็นงานที่มีความสำคัญอย่างมากเนื่องจากเป็นการป้องกันความเสียหายรุนแรงที่อาจเกิดขึ้น
โดยบริษัทฯ จะเน้นการใช้ศูนย์บริการและขาย 10 แห่งทั่วประเทศ
ในการให้บริการลูกค้าในการตรวจสอบ บำรุงรักษาและซ่อมแซมหม้อแปลงไฟฟ้า
และระบบไฟฟ้าอื่นๆอย่างรวดเร็วตลอด 24 ชั่วโมง ซึ่งกลยุทธ์ทางด้านการบริการนี้ทำให้บริษัทฯ
สามารถดูแลลูกค้าได้ทั่วถึงเกือบทุกจังหวัด และเป็นการสร้างความเชื่อมั่นให้กับลูกค้าของบริษัทฯ
ว่าจะได้รับการให้บริการอย่างมืออาชีพ โดยมีการตรวจสอบ
บำรุงรักษาและซ่อมแซมอย่างถูกต้องและรวดเร็ว

กลุ่มลูกค้าเป้าหมาย

(1) หม้อแปลงไฟฟ้าระบบจำหน่าย

ผลิตภัณฑ์หม้อแปลงไฟฟ้าระบบจำหน่ายแบบน้ำมัน (Oil Type Distribution Transformer)
จะมุ่งเน้นไปที่ลูกค้ารัฐวิสาหกิจและลูกค้าในกลุ่มอุตสาหกรรมต่างๆ
โดยกลุ่มลูกค้ารัฐวิสาหกิจจะมีลูกค้าที่สำคัญ ได้แก่ การไฟฟ้านครหลวงและการไฟฟ้าภูมิภาค
โดยบริษัทฯ จะเข้าร่วมประกวดราคากับรัฐวิสาหกิจทั้ง 2
แห่งเป็นประจำซึ่งบริษัทฯสามารถชนะการประกวดราคาได้อย่างสม่ำเสมอ
เนื่องจากหม้อแปลงไฟฟ้าระบบจำหน่ายของบริษัทฯ
สามารถแข่งขันกับบริษัทอื่นได้ทั้งในเรื่องคุณภาพและราคา
สำหรับลูกค้าในกลุ่มอุตสาหกรรมต่างๆจะมุ่งเน้นอุตสาหกรรมที่มีการขยายงานสูงซึ่งเป็นตลาดสำคัญที่ใช้หม้อแปลงไฟฟ้าระบบจำหน่ายจำนวนมาก
ได้แก่ อุตสาหกรรมยานยนต์ อุตสาหกรรม ปิโตรเคมี อุตสาหกรรมวัสดุก่อสร้าง อุตสาหกรรมสื่อสาร
อุตสาหกรรมอสังหาริมทรัพย์ อุตสาหกรรมอาหาร อุตสาหกรรมเกษตร อุตสาหกรรมสิ่งทอ
อุตสาหกรรมโรงแรมและท่องเที่ยว เป็นต้น
โดยการจำหน่ายแก่ลูกค้าภาคเอกชนจะเน้นการจำหน่ายผ่านกลุ่มลูกค้า ดังต่อไปนี้

-   ผู้รับเหมารายใหญ่ บริษัทฯ จะสร้างความสัมพันธ์อันดี กับผู้ที่เกี่ยวข้องตั้งแต่วิศวกร
    ฝ่ายจัดซื้อจนถึงผู้บริหารระดับสูงสุดอย่างต่อเนื่องเพื่อสนับสนุนข้อมูลเทคนิคและสร้างกิจกรรมระหว่างผู้บริหารทั้งสองฝ่ายให้ใกล้ชิดในส่วนการติดตามงานมีการประชุมโครงการทุกสัปดาห์เพื่อสรุปความคืบหน้าจนกระทั่งปิดการขาย

-   ผู้รับเหมาขนาดกลางถึงเล็ก บริษัทฯ
    จะสร้างความสัมพันธ์อันดีกับผู้บริหารสูงสุดเพื่อสนับสนุนข้อมูลและให้ความช่วยเหลืออื่นๆ
    และมีการแบ่งพื้นที่ให้พนักงานขายรับผิดชอบอย่างชัดเจน

-   เจ้าของโครงการ บริษัทฯ
    จะทำการหาข้อมูลโครงการต่างๆเพื่อเจาะเข้าไปให้ถึงผู้รับผิดชอบของฝ่ายเจ้าของโครงการเพื่อนำเสนอให้เห็นถึงความสำคัญของการเลือกใช้หม้อแปลงไฟฟ้าระบบจำหน่ายที่มีคุณภาพสูง
    ความสำคัญของการรับประกันที่ยาวนาน
    และตระหนักถึงความเสียหายเมื่อใช้หม้อแปลงไฟฟ้าระบบจำหน่ายคุณภาพต่ำเพื่อให้เจ้าของโครงการเน้นย้ำไปที่ผู้รับเหมาให้เลือกผลิตภัณฑ์คุณภาพ

การกำหนดเป้าหมายและแผนการขายในตลาดหม้อแปลงไฟฟ้าระบบจำหน่ายแบบแห้งชนิดเรซิน (Dry
Type Cast Resin) โดยมุ่งเน้นที่กลุ่มลูกค้าที่เป็นเป้าหมายดังต่อไปนี้

-   กลุ่มอาคารสูง บริษัทฯ จะทำการรวบรวมข้อมูลทั้งระบบจากหน่วยงานต่างๆ
    เพื่อนำเสนอสินค้าเข้าสู่ช่องทางการขาย และมีการติดตามอย่างใกล้ชิดจนจบ กระบวนการขาย

-   กลุ่มผู้รับเหมาที่เข้าร่วมประมูลงานปรับเปลี่ยนระบบไฟฟ้าของการไฟฟ้านครหลวง
    เนื่องจากการไฟฟ้านครหลวงมีนโยบายที่จะปรับเปลี่ยนระบบไฟฟ้าอาคารต่างๆ
    ซึ่งการปรับเปลี่ยนระบบไฟฟ้าดังกล่าวจะมีการเปลี่ยนหม้อแปลงไฟฟ้าระบบจำหน่ายแบบน้ำมันมาเป็นหม้อแปลงไฟฟ้าระบบจำหน่ายแบบแห้ง
    ดังนั้นทางบริษัทฯ
    จะติดตามข่าวการประกวดราคางานปรับเปลี่ยนระบบไฟฟ้าของการไฟฟ้านครหลวง
    และเสนอราคาหม้อแปลงไฟฟ้าระบบจำหน่ายแบบแห้งให้กับผู้รับเหมาที่เข้าร่วมประมูลงานดังกล่าว
    โดยมีการประสานงานกับผู้รับเหมาที่เข้าร่วมประมูลงานทั้งในด้านกระบวนการออกแบบ
    การเสนอราคา การทดสอบ และการตรวจรับงาน

-   กลุ่มที่มีปัญหาการระเบิดของหม้อแปลงไฟฟ้าระบบจำหน่ายและมีการซื้อทดแทน บริษัทฯ
    จะจัดทำแผนเพื่อรองรับการระเบิดของหม้อแปลงไฟฟ้าระบบจำหน่ายของคู่แข่งซึ่งจะมีอย่างต่อเนื่องทุกเดือน
    ซึ่งจะมีการทำบัญชีผู้รับผิดชอบดูแลอาคารต่างๆทั่วประเทศ แล้วนำเสนอต่อลูกค้าทราบว่า
    หากหม้อแปลงไฟฟ้าระบบจำหน่ายระเบิดจะติดต่อได้อย่างไรเพื่อบรรเทาความเสียหายได้อย่างรวดเร็ว
    ซึ่งจะนำไปสู่การขายหม้อแปลงไฟฟ้าระบบจำหน่ายเครื่องใหม่

-   กลุ่มอาคารใหม่ ซึ่งจะเน้นการนำเสนอข้อมูลทางเทคนิคแก่ผู้ออกแบบ
    เพื่อกำหนดข้อมูลทางเทคนิคตั้งแต่เริ่มโครงการ
    และติดตามอย่างใกล้ชิดจนกระทั่งเจ้าของโครงการสามารถจัดหาผู้รับเหมาได้
    และติดตามเสนอราคาจนจบการขาย

ทั้งนี้ลูกค้าหม้อแปลงไฟฟ้าระบบจำหน่ายรายใหญ่ในประเทศของบริษัทฯ
ส่วนใหญ่เป็นลูกค้าหน่วยงานราชการ เช่น การไฟฟ้าส่วนภูมิภาค และการไฟฟ้านครหลวง
ส่วนลูกค้าภาคเอกชนก็จะเป็นบริษัทที่มีชื่อเสียง
โดยกลุ่มลูกค้าหม้อแปลงไฟฟ้าระบบจำหน่ายของบริษัทฯ ในปี 2557 จะเป็นลูกค้าเอกชน
ลูกค้าราชการและรัฐวิสาหกิจ และลูกค้าต่างประเทศ เท่ากับ 1,061.69 358.91 และ 173.10
ล้านบาท หรือคิดเป็นร้อยละ 66.62 22.52 และ 10.86 ตามลำดับ

(2) งานบริการ

ลูกค้าเป้าหมายของงานบริการ คือ

-   กลุ่มลูกค้าภาคเอกชนที่มีหม้อแปลงไฟฟ้าระบบจำหน่ายใช้อยู่แล้ว โดยบริษัทฯ
    มีการรับประกันการใช้งานหม้อแปลงไฟฟ้าระบบจำหน่ายของบริษัทฯ เป็นเวลา 10 ปี
    ซึ่งเมื่อหมดระยะเวลาประกันแล้วลูกค้าส่วนใหญ่ยังคงใช้งานบริการของบริษัทฯ ต่อ
    สำหรับในส่วนของการซ่อมบำรุงหม้อแปลงไฟฟ้ายี่ห้ออื่น บริษัทฯ
    จะใช้ความได้เปรียบจากการที่มีศูนย์บริการและขายที่มีพื้นที่ให้บริการครอบคลุมทั่วประเทศ
    เข้าไปเสนองานให้บริการบำรุงรักษาและซ่อมแซมหม้อแปลงไฟฟ้าแก่ลูกค้า ทั้งนี้บริษัทฯ
    สามารถเสนอขายงานบริการระบบไฟฟ้าร่วมกับการเสนอขายหม้อแปลงไฟฟ้าระบบจำหน่าย
    และงานบริการบำรุงรักษาและซ่อมแซมหม้อแปลงไฟฟ้าระบบจำหน่าย เช่น
    งานรับจ้างตรวจเช็คตู้ MDB (Main Distribution Board)
    งานรับเหมาระบบไฟฟ้าแรงดันสูง-แรงดันต่ำ เป็นต้น

-   กลุ่มโรงงานอุตสาหกรรมที่ต้องมีหนังสือรับรองความปลอดภัยในระบบไฟฟ้าภายในโรงงาน
    เนื่องจากกฎระเบียบของทางราชการได้กำหนดให้โรงงานต้องมีหนังสือรับรองความปลอดภัยในระบบไฟฟ้าภายในโรงงาน
    ดังนั้นจึงเป็นโอกาสที่จะขยายการขายงานบริการตรวจเช็คระบบไฟฟ้า
    และงานที่ปรึกษาการอนุรักษ์พลังงานทั้งอาคารควบคุม (ปพอ.86) และโรงงานควบคุม
    (ปพร.56)

-   กลุ่มโรงงานอุตสาหกรรมขนาดใหญ่ บริษัทฯ
    ได้มุ่งเน้นการขายงานบริการบำรุงรักษาและซ่อมแซมระบบไฟฟ้าที่ใช้งานในโรงงานอุตสาหกรรมขนาดใหญ่

-   ส่วนงานราชการ บริษัทฯ
    จะเข้าร่วมประมูลงานก่อสร้างสถานีไฟฟ้าย่อยกับหน่วยงานราชการในทุกๆ ปี โดยในปี 2550
    บริษัทฯ ได้รับงานโครงการก่อสร้างสถานีไฟฟ้าย่อย 3 สถานี ได้แก่ สถานีไฟฟ้าวิหารแดง
    สถานีไฟฟ้าหนองใหญ่ และสถานีไฟฟ้าไทรโยค โดยบริษัทฯ
    คาดว่าจะเข้าร่วมประมูลงานก่อสร้างสถานีไฟฟ้าย่อยอีกในปีถัดๆ ไป

นโยบายด้านราคา

(1) หม้อแปลงไฟฟ้าระบบจำหน่าย

ในการกำหนดราคาผลิตภัณฑ์หม้อแปลงไฟฟ้าระบบจำหน่าย บริษัทฯ
จะกำหนดราคาในระดับที่ใกล้เคียงกับคู่แข่งโดยจะอาศัยคุณภาพผลิตภัณฑ์ การออกแบบผลิตภัณฑ์
และการบริการหลังการขายเป็นจุดขาย
การกำหนดราคาจะใช้เกณฑ์ต้นทุนวัตถุดิบบวกต้นทุนการผลิตบวกต้นทุนการขายและบริหารบวกส่วนอัตรากำไรที่ต้องการ
ทั้งนี้อัตรากำไรที่ต้องการจะขึ้นอยู่กับปัจจัยหลายอย่าง เช่น ความสัมพันธ์กับลูกค้า ปริมาณการสั่งซื้อ
และกำลังการผลิตที่มีอยู่ในนั้น เป็นต้น

(2) งานบริการ

ในการกำหนดราคางานบริการ บริษัทฯ
จะกำหนดราคาในระดับที่เหมาะสมซึ่งจะมีราคาใกล้เคียงกับราคาของคู่แข่งขัน
โดยจะเน้นในเรื่องคุณภาพและความรวดเร็วในการให้บริการ
เพื่อเป็นการรักษาความสัมพันธ์อันดีกับลูกค้าระยะยาว ซึ่งจะทำให้บริษัทฯ
สามารถเสนอขายงานบริการ และผลิตภัณฑ์อื่นของบริษัทฯ ได้

ช่องทางการจัดจำหน่าย

(1) หม้อแปลงไฟฟ้าระบบจำหน่าย

ช่องทางการจัดจำหน่ายหม้อแปลงไฟฟ้าระบบจำหน่ายสามารถแบ่งได้เป็น 2 ตลาดใหญ่ๆ คือ
ตลาดในประเทศ และตลาดต่างประเทศ

ตลาดในประเทศสามารถจำแนกช่องทางการจัดจำหน่ายออกได้ 2 ช่องทาง คือ การขายโดยตรง
ซึ่งจะมีฝ่ายขายในประเทศและศูนย์บริการและขายทั้ง 10 แห่ง
เป็นช่องทางสำคัญในการขายและการขายโดยผ่านคนกลาง
โดยช่องทางจำหน่ายโดยตรงสามารถจำแนกลูกค้าได้ 2 กลุ่ม คือ ลูกค้าภาคราชการ ได้แก่
การไฟฟ้านครหลวง การไฟฟ้าส่วนภูมิภาค และหน่วยงานราชการอื่นๆ
ซึ่งจะดำเนินการขายผ่านการเข้าประมูลงานโดยตรง และลูกค้าภาคเอกชน ได้แก่
โรงงานอุตสาหกรรม โรงแรม โรงพยาบาล อาคารสำนักงาน หรือที่พักอาศัยขนาดใหญ่ เป็นต้น
โดยการขายให้แก่ลูกค้าซึ่งกำลังจะขยายธุรกิจหรือเจ้าของโครงการต่างๆ
ที่มีความต้องการใช้ไฟฟ้าปริมาณมากในการประกอบการ สำหรับการขายโดยผ่านคนกลาง
ลูกค้ากลุ่มนี้ ได้แก่ กลุ่มผู้รับเหมาต่างๆ (Contractors)
ซึ่งเป็นผู้ประมูลงานได้ทั้งจากภาครัฐบาลและภาคเอกชนแล้วจึงสั่งซื้อจากบริษัทฯ อีกต่อหนึ่ง

ปัจจุบันสัดส่วนการจำหน่ายหม้อแปลงไฟฟ้าระบบจำหน่ายในประเทศของบริษัทฯ ในปี 2558
เป็นลูกค้าภาคเอกชนประมาณร้อยละ 80.98 และเป็นลูกค้าภาคราชการประมาณร้อยละ 19.02
ทั้งนี้สามารถแสดงสัดส่วนการจำหน่ายหม้อแปลงไฟฟ้าระบบจำหน่ายตามประเภทลูกค้าตั้งแต่ปี
2556-2558 ได้ตามตารางดังต่อไปนี้ ข้อมูลบัญชี

ตารางแสดงรายได้จากการขายหม้อแปลงไฟฟ้าระบบจำหน่ายในประเทศของบริษัทฯ
จำแนกตามประเภทลูกค้า (ไม่รวมลูกค้าต่างประเทศ) ปี 2556-2558

(หน่วย : ล้านบาท)

  ------------------- ---------- -------- ---------- -------- ---------- --------
  ประเภทลูกค้า/ปี        2556                2557                2558       

                      รายได้      %        รายได้      %        รายได้      %

  เอกชน               1,202.56   80.79    1,061.69   74.74    1,139.20   80.98

  ราชการและรัฐวิสาหกิจ   285.88     19.21    358.91     25.26    267.61     19.02

  รวม                 1,488.44   100.00   1,420.60   100.00   1,406.81   100.00
  ------------------- ---------- -------- ---------- -------- ---------- --------

ตลาดต่างประเทศ บริษัทฯ มีทั้งการขายผ่านตัวแทนจำหน่าย(Dealer)
และการขายโดยตรงจากบริษัทฯ
โดยตลาดต่างประเทศถือเป็นเป้าหมายในการขยายตลาดที่สำคัญในอนาคต
เนื่องจากมีแนวโน้มสดใสโดยเฉพาะอย่างยิ่งลูกค้าในตลาดแถบภูมิภาคเอเชียตะวันออกเฉียงใต้
และตะวันออกกลาง
ซึ่งมีสถิติอัตราการบริโภคไฟฟ้าต่อหัวต่ำกอปรกับการบริโภคหม้อแปลงไฟฟ้าระบบจำหน่ายยังต้องอาศัยการนำเข้าจากต่างประเทศ
นอกจากนี้กลุ่มประเทศเหล่านี้อยู่ในระหว่างการพัฒนาประเทศ
โดยมีนักลงทุนต่างชาติให้ความสนใจหันมาขยายฐานการลงทุนเพิ่มขึ้นจึงส่งผลให้แนวโน้มความต้องการใช้ไฟฟ้า
และหม้อแปลงไฟฟ้าระบบจำหน่ายเพิ่มขึ้น

อย่างไรก็ดีรายได้จากการขายหม้อแปลงไฟฟ้าระบบจำหน่ายของบริษัทฯ
ของตลาดในประเทศยังมีสัดส่วนมากกว่าร้อยละ 86.32
ของรายได้จากการขายหม้อแปลงไฟฟ้าระบบจำหน่ายทั้งหมด
โดยรายได้จากการขายหม้อแปลงไฟฟ้าระบบจำหน่ายในตลาดต่างประเทศจะมีสัดส่วนไม่เกินร้อยละ
13.68 ของรายได้ทั้งหมด แต่คาดว่าในอนาคตสัดส่วนรายได้จากตลาดต่างประเทศจะเพิ่มขึ้นอีก
โดยบริษัทฯ จะทำการเจาะตลาดต่างประเทศมากขึ้น
เนื่องจากลูกค้าในตลาดต่างประเทศได้ยอมรับในคุณภาพของหม้อแปลงไฟฟ้าระบบจำหน่ายของบริษัทฯ
ทั้งนี้สามารถจำแนกรายได้จากการขายหม้อแปลงไฟฟ้าระบบจำหน่ายจำแนกตามตลาดของบริษัทฯตั้งแต่ปี
2556-2558 ได้ดังตารางข้างล่างนี้

ตารางแสดงรายได้จากการขายหม้อแปลงไฟฟ้าระบบจำหน่ายจำแนกตามตลาดของบริษัทฯ ตั้งแต่ปี
2556-2558
(หน่วย : ล้านบาท)

  --------------- ---------- -------- ----------- -------- ---------- --------
  ตลาด            2556                2557                 2558       

                  รายได้      %        รายได้       %        รายได้      %

  ในประเทศ        1,488.44   89.31    1,420.60    89.14    1,406.81   86.32

  ต่างประเทศ       178.12     10.69    173.10      10.86    222.95     13.68

  รวม             1,666.56   100.00   1,593.70    100.00   1,629.76   100.00
  --------------- ---------- -------- ----------- -------- ---------- --------

สำหรับมูลค่าการสั่งซื้อของลูกค้าต่างประเทศของบริษัทฯ สามารถแยกเป็นข้อมูลของปี 2556-2558
ได้ดังตารางดังต่อไปนี้

ตารางแสดงมูลค่าที่ลูกค้าในแต่ละประเทศสั่งซื้อผลิตภัณฑ์หม้อแปลงไฟฟ้าระบบจำหน่ายของบริษัทฯ
ตั้งแต่ปี 2556-2558
(หน่วย : ล้านบาท)

+--------+-------------------------------+-------------+---------------+
| ปี      | ประเทศ*                       | ม           | ร้อย           |
|        |                               | ูลค่า(ล้านบาท) | ละของยอดขาย** |
+--------+-------------------------------+-------------+---------------+
| 2558   | ลาว                           | 84.42       | 5.18          |
|        |                               |             |               |
| 2557   | มาเลเซีย                       | 45.99       | 2.82          |
|        |                               |             |               |
| 2556   | สิงคโปร์                        | 39.12       | 2.40          |
|        |                               |             |               |
|        | บรูไน                          | 20.76       | 1.27          |
|        |                               |             |               |
|        | พม่า                           | 17.22       | 1.06          |
|        |                               |             |               |
|        | กัมพูชา                         | 15.45       | 0.95          |
|        |                               |             |               |
|        | ลาว                           | 63.75       | 4.00          |
|        |                               |             |               |
|        | มาเลเซีย                       | 29.89       | 1.88          |
|        |                               |             |               |
|        | บรูไน                          | 27.14       | 1.70          |
|        |                               |             |               |
|        | พม่า                           | 27.14       | 1.70          |
|        |                               |             |               |
|        | กัมพูชา                         | 13.40       | 0.84          |
|        |                               |             |               |
|        | สิงคโปร์                        | 6.71        | 0.42          |
|        |                               |             |               |
|        | ฟิลิปปินส์                        | 4.26        | 0.27          |
|        |                               |             |               |
|        | เกาหลีใต้                       | 0.64        | 0.04          |
|        |                               |             |               |
|        | บรูไน                          | 95.57       | 5.73          |
|        |                               |             |               |
|        | ลาว                           | 28.89       | 1.73          |
|        |                               |             |               |
|        | มาเลเซีย                       | 25.95       | 1.56          |
|        |                               |             |               |
|        | เวียดนาม                       | 9.94        | 0.60          |
|        |                               |             |               |
|        | กัมพูชา                         | 7.95        | 0.48          |
|        |                               |             |               |
|        | พม่า                           | 6.95        | 0.42          |
+--------+-------------------------------+-------------+---------------+

หมายเหตุ : * เฉพาะประเทศที่มียอดขายตั้งแต่ 2 ล้านบาทขึ้นไป

** ร้อยละของยอดขายสินค้าของบริษัทฯทั้งในประเทศและต่างประเทศ

(2) งานบริการ

บริษัทฯ จะเสนอการขายงานบริการพร้อมๆ กับเสนอขายหม้อแปลงไฟฟ้าระบบจำหน่าย
นอกจากนี้ศูนย์บริการและขายอีก 10 แห่งทั่วทุกภูมิภาคของประเทศ
ก็จะเป็นกำลังสำคัญในการขายงานบริการเนื่องจากมีโอกาสพบปะกับลูกค้าต่างๆ เป็นจำนวนมาก
ซึ่งมีทั้งลูกค้าที่ช่างประจำศูนย์บริการและขายออกไปให้บริการบำรุงรักษาและซ่อมแซมหม้อแปลงไฟฟ้าหม้อแปลงไฟฟ้าระบบจำหน่ายก็จะเสนอขายงานบริการไปพร้อมกันด้วย
หรือในกรณีที่ลูกค้ามีปัญหาเกี่ยวกับหม้อแปลงไฟฟ้าระบบจำหน่ายก็มักจะติดต่อศูนย์บริการและขายของบริษัทฯ
ก่อน เนื่องจากบริษัทฯ มีศูนย์บริการและขายที่กระจายอยู่ทั่วประเทศ
ซึ่งลูกค้าที่มาติดต่อขอรับบริการจะได้รับความสะดวกและรวดเร็วในการให้บริการ ทั้งนี้บริษัทฯ
ได้ให้บริการบำรุงรักษาและซ่อมแซมหม้อแปลงไฟฟ้าระบบจำหน่ายทุกยี่ห้อ

2.2 ภาวะอุตสาหกรรมและการแข่งขัน

(1) หม้อแปลงไฟฟ้า

ภาวะอุตสาหกรรมในประเทศ

ไฟฟ้านับเป็นปัจจัยพื้นฐานที่สำคัญต่อการพัฒนาเศรษฐกิจ
หากพิจารณาจากความต้องการใช้ไฟฟ้าในอดีตที่ผ่านมา
เปรียบเทียบกับอัตราการขยายตัวทางเศรษฐกิจ (ตารางแสดงความต้องการพลังงานไฟฟ้าฯ) พบว่า
การขยายตัวของความต้องการพลังงานไฟฟ้าปรับตัวสอดคล้องกับการขยายตัวของผลิตภัณฑ์มวลรวมภายในประเทศ
และเนื่องจากไฟฟ้าไม่สามารถที่จะผลิตและกักเก็บไว้ได้รวมถึงความต้องการไฟฟ้าของผู้ใช้ไฟฟ้าในแต่ละช่วงเวลาก็ไม่เท่ากัน
ดังนั้นในการผลิตไฟฟ้าการไฟฟ้าฝ่ายผลิตแห่งประเทศไทย (กฟผ.)
ซึ่งเป็นหน่วยงานรับผิดชอบที่จะต้องจัดหาไฟฟ้าให้เพียงพอต่อความต้องการอยู่ตลอดเวลา
และเพื่อให้ผู้ใช้ไฟฟ้ามีไฟฟ้าใช้ได้ตลอดเวลา
จึงจำเป็นต้องทราบความต้องการไฟฟ้าและพยากรณ์ความต้องการไฟฟ้าในอนาคต
โดยพิจารณาจากค่าความต้องการไฟฟ้า 2 ค่า คือ ความต้องการพลังไฟฟ้าสูงสุด (Peak Demand)
และ ค่าความต้องการพลังงานไฟฟ้า (Energy Demand)

ทั้งนี้การขยายตัวของอุตสาหกรรมหม้อแปลงไฟฟ้าระบบกำลังและระบบจำหน่ายภายในประเทศสามารถพิจารณาได้จากยอดจำหน่ายของผู้ผลิตหม้อแปลงไฟฟ้าภายในประเทศที่มีแนวโน้มสูงขึ้นอย่างต่อเนื่อง
นับแต่เศรษฐกิจของประเทศเริ่มฟื้นตัวขึ้นมา ดังตารางต่อไปนี้

ตารางแสดงยอดขายหม้อแปลงไฟฟ้าระบบจำหน่ายของบริษัทต่างๆ
ในอุตสาหกรรมหม้อแปลงไฟฟ้าระบบจำหน่ายตั้งแต่ปี 2554-2557

  --------------------------------- --------- --------- --------- ---------
  ปี                                 2554      2555      2556      2557

  ยอดขายหม้อแปลงไฟฟ้า (ล้านบาท)        8,846     10,587    9,421     8,610
  --------------------------------- --------- --------- --------- ---------

ที่มา : รวมรวบจากงบการเงินที่บริษัทต่างๆในอุตสาหกรรมหม้อแปลงไฟฟ้า
ส่งให้กระทรวงพาณิชย์และคำนวณจากรายได้จากการขายสินค้าและบริการ

สำหรับตลาดต่างประเทศ สามารถพิจารณาได้จาก ผลิตภัณฑ์มวลรวมภายในประเทศ (GDP)
ในแต่ละประเทศที่เป็นกลุ่มลูกค้าเดิมของบริษัท ได้แก่ ประเทศในกลุ่มอาเซียน เช่น
ประเทศมาเลเซีย ประเทศบรูไน เป็นต้น ประเทศในกลุ่มเอเชียใต้ เช่น ประเทศอินเดีย
ประเทศเนปาล เป็นต้น และประเทศในกลุ่มทวีปออสเตรเลีย จะพบว่า
ในแต่ละประเทศที่เป็นลูกค้าเดิมของบริษัทฯ มีอัตราการเติบโตของผลิตภัณฑ์มวลรวมภายในประเทศ
(GDP) มีแนวโน้มสูงขึ้นตามลำดับ นับแต่ปี 2544 เป็นต้นมา
ซึ่งการขยายตัวของผลิตภัณฑ์มวลรวมภายในประเทศ
จะสอดคล้องกับอัตราการขยายตัวของความต้องการพลังงานไฟฟ้า และความต้องการพลังไฟฟ้าสูงสุด
ซึ่งจากแนวโน้มการขยายตัวของเศรษฐกิจและความต้องการพลังงานไฟฟ้าจะมีความสัมพันธ์ทางตรงต่อความต้องการหม้อแปลงไฟฟ้า
เนื่องจากหม้อแปลงไฟฟ้าจะมีพิกัดการใช้งานในการรับกำลังการผลิตกระแสไฟฟ้า ณ ปริมาณหนึ่ง
เมื่อเศรษฐกิจขยายตัวและมีความต้องการพลังงานไฟฟ้ามากขึ้นก็จำเป็นต้องติดตั้งหม้อแปลงไฟฟ้าเพิ่มขึ้นเพื่อให้มีพิกัดในการใช้งานเพียงพอ
ทั้งนี้สามารถแสดงอัตราการเติบโตของผลิตภัณฑ์มวลรวมภายในประเทศ (GDP)
ของประเทศที่เป็นลูกค้าของบริษัทฯ และประเทศใกล้เคียง ได้ดังนี้

ตารางแสดงอัตราการเติบโตของผลิตภัณฑ์มวลรวมภายในประเทศ (GDP)
ของประเทศต่างๆที่เป็นกลุ่มลูกค้าเป้าหมาย

  ------------------------------------------------------------------------------------
  ประเทศ                  อัตราการเติบโต(ร้อยละ)                             
  ----------------------- --------------------- ------------ ------------ ------------
                          2555                  2556         2557         2558

  ประเทศกลุ่มอาเซียน                                                         

  บรูไน                    0.9                   -1.8         1.1          1.5

  อินโดนีเซีย                6.2                   5.8          5.0          5.6

  มาเลเซีย                 5.6                   4.7          6.0          4.9

  ฟิลิปปินส์                  6.8                   7.2          6.1          6.5

  พม่า                     7.3                   8.3          7.8          8.3

  ลาว                     8.3                   8.5          7.5          7.2

  ประเทศกลุ่มเอเชียใต้                                                        

  อินเดีย                   4.5                   6.9          7.4          8.1

  ปากีสถาน                 3.8                   3.7          4.1          5.1

  ศรีลังกา                  6.3                   7.2          7.4          7.5

  เนปาล                   4.5                   3.9          5.5          5.0

  บังคลาเทศ                6.2                   6.0          6.1          6.3

  ประเทศกลุ่มทวีปออสเตรเลีย                                                   

  ออสเตรเลีย               3.6                   2.4          2.5          2.3

  นิวซีแลนด์                 2.9                   2.5          3.0          3.0
  ------------------------------------------------------------------------------------

ที่มา : Economic and Social Survey of Asia and the Pacific 2012, ESCAP,
United Nations

(2) งานบริการ

อุตสาหกรรมงานบริการบำรุงรักษาและซ่อมแซมหม้อแปลงไฟฟ้า
ยังมีแนวโน้มเติบโตสม่ำเสมอตามยอดขายหม้อแปลงไฟฟ้าที่มีมากขึ้น
ซึ่งจะทำให้อุตสาหกรรมงานบริการมีแนวโน้มที่เติบโตอย่างต่อเนื่อง
รวมทั้งอุตสาหกรรมงานบริการยังสามารถเติบโตจากงานบริการระบบไฟฟ้า เช่น
การรับรองความปลอดภัยในระบบไฟฟ้าของโรงงาน
และงานบริการบำรุงรักษาและระบบไฟฟ้าที่ใช้งานในโรงงานอุตสาหกรรมขนาดใหญ่

สภาพการแข่งขัน

(1) หม้อแปลงไฟฟ้า

ปัจจุบันมีผู้ผลิตหม้อแปลงไฟฟ้าระบบจำหน่ายอยู่ในตลาดประมาณ 20 ราย โดยบริษัทฯ
มียอดขายหม้อแปลงไฟฟ้าระบบจำหน่ายสูงสุดเฉลี่ยตั้งแต่ปี 2554-2557 เป็นอันดับหนึ่ง
นอกจากนี้ยังมีบริษัทที่มีส่วนแบ่งตลาดอยู่ใน 5 อันดับแรก (ตามตารางข้างล่างนี้)
ซึ่งถือได้ว่าเป็นคู่แข่งที่สำคัญของบริษัทฯ ได้แก่ บริษัท เจริญชัย หม้อแปลงไฟฟ้า จำกัด บริษัท
ถิรไทย จำกัด (มหาชน) บริษัท ไทยแมกซ์เวล อิเลคทริค จำกัด และบริษัท คิวทีซี เอนเนอร์ยี่
จำกัด (มหาชน) หากพิจารณาจากตารางส่วนแบ่งตลาดของบริษัทต่างๆ จะพบว่า ตั้งแต่ปี
2554-2557 บริษัทฯ มีส่วนแบ่งตลาดหม้อแปลงไฟฟ้าระบบจำหน่ายเฉลี่ยประมาณร้อยละ 20
ซึ่งแสดงให้เห็นว่าบริษัทฯ เป็นผู้นำในอุตสาหกรรมหม้อแปลงไฟฟ้าระบบจำหน่าย
นอกจากนี้ในการแข่งขันในตลาดต่างประเทศ บริษัทฯ ได้มีการสร้างพันธมิตรกับบริษัทต่างประเทศ
เพื่อเป็นการขยายฐานการผลิต ฐานลูกค้าและแลกเปลี่ยนเทคโนโลยีกับบริษัทจากต่างประเทศ

ตารางแสดงส่วนแบ่งตลาดของบริษัทต่างๆ ในอุตสาหกรรมหม้อแปลงไฟฟ้าระบบจำหน่าย (หน่วย:
ล้านบาท)

[TABLE]

* รายได้ของบริษัทฯ เป็นรายได้จากการขายและบริการไม่รวมรายได้อื่น
และไม่รวมรายได้ของบริษัทร่วมและบริษัทย่อย

ที่มา : รวบรวมจากงบการเงินที่บริษัทต่างๆ นำส่งกระทรวงพาณิชย์
และคำนวณจากรายได้จากการขายสินค้าและบริการ

(2) งานบริการ

บริษัทฯ เป็นผู้นำในงานบริการบำรุงรักษาและซ่อมแซมหม้อแปลงไฟฟ้าหลังการขาย เนื่องจากบริษัทฯ
มีข้อได้เปรียบที่เป็นผู้ผลิตรายใหญ่ของประเทศ มีศูนย์บริการและขายมากที่สุดในประเทศถึง 10
แห่งกระจายอยู่ทั่วภูมิภาค บริการรับแจ้งเหตุและบำรุงรักษาตลอด 24 ชั่วโมง
ซึ่งคู่แข่งขันในธุรกิจบริการ เช่น บริษัท ไทยแม็กซ์เวล อิเลคทริค จำกัด บริษัท อาร์-ซัพพอร์ต
จำกัด บริษัท เอ บี บี จำกัด บริษัท เจริญชัยหม้อแปลงไฟฟ้า จำกัด และบริษัท ถิรไทย จำกัด
(มหาชน) ทั้งนี้ยังไม่มีบริษัทใดที่มีศักยภาพทางด้านจำนวนศูนย์บริการเพื่อให้บริการแก่ลูกค้า
มากเท่าบริษัทฯ ทำให้สภาพการแข่งขันในธุรกิจงานบริการยังไม่รุนแรงนัก

3. การจัดหาผลิตภัณฑ์และบริการ

3.1 ผลิตภัณฑ์และบริการ

(1) หม้อแปลงไฟฟ้า

บริษัทฯ ผลิตหม้อแปลงไฟฟ้าระบบจำหน่ายระบบจำหน่ายที่มีกำลังไฟฟ้า ตั้งแต่ 1-20,000
กิโลโวลต์แอมแปร์ (kVA) และมีระบบแรงดันไฟฟ้าสูงสุดไม่เกิน 36 กิโลโวลต์ (kV)
ภายใต้เครื่องหมายการค้า “เอกรัฐ” โดยบริษัทฯ มีโรงงานประกอบแกนเหล็ก ขดลวด
และอุปกรณ์ภายในหม้อแปลงไฟฟ้าระบบจำหน่าย ณ โรงงานที่ตั้งอยู่ที่ 190 ม.6 ต.ท่าสะอ้าน
อ.บางปะกง จ.ฉะเชิงเทรา และโรงงานผลิตตัวถังโลหะตั้งอยู่ที่ 260 ม.6
ถ.บางปะกง-ฉะเชิงเทรา ต.ท่าสะอ้าน อ.บางปะกง จ.ฉะเชิงเทรา โดยบริษัทฯ
มีกำลังการผลิตและอัตราการใช้กำลังการผลิตในช่วง 2556-2558 ดังตารางข้างล่างนี้

ตารางแสดงกำลังการผลิตและปริมาณการผลิตหม้อแปลงไฟฟ้าระบบจำหน่ายของบริษัทฯ

  ----------------------------- ------------- ------------- -------------
  กำลังการผลิต                    2556          2557          2558

  กำลังการผลิต (kVA.)*            2,850,000     2,850,000     2,850,000

  ปริมาณการผลิต (kVA.)            2,477,975     2,346,948     2,520,020

  อัตราการใช้กำลังการผลิต (%)       86.95         82.23         88.42
  ----------------------------- ------------- ------------- -------------

* กำลังการผลิตคำนวณจากการทำงานเต็มเวลา 1 กะ (8 ชั่วโมง)
และทำงานล่วงเวลาเพิ่มอีกประมาณ 1-2 ชั่วโมงต่อวัน

สำหรับวัตถุดิบที่ใช้ในการผลิตหม้อแปลงไฟฟ้าระบบจำหน่าย คือ ลวดทองแดง เหล็กซิลิคอน
น้ำมันหม้อแปลงไฟฟ้า เหล็กผลิตตัวถัง หางปลา ทองแดงแผ่น Coil Cast Resin
และอุปกรณ์ต่างๆ มีทั้งที่จัดซื้อจากในประเทศและต่างประเทศ ซึ่งบริษัทฯ
มีสัดส่วนการใช้วัตถุดิบทั้งจากในประเทศและต่างประเทศที่ใกล้เคียงกัน
โดยวัตถุดิบที่สั่งจากในประเทศ ได้แก่ น้ำมันหม้อแปลงไฟฟ้า เหล็กผลิตตัวถัง หางปลา
ลวดทองแดงอาบน้ำยา เป็นต้น ส่วนวัตถุดิบที่นำเข้าจากต่างประเทศได้แก่ เหล็กซิลิคอน
ทองแดงแผ่น Coil Cast Resin เป็นต้น
โดยสามารถแสดงรายละเอียดมูลค่าการสั่งซื้อวัตถุดิบของบริษัทฯ
แยกตามแหล่งที่จัดซื้อได้ดังตารางข้างล่างนี้

ตารางแสดงรายละเอียดมูลค่าการสั่งซื้อวัตถุดิบของบริษัทฯ ตั้งแต่ปี 2556-2558 (หน่วย :
ล้านบาท)

  ------------------ --------- -------- -------- -------- --------- --------
  แหล่งจัดซื้อวัตถุดิบ      ปี 2556             ปี 2557            ปี 2558    

                     มูลค่า      %        มูลค่า     %        มูลค่า      %

  ในประเทศ           388.19    55.20    354.51   76.55    221.60    35.50

  ต่างประเทศ          315.06    44.80    108.59   23.45    402.57    64.50

  รวม                703.25    100.00   463.10   100.00   624.18    100.00
  ------------------ --------- -------- -------- -------- --------- --------

(2) งานบริการ

ในส่วนของงานบริการ บริษัทฯ ได้จัดเตรียมหม้อแปลงไฟฟ้าระบบจำหน่ายจำนวนมากกว่า 100
เครื่อง ไว้บริการให้ลูกค้ายืมหรือเช่า
และอะไหล่ในการบำรุงรักษาและซ่อมแซมหม้อแปลงไฟฟ้าระบบจำหน่ายไว้บริการลูกค้าในกรณีหม้อแปลงไฟฟ้าระบบจำหน่ายของลูกค้าชำรุดหรือถึงกำหนดการบำรุงรักษา
โดยบริษัทฯ มีศูนย์บริการและขายทั่วประเทศทั้ง 10 แห่ง
เพื่อเตรียมพร้อมให้บริการแก่ลูกค้ารวมทั้งมีการบริการสอบเทียบเครื่องมือวัดทางไฟฟ้าและสอบเทียบด้านมิติ
โดยห้องปฏิบัติการทดสอบและสอบเทียบที่ได้รับมาตรฐาน ISO/IEC 17025
จากสำนักงานมาตรฐานอุตสาหกรรม กระทรวงอุตสาหกรรม ซึ่งพร้อมให้บริการแก่ลูกค้า
รวมทั้งบุคลากรที่ให้บริการแก่ลูกค้าเป็นผู้ที่มีความรู้และประสบการณ์สูง
โดยบุคลากรทุกคนจะผ่านการอบรมหลักสูตรมาตรฐานการปฏิบัติงานบริการทุกคนก่อนออกไปปฏิบัติงานจริง

บริษัท เอกรัฐโซล่าร์ จำกัด

สำหรับลักษณะผลิตภัณฑ์และบริการของบริษัท เอกรัฐโซล่าร์ จำกัด ซึ่งเป็นบริษัทย่อยของบริษัทฯ
โดยบริษัทได้ถือหุ้นร้อยละ 99.99 ในบริษัท เอกรัฐโซล่าร์ จำกัด
ซึ่งดำเนินธุรกิจผลิตแผงเซลล์แสงอาทิตย์ โดยมีรายละเอียดการประกอบธุรกิจ ดังนี้

(1) ลักษณะผลิตภัณฑ์และบริการ

  แผงเซลล์แสงอาทิตย์ (Solar Module)

บริษัท เอกรัฐโซล่าร์ จำกัด ผลิตและจำหน่ายแผงเซลล์แสงอาทิตย์ชนิดผลึกซิลิคอน(Crystalline
Silicon Solar Module) ตามคำสั่งซื้อของลูกค้า (Made to Order) โดยบริษัท
เอกรัฐโซล่าร์ จำกัด สามารถผลิตแผงเซลล์แสงอาทิตย์ได้ตั้งแต่กำลังไฟ 30 วัตต์จนถึง 200 วัตต์
ขึ้นอยู่กับความต้องการของลูกค้า โดยแผงเซลล์แสงอาทิตย์ที่บริษัท เอกรัฐโซล่าร์ จำกัด
ผลิตได้จะมีประสิทธิภาพในการเปลี่ยนพลังงานแสงอาทิตย์ให้เป็นพลังงานไฟฟ้าได้ประมาณร้อยละ
12-15 ของพลังงานแสงอาทิตย์ทั้งหมดที่ได้รับ โดยมีอายุการใช้งาน 20-25 ปี โดยบริษัท
เอกรัฐโซล่าร์ จำกัด ได้ใช้เทคโนโลยีการผลิตจากประเทศญี่ปุ่น
ซึ่งผู้ผลิตแผงเซลล์แสงอาทิตย์ทั่วโลกนำไปใช้
เนื่องจากมีราคาที่เหมาะสมและมีประสิทธิภาพในการผลิตที่ดี

ทั้งนี้กระบวนการผลิตแผงเซลล์แสงอาทิตย์ (Solar Module) ของบริษัท เอกรัฐโซล่าร์ จำกัด
มีดังนี้

1.  นำแผ่นเซลล์แสงอาทิตย์มาทำการตรวจสอบคุณภาพและคัดแยกเซลล์แสงอาทิตย์ (Solar
    Cell) ที่มีค่ากำลังไฟฟ้าตามต้องการ

2.  นำแผ่นเซลล์แสงอาทิตย์ (Solar Cell)
    มาต่อเป็นวงจรไฟฟ้าด้วยการเชื่อมแถวเซลล์แสงอาทิตย์ด้วยแถบโลหะ ซึ่งวงจรที่ต่อเสร็จ
    จะเรียกว่า “String”

3.  นำแผ่นเซลล์แสงอาทิตย์ (String) มาประกอบเป็นวงจรแผงเซลล์แสงอาทิตย์ (Circuit)
    ด้วยการเชื่อมด้วยตัวนำไฟฟ้า

4.  ทำการตรวจสอบด้วยสายตาและทดสอบค่าทางไฟฟ้า

5.  นำวัสดุประกอบแผ่นเซลล์แสงอาทิตย์ (Solar Cell) วางประกบกับแผงเซลล์เป็นชั้นๆ
    และทำการเคลือบโดยใช้อุณหภูมิสูงทำให้เป็นชิ้นส่วนเดียวกัน

6.  ทำการประกอบ Frame เพื่อป้องกันความเสียหายและสะดวกในการติดตั้ง ประกอบ
    Junction Box เพื่อใช้ในการต่อสายไฟออกจากแผงเซลล์แสงอาทิตย์ (Solar Module)

7.  ทดสอบการรับแสงและค่าทางไฟฟ้าของแผงเซลล์แสงอาทิตย์ (Solar Module)

รูป แสดงกระบวนการประกอบแผงเซลล์แสงอาทิตย์(Solar Module)

ที่มา : บริษัท เอกรัฐโซล่าร์ จำกัด

บริษัทย่อย มีกำลังการผลิตแผงเซลล์แสงอาทิตย์เต็มกำลังการผลิต 30 เมกะวัตต์ต่อปี
ซึ่งเซลล์แสงอาทิตย์ที่บริษัทฯ ผลิตได้สามารถนำไปใช้เป็นวัตถุดิบสำหรับการผลิตแผงเซลล์แสงอาทิตย์
(Solar Module) ของบริษัท เอกรัฐโซล่าร์ จำกัด และจัดจำหน่ายให้แก่บริษัทที่ต้องการ

เซลล์แสงอาทิตย์ (Solar Cell)

บริษัท เอกรัฐโซล่าร์ จำกัด มีกำลังการผลิตแผงเซลล์แสงอาทิตย์เต็มกำลังการผลิต 30
เมกะวัตต์ต่อปี ซึ่งเซลล์แสงอาทิตย์ที่บริษัทฯ ผลิตได้ประมาณร้อยละ 95
จะนำไปใช้เป็นวัตถุดิบสำหรับการผลิตแผงเซลล์แสงอาทิตย์ (Solar Module) ของบริษัทย่อย
และจัดจำหน่ายให้แก่บริษัทที่ต้องการ โดยในปัจจุบัน
เซลล์แสงอาทิตย์ของบริษัทย่อยมีประสิทธิภาพในการเปลี่ยนพลังงานแสงอาทิตย์ เป็นพลังงานไฟฟ้าต่อ
1 ตารางเมตรที่ประมาณ 17.5 ซึ่งเป็นประสิทธิภาพที่อยู่ในระดับต้นๆ ของโลก

รูป แสดงกระบวนการผลิตเซลล์แสงอาทิตย์ (Solar Cell)

ที่มา : บริษัท เอกรัฐโซล่าร์ จำกัด

2) การตลาดและภาวะอุตสาหกรรมและการแข่งขัน

กลยุทธ์การแข่งขัน

บริษัท เอกรัฐโซล่าร์ จำกัด
เน้นนโยบายผลิตแผงเซลล์แสงอาทิตย์ที่มีคุณภาพโดยใช้เทคโนโลยีที่ทันสมัย
โดยแผงเซลล์แสงอาทิตย์ที่บริษัท เอกรัฐโซล่าร์ จำกัด
ผลิตจะได้รับการทดสอบทุกแผงก่อนส่งไปจำหน่ายให้แก่ลูกค้า
เพื่อให้มั่นใจได้ว่าแผงเซลล์แสงอาทิตย์ที่ผลิตจะมีคุณภาพอยู่ในระดับมาตรฐาน

ในส่วนของการกำหนดราคาแผงเซลล์แสงอาทิตย์ บริษัท เอกรัฐโซล่าร์ จำกัด
จะกำหนดราคาในระดับราคาที่ใกล้เคียงกับคู่แข่งขัน
โดยจะใช้เกณฑ์ต้นทุนต้นทุนการผลิตบวกต้นทุนอื่นๆ และบวกอัตรากำไรที่ต้องการ
ทั้งนี้ราคาแผงเซลล์แสงอาทิตย์จะผันแปรตามราคาวัตถุดิบหลัก คือ เซลล์แสงอาทิตย์ (Solar
Cell) ค่อนข้างมาก
เนื่องจากเป็นวัตถุดิบในการผลิตแผงเซลล์แสงอาทิตย์ที่มีความสำคัญและมีมูลค่าสูง

กลุ่มลูกค้าและช่องทางการจำหน่าย

ลูกค้าของบริษัท เอกรัฐโซล่าร์ จำกัด จะมีทั้งลูกค้าทั้งในประเทศและต่างประเทศ
ซึ่งเป็นลูกค้ากลุ่มที่ดำเนินธุรกิจจำหน่ายแผงเซลล์แสงอาทิตย์หรือกลุ่มที่ดำเนินธุรกิจบริการติดตั้งแผงเซลล์แสงอาทิตย์
สำหรับช่องทางการจำหน่ายบริษัท เอกรัฐโซล่าร์ จำกัด
จะมีทีมการตลาดออกไปพบปะลูกค้าเพื่อเสนอขายผลิตภัณฑ์อย่างสม่ำเสมอ

(3) ภาวะอุตสาหกรรมและการแข่งขัน

แนวโน้มการใช้พลังงานของโลกในอนาคต

ในอดีตที่ผ่านมาจนถึงปี 2488 (1945)
อัตราการเพิ่มของการใช้พลังงานจะสอดคล้องกับอัตราการเพิ่มขึ้นของประชากรโลก
แต่หลังจากการปฏิวัติทางด้านอุตสาหกรรมเป็นต้นมา
ได้มีการนำเครื่องจักรมาใช้ในโรงงานอุตสาหกรรมต่างๆ เพิ่มมากขึ้น
ส่งผลให้อัตราการใช้พลังงานได้พุ่งขึ้นอย่างรวดเร็ว เป็นผลให้เกิด CO₂
จากการเผาไหม้เชื้อเพลิงสูงขึ้นตามไปด้วย ซึ่งจะเป็นปัญหาสำหรับโลกในอนาคต
นอกจากนี้ปริมาณการใช้พลังงานจากเชื้อเพลิงฟอสซิล ได้เพิ่มขึ้นทุกๆ ปี
แต่ปริมาณสำรองของน้ำมันเชื้อเพลิง และก๊าซธรรมชาติกับลดน้อยลง
ส่งผลให้เกิดการขาดแคลนเชื้อเพลิงในอนาคต
ด้วยเหตุนี้ทุกประเทศทั่วโลกจึงพยายามหาแหล่งพลังงานหมุนเวียนที่มีอยู่ในท้องถิ่นมาใช้ประโยชน์ให้มากยิ่งขึ้น
เพื่อลดผลกระทบที่จะเกิดขึ้นในอนาคต
แหล่งพลังงานหมุนเวียนที่ทั่วโลกให้ความสำคัญและพยายามนำมาใช้ก็ คือ พลังงานแสงอาทิตย์
ซึ่งเป็นแหล่งพลังงานพื้นฐานของพลังงานงานต่างๆ บนโลกนี้ และมีให้ใช้อย่างไม่มีวันหมด

Figure: World Marketed Energy Use by Fuel Type (quadrillion Btu)
[]

รูปแสดงปริมาณการใช้พลังงานจำแนกตามประเภทของเชื้อเพลิง

  ที่มา : US Energy Information Administration, International Energy
  Outlook 2010 – Highlights
  http://www.eia.doe.gov (November 2010)

[]

  รูปแสดงปริมาณคาร์บอนไดออกไซด์ที่ถูกปล่อยออกมากในแต่ละปี

  ที่มา : Carbon Dioxide Information Analysis Center (CDIAC), United
  States Department of Energy.

เซลล์แสงอาทิตย์ (Solar Cell) เป็นประดิษฐ์กรรมทางเทคโนโลยีที่สำคัญอย่างหนึ่งของมนุษย์
เพื่อใช้ในการเปลี่ยนรูปพลังงานแสงอาทิตย์ให้เป็นพลังงานไฟฟ้า
ปัจจุบันเทคโนโลยีดังกล่าวได้มีการวิจัยและพัฒนาในหลายประเทศอย่างจริงจัง
เป็นผลให้ราคาเซลล์แสงอาทิตย์ที่ผลิตได้มีราคาลดลงไปอย่างมากจากอดีตถึงแม้ปัจจุบันยังมีราคาต้นทุนการผลิตไฟฟ้าสูงกว่าการผลิตไฟฟ้าจากพลังงานหมุนเวียนอื่นๆก็ตาม
แต่แนวโน้มในการพัฒนาเพื่อลดต้นทุนการผลิต ประกอบกับราคาน้ำมันเชื้อเพลิงฟอสซิลที่มีราคาสูงนั้น
ส่งผลให้การผลิตไฟฟ้าจากเซลล์แสงอาทิตย์สามารถแข่งขันกับการผลิตไฟฟ้าจากเชื้อเพลิงฟอสซิลได้ในอนาคตอันใกล้นี้

[]

อัตราการเติบโตและสภาพอุตสาหกรรมการผลิตเซลล์แสงอาทิตย์ในตลาดโลก

ในปี 2552 บริษัทต่างๆในอุตสาหกรรมเซลล์แสงอาทิตย์ได้ผลิตและจำหน่ายเซลล์แสงอาทิตย์ถึง
7.30 กิกะวัตต์ และมีอัตราการเจริญเติบโตของอุตสาหกรรมขยายตัวประมาณร้อยละ 20
เมื่อเทียบกับปี 2551 อันเนื่องมาจากการเพิ่มกำลังการผลิตและความน่าสนใจของอุตสาหกรรม

[]ที่มา : PV News, November 2009

อัตราการเติบโตและสภาพอุตสาหกรรมการผลิตเซลล์แสงอาทิตย์ของประเทศไทย

อุตสาหกรรมผลิตไฟฟ้าจากพลังงานแสงอาทิตย์ในประเทศไทยมีการเติบโตน้อยมากนับตั้งแต่อดีตจนถึงปี
2546 กล่าวคือ มีปริมาณการผลิตไฟฟ้าจากพลังงานแสงอาทิตย์เพียงประมาณ 5.8 เมกะวัตต์
เท่านั้น
แต่หากพิจารณาจากแนวโน้มการเติบโตของอุตสาหกรรมการผลิตเซลล์แสงอาทิตย์ในตลาดโลกจะพบว่ามีอัตราการเติบโตสูงมาก

สำหรับการแข่งขันในธุรกิจผลิตแผงเซลล์แสงอาทิตย์ในประเทศ
จากบริษัทที่ดำเนินธุรกิจเกี่ยวกับเซลล์แสงอาทิตย์ในอุตสาหกรรมประมาณ 20 บริษัท มีบริษัทฯ
ที่มีโรงงานผลิตแผงเซลล์แสงอาทิตย์ได้เองในประเทศ 5 บริษัท ดังตารางข้างล่างนี้

ตารางแสดงรายชื่อผู้ผลิตภายในประเทศที่สามารถผลิตแผงเซลล์แสงอาทิตย์ (Solar Module)

+--------------------------------------+----------------+--------------+
| บริษัท                                 | ชนิดแ           | กำลังการผลิต   |
|                                      | ผงเซลล์แสงอาทิตย์ |              |
|                                      |                | (เมกะวัตต์ต่อปี) |
|                                      | ที่ผลิต           |              |
+--------------------------------------+----------------+--------------+
| 1. บริษัท เอกรัฐโซล่าร์ จำกัด              | Cz-Si          | 30*          |
+--------------------------------------+----------------+--------------+
| 2. บริษัท โซล่าร์ตรอน จำกัด (มหาชน)       | Cz-Si          | 70           |
+--------------------------------------+----------------+--------------+
| 3. บริษัท ชาร์ป เทพนคร จำกัด             | Cz-Si          | 7            |
+--------------------------------------+----------------+--------------+
| 4. บริษัท บางกอกโซล่าร์ จำกัด             | Amorphous Si   | 40           |
+--------------------------------------+----------------+--------------+
| 5. บริษัท ไทย เอเย่นซี เอ็นจิเนียริ่ง จำกัด    | Amorphous Si , | 10           |
|                                      | Cz-Si          |              |
+--------------------------------------+----------------+--------------+

หมายเหตุ :

* กำลังการผลิตแผงเซลล์แสงอาทิตย์ (Solar Module)สูงสุด ของบริษัท เอกรัฐโซล่าร์ จำกัด
ที่สามารถผลิตได้จริงเท่ากับ 15 เมกะวัตต์ต่อปี

ที่มา : แนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย
โดยศูนย์เทคโนโลยีไฟฟ้ากำลัง คณะวิศวกรรมศาสตร์ จุฬาลงกรณ์มหาวิทยาลัย
และกระทรวงพลังงาน (ยกเว้นกำลังการผลิตแผงเซลล์แสงอาทิตย์ของบริษัท เอกรัฐโซล่าร์ จำกัด
นำมาจากข้อมูลของบริษัท เอกรัฐโซล่าร์ จำกัด เอง)

โดยหากประมาณการจากกำลังการผลิตแผงเซลล์แสงอาทิตย์ภายในประเทศซึ่งมีกำลังการผลิตประมาณ
59 เมกะวัตต์ต่อปี ซึ่งมากกว่าความต้องการแผงเซลล์แสงอาทิตย์ในประเทศ
ทำให้สภาพการแข่งขันของอุตสาหกรรมแผงเซลล์แสงอาทิตย์ในประเทศยังมีสภาพการแข่งขันที่ค่อนข้างรุนแรง
อย่างไรก็ตามบริษัทผู้ผลิตแผงเซลล์แสงอาทิตย์ในประเทศยังมีตลาดในต่างประเทศที่มีอัตราการขยายตัวค่อนข้างสูงรองรับอยู่

(4) การจัดหาผลิตภัณฑ์

ปัจจุบันบริษัท เอกรัฐโซล่าร์ จำกัด เป็นผู้ผลิตแผงเซลล์แสงอาทิตย์ โดยวัตถุดิบสำคัญในการผลิต คือ
เซลล์แสงอาทิตย์ชนิดผลึกซิลิคอนซึ่งยังไม่มีการผลิตในประเทศไทย บริษัท เอกรัฐโซล่าร์ จำกัด
จึงนำเข้าจากบริษัทผู้ผลิตรายใหญ่รายหนึ่งของโลกซึ่งมีความสัมพันธ์อันดีกับบริษัท เอกรัฐโซล่าร์
จำกัด ซึ่งจากการขยายตัวอย่างรวดเร็วทำให้มีการพัฒนาเทคโนโลยีการผลิต
ส่งผลให้ราคาแผงเซลล์แสงอาทิตย์ (Solar Module) ซึ่งใช้เซลล์แสงอาทิตย์ (Solar Cell)
เป็นวัตถุดิบหลักลดลงจาก 27 เหรียญสหรัฐต่อวัตต์พีค (Watt peak) ในปี 2525 เหลือประมาณ
2.5 เหรียญสหรัฐต่อวัตต์พีค (Watt peak) ในปัจจุบัน
รวมทั้งผู้ผลิตรายใหญ่ของโลกได้เร่งขยายการผลิตเซลล์แสงอาทิตย์ (Solar
Cell)เพื่อให้ทันต่อการขยายตัวของธุรกิจ โดยในปี 2553 มีกำลังการผลิต 7.30 กิกะวัตต์
ซึ่งเพิ่มขึ้นจากปี 2551 ร้อยละ 20 (Market Buzz 2010, www.solarbuzz.com)

ในการจัดหาเซลล์แสงอาทิตย์เพื่อใช้เป็นวัตถุดิบในการประกอบแผงเซลล์แสงอาทิตย์ บริษัท เอกรัฐ
โซล่าร์
จำกัดได้ลงนามในสัญญาสั่งซื้อเซลล์แสงอาทิตย์จากบริษัทผู้แทนจำหน่ายเซลล์แสงอาทิตย์จากบริษัทผู้ผลิตชั้นนำของโลก
คือ Bp Solar(Australia) Co.,Ltd. ประเทศออสเตรเลีย Q-Cells AG ประเทศเยอรมัน
เป็นต้น ทำให้บริษัท เอกรัฐโซล่าร์ จำกัด
สามารถมั่นใจได้ว่าบริษัทจะมีวัตถุดิบสำคัญเพื่อใช้ในการประกอบแผงเซลล์แสงอาทิตย์อย่างต่อเนื่อง

4 . ผลกระทบต่อสิ่งแวดล้อม

บริษัทฯ และบริษัทย่อยดำเนินธุรกิจผลิตหม้อแปลงไฟฟ้าระบบจำหน่ายและแผงเซลล์แสงอาทิตย์
ซึ่งในขั้นตอนการผลิตบางขั้นตอนต้องมีการพ่นสีชิ้นงานและล้างทำความสะอาดชิ้นงาน
ซึ่งอาจก่อให้เกิดผลกระทบต่อสิ่งแวดล้อมได้หากมีการระบบการกำจัดสีไม่ดีเพียงพอ ซึ่งบริษัทฯ
ได้ตระหนักถึงผลกระทบที่อาจจะเกิดขึ้นได้
จึงได้มีการจัดทำระบบขจัดละอองสีที่เกิดขึ้นจากกรรมวิธีการผลิต
ที่มีขนาดและประสิทธิภาพเพียงพอไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงาน
และผู้ที่อาศัยใกล้เคียง นอกจากนี้บริษัทฯ ยังจัดให้มีการฝึกอบรม
และแนะนำวิธีการป้องกันเกี่ยวกับการปฏิบัติงานในส่วนที่อาจก่อให้เกิดอันตรายอุบัติเหตุและอุบัติภัย
รวมทั้งมีการจัดทำแผนปฏิบัติการฉุกเฉิน และมีการฝึกซ้อมอย่างน้อยปีละ 2 ครั้ง นอกจากนี้บริษัทฯ
ยังมีการตั้งคณะกรรมการ ความปลอดภัย อาชีวอนามัย และสภาพแวดล้อมในการทำงาน
ซึ่งมีหน้าที่ดูแล และป้องกันความปลอดภัย อาชีวอนามัยและสภาพแวดล้อม
จากแนวทางการป้องกันผลกระทบต่างๆ ทำให้บริษัทฯ
ได้รับการรับรองระบบมาตรฐานการจัดการสิ่งแวดล้อม ISO 14001
ซึ่งแสดงให้เห็นว่าบริษัทฯมีระบบการจัดการสิ่งแวดล้อมที่ดีและได้มาตรฐานสากล นอกจากนี้บริษัทฯ
ยังได้นำระบบต่างๆ มาใช้ควบคุมการทำงาน ได้แก่ระบบ ISO 9001: 2000
มาใช้ในการควบคุมคุณภาพการผลิต และระบบการจัดการชีวอนามัย และความปลอดภัย มอก.18001
เพื่อความปลอดภัยและลดความเสี่ยงในการเกิดอุบัติเหตุระหว่างการปฏิบัติงาน ทั้งนี้ตั้งแต่บริษัทฯ
ดำเนินธุรกิจมาตั้งแต่ปี 2524 บริษัทฯ
ไม่มีประวัติหรือโดนปรับจากหน่วยงานภาครัฐที่เกี่ยวข้องด้านสิ่งแวดล้อม เช่น
กรมโรงงานอุตสาหกรรม เป็นต้น

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

ปัจจัยความเสี่ยง บริษัทฯ
เล็งเห็นความสำคัญต่อการบริหารและจัดการความเสี่ยงในองค์กรอย่างเป็นระบบ
โดยมีคณะกรรมการบริหารความเสี่ยง ทำหน้าที่ประเมินความเสี่ยงที่อาจเกิดขึ้น
เพื่อกำหนดกลยุทธ์ให้สอดคล้องกับวัตถุประสงค์และเป้าหมายของบริษัทฯ อย่างไรก็ตามแม้ว่าบริษัทฯ
ได้ให้ความสำคัญในการบริหารความเสี่ยง บริษัทฯและบริษัทย่อย ยังคงมีปัจจัยเสี่ยงในรอบปี 2558
สรุปได้ดังนี้

1.  ความเสี่ยงในการประกอบธุรกิจหม้อแปลงไฟฟ้าระบบจำหน่าย

    1.  ความเสี่ยงในการพึ่งพาลูกค้าหม้อแปลงระบบจำหน่ายเฉพาะราย

รายได้ของบริษัทฯ ส่วนใหญ่มาจากการขายหม้อแปลงไฟฟ้าระบบจำหน่าย ในปี 2556 2557 และ
2558 บริษัทฯ มีรายได้จากการขายหม้อแปลงไฟฟ้าระบบจำหน่ายให้แก่ การไฟฟ้าส่วนภูมิภาค
และการไฟฟ้านครหลวงเป็นจำนวนเงินรวม 285.88 ล้านบาท 358.90 ล้านบาท และ 267.60
ล้านบาท หรือคิดเป็นร้อยละ 14.71 ร้อยละ 17.53 และร้อยละ 12.92
ตามลำดับของรายได้จากการขายและบริการของบริษัทฯ
อย่างไรก็ตามหากพิจารณาจากยอดรายได้รวมทุกกลุ่มลูกค้าในปี 2558 ซึ่งมีจำนวน 2,092.12
ล้านบาท เพิ่มขึ้น 29.52 ล้านบาท เมื่อเปรียบเทียบกับปี 2557 หรือเพิ่มขึ้นร้อยละ 1.43
ของรายได้จากการขายและบริการของบริษัทฯ เห็นได้ว่าสัดส่วนของรายได้ในกลุ่มลูกค้าราชการปี
2557 มีรายได้ 358.90 ล้านบาท ปี 2558 มีรายได้ 267.60 ล้านบาท ลดลง 91.30
ล้านบาทหรือลดลงคิดเป็นร้อยละ 25.44

2.  ความเสี่ยงจากความผันผวนของราคาวัตถุดิบในการผลิตหม้อแปลงไฟฟ้าระบบจำหน่าย

ในปี 2558 บริษัทฯ มีรายได้หลักจากการขายหม้อแปลงไฟฟ้าระบบจำหน่าย
ซึ่งการผลิตหม้อแปลงไฟฟ้าระบบจำหน่ายต้องใช้วัตถุดิบทั้งจากในประเทศและต่างประเทศ เช่น
เหล็กซิลิคอน ทองแดง น้ำมันหม้อแปลง เป็นต้น ดังนั้นบริษัทฯ
อาจได้รับผลกระทบจากความผันผวนของราคาวัตถุดิบในตลาดโลก
ดังจะเห็นได้จากราคาเหล็กซิลิคอนที่บริษัทฯจัดซื้อมีราคาเฉลี่ยในปี 2558
ได้ปรับตัวเพิ่มขึ้นเมื่อเทียบกับปี 2557 ร้อยละ 44.80 ราคาทองแดงที่บริษัทฯ จัดซื้อในปี 2558
ปรับตัวลดลงเมื่อเทียบกับปี 2557 ร้อยละ 9.82 ราคาน้ำมันหม้อแปลงที่บริษัทฯ จัดซื้อในปี 2558
ปรับตัวลดลงเมื่อเทียบกับปี 2557 ร้อยละ 20.25 ซึ่งการเปลี่ยนแปลงของวัตถุดิบดังกล่าวมานี้
ทำให้ผลกระทบที่มีต่อต้นทุนรวมในการผลิตหม้อแปลงไฟฟ้าเพิ่มขึ้น อย่างไรก็ตามบริษัทฯ
ยังคงมีการวางแผนการจัดหาวัตถุดิบและมีการสำรองวัตถุดิบเพื่อใช้ในการผลิตได้ประมาณ 3 เดือน

3.  ความเสี่ยงจากคุณภาพวัตถุดิบในการผลิตหม้อแปลงไฟฟ้าระบบจำหน่าย

หม้อแปลงไฟฟ้าเป็นอุปกรณ์สำคัญในระบบส่งกำลังไฟฟ้า
หากเกิดการชำรุดเสียหายจะส่งผลกระทบต่อผู้ใช้ไฟฟ้าทั้งโรงงานอุตสาหกรรมและบ้านพักอาศัยเป็นอย่างมาก
ดังนั้นหม้อแปลงไฟฟ้าจะต้องผลิตให้มีคุณภาพสูง จึงจำเป็นต้องมีการคัดเลือกวัตถุดิบที่ใช้ในการผลิต
ได้แก่เหล็กซิลิคอน, ลวดทองแดง, ทองแดงแผ่น, กระดาษฉนวน, น้ำมันหม้อแปลง,
ตัวถังหม้อแปลงไฟฟ้า อย่างมีคุณภาพตามมาตรฐาน
เพื่อป้องกันความเสี่ยงจากปัญหาวัตถุดิบไม่ได้มาตรฐาน บริษัทฯ
ได้จัดทำขั้นตอนการทำงานตามมาตรฐาน ISO 9001 ประกอบด้วยขั้นตอนการออกแบบ,
กำหนดคุณสมบัติของวัตถุดิบที่ใช้ในการผลิตหม้อแปลง โดยมีการตรวจสอบ ทดสอบ
คัดเลือกผู้ส่งมอบที่มีคุณสมบัติตามที่ต้องการ มีการตรวจรับวัตถุดิบ เพื่อให้มั่นใจได้ว่าวัตถุดิบที่บริษัทฯ
สั่งเข้ามาใช้ในการผลิตเป็นไปตามคุณสมบัติที่กำหนด มีคุณภาพตามมาตรฐาน

  1.4 ความเสี่ยงจากการพึ่งพาบุคลากรที่มีความชำนาญในการผลิตหม้อแปลงไฟฟ้าระบบจำหน่าย

ในปี 2558 รายได้จากการขายหม้อแปลงไฟฟ้าระบบจำหน่าย คิดเป็นร้อยละ 87.27
ของงานขายหม้อแปลงและงานบริการ
ซึ่งรายได้ดังกล่าวเป็นรายได้จากการขายสินค้าที่ต้องอาศัยบุคลากรที่มีประสบการณ์ความรู้ความชำนาญ
ดังนั้นการพึ่งพาบุคลากรที่มีความรู้ความชำนาญเฉพาะทาง
จึงมีความสำคัญต่อการผลิตหม้อแปลงไฟฟ้าระบบจำหน่ายซึ่งการสูญเสียบุคลากรที่มีความรู้ความชำนาญอาจส่งผลกระทบต่อการดำเนินงานของบริษัทฯได้
แต่เนื่องจากบริษัทฯมีระบบการดำเนินงานที่ดีเป็นไปตามมาตรฐานการดำเนินงาน ISO 9001
ซึ่งมาตรฐาน ISO จะมีการกำหนดวิธีปฏิบัติงาน การฝึกอบรม และขั้นตอนในการปฏิบัติงาน
ซึ่งในกรณีที่รับพนักงานใหม่จะช่วยให้พนักงานใหม่สามารถทำความเข้าใจขั้นตอนการทำงาน
ซึ่งจะทำให้พนักงานสามารถปฏิบัติงานจริงได้อย่างรวดเร็ว รวมทั้งบริษัทฯ
ยังมีการอบรมเพื่อพัฒนาคุณภาพพนักงานอย่างต่อเนื่อง นอกจากนี้บริษัทฯ
ยังมีการให้ผลประโยชน์และมีมาตรการจูงใจพนักงานต่าง ๆ เช่น กองทุนสำรองเลี้ยงชีพ
เงินรางวัลประจำปี รางวัลตอบแทนพิเศษสำหรับพนักงานที่ร่วมงานกับบริษัทฯมานาน
ซึ่งมาตรการเหล่านี้มีส่วนช่วยในการลดการสูญเสียบุคลากร

2. ความเสี่ยงในการประกอบธุรกิจพลังงานแสงอาทิตย์

  ความเสี่ยงจากการรับซื้อพลังงานของภาครัฐ

ในปี 2558
ภาครัฐยังคงมีนโยบายการรับซื้อไฟฟ้าที่ผลิตจากเซลล์แสงอาทิตย์โดยเปลี่ยนจากอัตราส่วนเพิ่มไฟฟ้า
(Adder) เป็น (Feed-In-Tariff) ทั้งในส่วนของ Solar Roof และ Solar Farm
ซึ่งได้เริ่มดำเนินการในบางส่วนต่อเนื่องดังนี้

2.1 สำนักงานคณะกรรมการกำกับกิจการพลังงาน (กกพ.) ได้จัดทำระเบียบการรับซื้อไฟฟ้าฯ
และลงประกาศในราชกิจจานุเบกษาแล้วเมื่อวันที่ 13 มีนาคม 2558
และต่อมาคณะกรรมการการบริหารฯ ได้แต่งตั้ง
คณะอนุกรรมการกำหนดหลักเกณฑ์กลั่นกรองและคัดเลือกโครงการผลิตไฟฟ้าจากพลังงานแสงอาทิตย์สำหรับหน่วยงานราชการและสหกรณ์การเกษตรเพื่อกำหนดหลักเกณฑ์การเข้าร่วมโครงการการกลั่นกรองและคัดเลือกโครงการซึ่งคณะกรรมการฯ
ได้ประชุมหารือร่วมกับสำนักงานคณะกรรมการนโยบายรัฐวิสาหกิจ สำนักงานคณะกรรมการกฤษฏีกา
และสำนักงานคณะกรรมการข้าราชการพลเรือน
รวมทั้งได้เชิญหน่วยงานที่เกี่ยวข้องประชุมเพื่อรับฟังความเห็นแบบเป็นกลุ่มแบบเฉพาะเจาะจง
รวมทั้งจัดการประชุมรับฟังความเห็นในภาพรวม ต่อมาเมื่อวันที่ 7 สิงหาคม 2558
คณะกรรมการบริหารมาตรการฯ
ได้มีมติเห็นชอบร่างหลักเกณฑ์การเข้าร่วมโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิตสำหรับหน่วยงานราชการและสหกรณ์การเกษตรตามที่คณะอนุกรรมการฯ
เสนอ
และได้เปิดประมูลให้ผู้ประสงค์จะเป็นเจ้าของโครงการยื่นแบบคำขอขายไฟฟ้าเข้าร่วมโครงการตั้งแต่วันที่
1-10 พฤษจิกายน 2558

2.2 สำนักงานคณะกรรมการกำกับกิจการพลังงาน (กกพ.) ได้ออกประกาศเมื่อเดือน กุมภาพันธ์
2558
เชิญชวนให้ผู้ที่สนใจยื่นขอเสนอขายไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคา
ประเภทบ้านอยู่อาศัยจำนวน 100 เมกกะวัตต์
จึงเป็นอีกช่องทางหนึ่งที่บริษัทจะเข้าไปร่วมดำเนินการ

2.3 ตามที่มีผู้ผลิตแผงเซลล์แสงอาทิตย์ได้รับการรับรองมาตรฐานผลิตภัณฑ์อุตสาหกรรม หรือ
มอก.1843 ครบตั้งแต่ 3 รายขึ้นไป
โครงการของภาครัฐต้องใช้ผลิตภัณฑ์ที่มีผู้ผลิตภายในประเทศที่ได้ มอก.1843 แล้วเท่านั้น ซึ่ง
บริษัทฯ เป็นหนึ่งในผู้ผลิตที่ได้รับ มอก.1843 ดังนั้นจึงเป็นโอกาสของบริษัทฯ
ที่จะได้รับประโยชน์จากการได้รับ มอก.1843 ข้างตัน

3. ความเสี่ยงด้านการเงิน

3.1 ความเสี่ยงจากความผันผวนของอัตราดอกเบี้ย

บริษัทฯมีความเสี่ยงที่เกิดจากความผันผวนของอัตราดอกเบี้ยในตลาด เนื่องจากบริษัทฯ
มีวงเงินสินเชื่อจากธนาคารพาณิชย์ โดยธนาคารได้กำหนดอัตราดอกเบี้ยต่างๆ
ตามลักษณะและวัตถุประสงค์ของวงเงินที่ใช้ ดังนี้

1.  วงเงินกู้ยืม คิดอัตราดอกเบี้ยในอัตรา MLR ต่อปี

2.  วงเงินเลตเตอร์ออฟเครดิต และหรือทรัสต์รีซีทส์
    และหรือเงินกู้ยืมระยะสั้นหรือวงเงินหนังสือค้ำประกัน
    โดยหากเงินกู้เป็นสกุลเงินบาทคิดอัตราดอกเบี้ยในอัตรา MOR ต่อปี
    และหากเงินกู้เป็นสกุลเงินตราต่างประเทศธนาคารจะกำหนดอัตราดอกเบี้ย SIBOR หรือ
    LIBOR จากอัตราสูงสุดที่เสนอให้กู้ หรือตามแต่ธนาคารจะพิจารณากำหนดในแต่ละครั้ง
    ในวันก่อนหน้าวันเริ่มต้นของงวดเวลาดอกเบี้ยในแต่ละงวด 2 วันทำการ

ดังนั้นบริษัทฯ จึงมีความเสี่ยงจากความผันผวนของอัตราดอกเบี้ย
ซึ่งอาจเปลี่ยนแปลงขึ้นหรือลงตามสภาวะตลาด โดยอัตราดอกเบี้ยในปี 2557 และ 2558
อัตราดอกเบี้ย MLR เท่ากับร้อยละ 6.75 และร้อยละ 6.50 และ อัตราดอกเบี้ย MOR
เท่ากับร้อยละ 7.40 และ ร้อยละ 7.37 ตามลำดับ
ซึ่งการเปลี่ยนแปลงของอัตราดอกเบี้ยดังกล่าวมีการเปลี่ยนแปลงไม่มาก ดังนั้นบริษัทฯ
จึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

3.2 ความเสี่ยงจากความผันผวนของอัตราแลกเปลี่ยน

บริษัทฯ มีการสั่งซื้อวัตถุดิบเพื่อผลิตหม้อแปลงไฟฟ้าระบบจำหน่ายจากต่างประเทศ เช่น เหล็กซิลิคอน
ขดลวดที่ใช้ผลิตหม้อแปลงไฟฟ้าแบบแห้ง
ซึ่งการเสนอราคาและการชำระเงินค่าวัตถุดิบจะใช้เงินเหรียญสหรัฐเป็นหลัก
อย่างไรก็ตามได้มีการติดตามดูอัตราแลกเปลี่ยนอย่างใกล้ชิด พร้อมทั้งพิจารณาถึงปัจจัยอื่น ๆ
ที่เกี่ยวข้อง เพื่อลดความเสี่ยงจากความผันผวนของอัตราแลกเปลี่ยน
และเพิ่มประสิทธิภาพในการบริหารเงิน

4. ความเสี่ยงเนื่องจากปัจจัยทางเศรษฐกิจและการเมือง

จากภาวะเศรษฐกิจที่มีการเติบโตเพียงเล็กน้อยอันเนื่องมาจากการเปลี่ยนแปลงทางการเมือง
มีผลต่อเนื่องมาถึงปี 2559 จากการประมาณการของสำนักเศรษฐกิจต่างๆ
อัตราการเติบโตของผลิตภัณฑ์มวลรวมของประเทศ (GDP) จะเติบโตร้อยละ 2.8-3.8
ซึ่งส่วนใหญ่คาดหมายว่าจะเกิดการลงทุนภาครัฐในด้านสาธารณูปโภคขนาดใหญ่
และการขยายตัวด้านพลังงานทดแทนเป็นหลัก ในส่วนของภาคการผลิต และการส่งออก
ยังไม่มีสัญญาณการปรับตัวที่ดีในระยะสั้นนี้ เนื่องจากกำลังซื้อยังอยู่ในภาวะขาดความเชื่อมั่น
หากโครงการลงทุนภาครัฐสามารถเร่งรัดการดำเนินการก่อสร้างได้เร็วภายในในช่วงครึ่งปีหลังก็อาจจะกระตุ้นการขยายตัวทางเศรษฐกิจให้เป็นไปตามเป้าหมายได้

แม้ว่าเศรษฐกิจโดยรวม จะมีการชะลอตัวอย่างชัดเจน
แต่ยังคงมีกลุ่มอุตสาหกรรมพลังงานทดแทนทั้งในประเทศและประเทศเพื่อนบ้านที่ยังคงมีปริมาณความต้องการหม้อแปลงไฟฟ้าจำนวนมาก
โดยเฉพาะปี 2559 ต่อเนื่องไปถึงปี 2560 ซึ่งตลาดกลุ่มนี้มีการแข่งขันด้านคุณภาพเป็นหลัก
จึงนับเป็นโอกาสทางธุรกิจที่สำคัญในการผลักดันยอดขายเพื่อชดเชยการถดถอยในภาคธุรกิจอื่นๆ

5. ความเสี่ยงเนื่องจากการเข้าร่วมเป็นประชาคมเศรษฐกิจอาเซียน (Asean Economic
Community : AEC)

จากการที่อาเซียนได้รวมตัวเป็นประชาคมเศรษฐกิจ
ซึ่งประเทศไทยก็ได้เข้าร่วมเป็นประชาคมเศรษฐกิจอาเซียน เช่นกัน
ความเสี่ยงที่จะเกิดขึ้นจากสินค้าของประเทศอาเซียนอื่นเข้าสู่ตลาดไทยได้โดยไม่มีภาระภาษี
ทำให้ผู้ประกอบการไทยและผู้ประกอบการในกลุ่มภูมิภาคอาเซียนต้องแข่งขันมากขึ้น
ทำผู้บริโภคสามารถเลือกสินค้าที่มีคุณภาพ และได้รับประโยชน์มากขึ้น
แต่ที่ผ่านมาอุตสาหกรรมหม้อแปลงไฟฟ้าของไทยมีความแข็งแกร่งมากกว่าประเทศอาเซียนอื่น
จึงเป็นโอกาสของอุตสาหกรรมหม้อแปลงของประเทศไทยที่จะได้รับประโยชน์จากการส่งออกหม้อแปลงมากกว่าการนำเข้าหม้อแปลงไฟฟ้า
ดังนั้นบริษัทฯซึ่งเป็นผู้นำทางด้านอุตสาหกรรมการผลิตหม้อแปลงไฟฟ้าของประเทศไทย
ก็จะได้รับประโยชน์จากการเข้าร่วมเป็นประชาคมเศรษฐกิจอาเซียนด้วยเช่นกัน

  -----------------------------------------------------------------------
  4. ทรัพย์สินที่ใช้ในการประกอบธุรกิจ

  -----------------------------------------------------------------------

สินทรัพย์ที่ใช้ในการประกอบธุรกิจของบริษัทฯและบริษัทย่อย ณ วันที่ 31 ธันวาคม 2558
มีรายละเอียดดังต่อไปนี้

4.1 ทรัพย์สินที่ใช้ในการประกอบธุรกิจ

1. ทรัพย์สินและภาระผูกพันของบริษัทฯ และบริษัทย่อย ณ วันที่ 31 ธันวาคม 2558

  ----------------------------- -------------- ------------------ -----------------------
  รายการ                        ลักษณะกรรมสิทธิ์   มูลค่าตามบัญชี(บาท)    หมายเหตุ

  ที่ดินและส่วนปรับปรุงที่ดิน            เจ้าของ         82,804,055.97      ตามรายละเอียด 1.1.1,2.1

  ที่ดินที่ไม่ได้ใช้ดำเนินงาน            เจ้าของ         1,636,688          ตามรายละเอียด 1.1.2

  อาคารและสิ่งปลูกสร้าง             เจ้าของ         318,181,063.25     ตามรายละเอียด 1.1.3,2.1

  เครื่องจักรและเครื่องมืออุปกรณ์       เจ้าของ         619,068,195.68     ตามรายละเอียด 1.1.4,2.1

  เครื่องจักรและอุปกรณ์ไม่ใช้งาน       เจ้าของ         2                  ตามรายละเอียด 1.1.5

  เครื่องตกแต่งและเครื่องใช้สำนักงาน   เจ้าของ         16,446,264.91      ตามรายละเอียด 2.1

  ยานพาหนะ                      เจ้าของ         16,079,688.86      ตามรายละเอียด 1.1.6

  งานระหว่างก่อสร้าง               เจ้าของ         2,407,950.97       ตามรายละเอียด 2.1

  รวม                                          1,056,623,909.64   
  ----------------------------- -------------- ------------------ -----------------------

1.1 ทรัพย์สินของบริษัทฯ

1.1.1 รายละเอียดที่ดินและส่วนปรับปรุงที่ดิน

+---------------+-----+----------+--------------+--------+----------+
| รายการ        | ลักษ | เนื้อที่     | ลักษณะเบื้องต้น  | มูลค    | ภาระผูกพัน |
|               | ณะก |          |              | ่าตามบัญ |          |
|               | รรม |          |              | ชี(บาท) |          |
|               | สิทธิ์ |          |              |        |          |
+---------------+-----+----------+--------------+--------+----------+
| 106           | เจ้า | 72       | ที่ดินเ         | 7      | ติดภา     |
| 8,1068/1,1070 | ของ | ตารางวา  | ป็นที่ตั้งของศูนย์บ | 20,000 | ระจำนอง¹ |
| ซ.สุขุมวิท 101/1 |     | ฉ.17097, | ริการและขายกร |        |          |
| ถ.สุขุมวิท       |     | 17098,   | ุงเทพของบริษัทฯ |        |          |
| ต.บางจาก      |     | 171      |              |        |          |
| อ.พระโขนง     |     | 10,17111 |              |        |          |
| กทม.          |     |          |              |        |          |
+---------------+-----+----------+--------------+--------+----------+
| 190 ม.6       | เจ้า | 20 ไร่ 1  | ที่ดิน          | 2      | ติดภา     |
| ต.ท่าสะอ้าน     | ของ | งาน      | เป็นที่ตั้งของโรง | 3,631, | ระจำนอง¹ |
| อ.บางปะกง     |     | 36       | งานผลิตหม้อแปล | 060.32 |          |
| จ.ฉะเชิงเทรา   |     | ตารางวา  | งไฟฟ้าและศูนย์บ |        |          |
|               |     | ฉ.7000   | ริการของบริษัทฯ |        |          |
|               |     | ,11201,4 |              |        |          |
|               |     | 543,8554 |              |        |          |
+---------------+-----+----------+--------------+--------+----------+
| 260,260/1 ม.6 | เจ้า | 9 ไร่ 2   | ที่ดินเป็นท      | 14,4   | ติดภา     |
| ถ.บางป        | ของ | งาน 27   | ี่ตั้งของโรงงานผ | 88,140 | ระจำนอง¹ |
| ะกง-ฉะเชิงเทรา |     | ตารางวา  | ลิตตัวถังโลหะแล |        |          |
| ต.ท่าสะอ้าน     |     | ฉ.13594, | ะอุปกรณ์ประกอบ |        |          |
| อ.บางปะกง     |     | 135      |              |        |          |
| จ.ฉะเชิงเทรา   |     | 97,13598 |              |        |          |
+---------------+-----+----------+--------------+--------+----------+
| 260/4 ม.6     | เจ้า | 3 ไร่ 56  | ที่ดินเ         | 3      | ติดภา     |
| ต.ท่าสะอ้าน     | ของ | ตารางวา  | ป็นที่ตั้งของโรงผ | 14,000 | ระจำนอง¹ |
|               |     |          | ลิตหม้อแปลงซ่อม |        |          |
| อ.บางปะกง     |     | ฉ.13599  |              |        |          |
| จ.ฉะเชิงเทรา   |     |          |              |        |          |
+---------------+-----+----------+--------------+--------+----------+
| 9/291 อาคารยู  | เจ้า | 42.2     | ที่ดินเป็นที่ตั้งข   | 3,5    | ติดภา     |
| เอ็ม ทาวเวอร์   | ของ | ตารางวา  | องสำนักงานใหญ่ | 87,000 | ระจำนอง¹ |
| ชั้น 28         |     | ฉ.275    |              |        |          |
| ถ.รามคำแหง    |     |          |              |        |          |
| แข            |     |          |              |        |          |
| วง/เขตสวนหลวง |     |          |              |        |          |
| จ.กรุงเทพฯ*    |     |          |              |        |          |
+---------------+-----+----------+--------------+--------+----------+
| 399/7 ถ.มหิดล  | เจ้า | 19       | ที่ดินเ         | 713,   | -        |
| ต.หนองหอน     | ของ | ตารางวา  | ป็นที่ตั้งของศูนย์บ | 895.18 |          |
| อ.เมือง        |     |          | ริการของบริษัทฯ |        |          |
| จ.เชียงใหม่     |     | ฉ.66892  |              |        |          |
+---------------+-----+----------+--------------+--------+----------+
| ที่ดิน – ระยอง   |     | 15 ไร่    | ที่ดินเป็นที่ตั้ง    | 38,1   | ติดภ      |
|               |     |          | ของโรงงานผลิต | 45,285 | าระจำนอง |
|               |     | ม.6      | เซลล์แสงอาทิตย์ |        |          |
|               |     | ตางรางวา |              |        |          |
+---------------+-----+----------+--------------+--------+----------+
| ต.กรอกสมบูรณ์   | เจ้า | 13 ไร่ 3  | ที่ดินเป็น       | 3,322, | ติดภ      |
| อ.ศรีมหาโพธิ์    | ของ | งาน 6.4  | ที่ตั้งของโรงงาน | 360.47 | าระจำนอง |
| จ.ปราจีนบุรี     |     | ตารางวา  | ผลิตไฟฟ้าด้วยพล |        |          |
|               |     |          | ังงานแสงอาทิตย์ |        |          |
|               |     | ฉ.15717, |              |        |          |
|               |     | 15825    |              |        |          |
+---------------+-----+----------+--------------+--------+----------+
| หัก            |     |          |              | (2,11  |          |
| ค่าเผื่อการด     |     |          |              | 7,685) |          |
| ้อยค่าของสินทรัพย์ |     |          |              |        |          |
+---------------+-----+----------+--------------+--------+----------+
| รวม           |     |          |              | 8      |          |
|               |     |          |              | 2,804, |          |
|               |     |          |              | 055.97 |          |
+---------------+-----+----------+--------------+--------+----------+

  * ที่ดินที่ตั้งอยู่ ณ 9/291 อาคารยู เอ็ม ทาวเวอร์
  เป็นส่วนแบ่งที่ดินของบริษัทฯตามกรรมสิทธิ์ร่วมกับบุคคล/นิติบุคคลอื่นที่เป็นเจ้าของห้องชุดในอาคารยู
  เอ็ม ทาวเวอร์

1.1.2 รายละเอียดที่ดินที่ไม่ได้ใช้ดำเนินงาน

  ------------------------ -------------- ----------- ------------------ ----------------- --------------
  รายการ                   ลักษณะกรรมสิทธิ์   เนื้อที่        ลักษณะเบื้องต้น        มูลค่าตามบัญชี(บาท)   ภาระผูกพัน

  ที่ดินใน จ.เชียงใหม่          เจ้าของ         1 งาน 50    ที่ดินไม่ได้ใช้ประโยชน์   550,550           -
                                          ตารางวา                                          

  ที่ดินใน จ.ลพบุรี*            เจ้าของ         ประมาณ 94   ที่ดินไม่ได้ใช้ประโยชน์   12,423,336        -
                                          ไร่                                               

  190 ม.6 ต.ท่าสะอ้าน        เจ้าของ         3 ไร่ 95     ที่ดินไม่ได้ใช้ประโยชน์   323,750           ติดภาระจำนอง¹
  อ.บางปะกง จ.ฉะเชิงเทรา                   ตารางวา                                          

  หัก                                                                     (11,660,948)      
  ค่าเผื่อการด้อยค่าของสินทรัพย์                                                                   

  รวม                                                                    1,636,688         
  ------------------------ -------------- ----------- ------------------ ----------------- --------------

  * ที่ดินของบริษัทฯที่ตั้งอยู่ใน จ.ลพบุรี จำนวนประมาณ 94 ไร่นั้นเป็นที่ดินในส่วนของบริษัทฯ
  จากจำนวนที่ดินทั้งหมดในโฉนดที่ดินที่บริษัทฯและบริษัท เอกรัฐ เคมีคอล จำกัด
  ถือกรรมสิทธิ์ร่วมกัน จำนวนรวมทั้งสิ้น 136 ไร่ 1 งาน 67 ตารางวา

1.1.3 รายละเอียดอาคารและสิ่งปลูกสร้าง

+----------------+------+----------+-------------+----------+---------+
| รายการ         | ลักษณ | เนื้อที่     | ลักษณะเบื้องต้น | มูลค่าตาม  | ภ       |
|                | ะกรร |          |             | บัญชี(บาท) | าระผูกพัน |
|                | มสิทธิ์ |          |             |          |         |
+================+======+==========+=============+==========+=========+
| 9/921 อาคาร ยู  | เจ   | 1,622.08 | ที่ด          | 13,39    | ติดภาร   |
| เอ็ม ทาวเวอร์ ชั้น | ้าของ | ต        | ินเป็นที่ตั้งของอ | 9,646.68 | ะจำนอง¹ |
| 28 ถ.รามคำแหง  |      | ารางเมตร | าคารสำนักงาน |          |         |
| เขตสวนหลวง     |      |          | ใหญ่ของบริษัทฯ |          |         |
| กทม.           |      |          |             |          |         |
+----------------+------+----------+-------------+----------+---------+
| ระบบไฟฟ้า       | เจ   |          | ที่ด          | 12       | -       |
| และน้ำประปา     | ้าของ |          | ินเป็นที่ตั้งของอ | 4,137.66 |         |
| 9/291 อาคาร ยู  |      |          | าคารสำนักงาน |          |         |
| เอ็ม ทาวเวอร์ ชั้น |      |          | ใหญ่ของบริษัทฯ |          |         |
| 28 ถ.รามคำแหง  |      |          |             |          |         |
| เขตสวนหลวง     |      |          |             |          |         |
| ก.ท.ม.         |      |          |             |          |         |
+----------------+------+----------+-------------+----------+---------+
| อาคารโรงงาน    | เจ   | 12,613   | อาคารโรงงาน | 22,44    | ติดภาร   |
| 190 ม.6        | ้าของ | ต        | ผลิตหม้อแปลงไ | 7,862.46 | ะจำนอง¹ |
| ต.ท่าสะอ้าน      |      | ารางเมตร | ฟฟ้าและศูนย์บร |          |         |
| อ.บางปะกง      |      |          | ิการของบริษัทฯ |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| อาคารโรงงาน    | เจ   | 7,855    | อาค         | 23,77    | ติดภาร   |
| 260 ม.6        | ้าของ | ต        | ารโรงงานผลิต | 4,125.64 | ะจำนอง¹ |
| ถ.บาง          |      | ารางเมตร | ตัวถังโลหะและ |          |         |
| ปะกง-ฉะเชิงเทรา |      |          | อุปกรณ์ประกอบ |          |         |
| ต.ท่าสะอ้าน      |      |          |             |          |         |
| อ.บางปะกง      |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| อาคารโรงงาน    | เจ   | 5,024    | อาคารโรงงา  | 12,08    | ติดภาร   |
| 260/4 ม.4      | ้าของ | ต        | นซ่อมหม้อแปลง | 2,129.99 | ะจำนอง¹ |
| ต.ท่าสะอ้าน      |      | ารางเมตร |             |          |         |
| อ.บางปะกง      |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| อา             | เจ   | 15 ไร่    | อาคารผลิตเ   | 49,68    | ติดภา    |
| คารโรงงานระยอง | ้าของ |          | ซลล์แสงอาทิตย์ | 2,128.52 | ระจำนอง |
+----------------+------+----------+-------------+----------+---------+
| ระบบไฟฟ้า       | เจ   |          | อาคารผลิตเ   | 87,07    | -       |
| และน้ำประปา     | ้าของ |          | ซลล์แสงอาทิตย์ | 5,816.58 |         |
+----------------+------+----------+-------------+----------+---------+
| อาคารส         | เจ   | 842      | อ           | 47       | ติดภาร   |
| ำนักงานศูนย์บริการ | ้าของ | ต        | าคารที่ตั้งศูนย์บ | 5,614.18 | ะจำนอง¹ |
|                |      | ารางเมตร | ริการกรุงเทพฯ |          |         |
| 1068 ซ.สุขุมวิท   |      |          |             |          |         |
| 101/1          |      |          |             |          |         |
| ถ.สุขุมวิท        |      |          |             |          |         |
| ต.บางจาก       |      |          |             |          |         |
| อ.พระโขนง กทม. |      |          |             |          |         |
+----------------+------+----------+-------------+----------+---------+
| อาคารส         | เจ   | 19       | อ           | 43       | -       |
| ำนักงานศูนย์บริการ | ้าของ | ตารางวา  | าคารที่ตั้งศูนย์บ | 1,956.03 |         |
| 399/7 ถ.มหิดล   |      |          | ริการเชียงใหม่ |          |         |
| ต.หนองหอย      |      | ฉ.66892  |             |          |         |
| อ.เมือง         |      |          |             |          |         |
| จ.เชียงใหม่      |      |          |             |          |         |
+----------------+------+----------+-------------+----------+---------+
| ระบบไฟฟ้า       | เจ   | 12,613   | อาคารโรงงาน | 8,58     | -       |
| และน้ำประปา     | ้าของ | ต        | ผลิตหม้อแปลงไ | 4,926.85 |         |
|                |      | ารางเมตร | ฟฟ้าและศูนย์บร |          |         |
| 190 ม.6        |      |          | ิการของบริษัทฯ |          |         |
| ต.ท่าสะอ้าน      |      |          |             |          |         |
| อ.บางปะกง      |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| ระบบไฟฟ้า       | เช่า  | 1,188    | ศูน          | 1        | -       |
| และน้ำประปา     |      | ต        | ย์บริการอยุธยา |          |         |
|                |      | ารางเมตร |             |          |         |
+----------------+------+----------+-------------+----------+---------+
| ระบบไฟฟ้า       | เจ   | 7,855    | อาค         | 4,18     | -       |
| และน้ำประปา     | ้าของ | ต        | ารโรงงานผลิต | 4,990.02 |         |
|                |      | ารางเมตร | ตัวถังโลหะและ |          |         |
| 260 ม.6        |      |          | อุปกรณ์ประกอบ |          |         |
| ถ.บาง          |      |          |             |          |         |
| ปะกง-ฉะเชิงเทรา |      |          |             |          |         |
| ต.ท่าสะอ้าน      |      |          |             |          |         |
| อ.บางปะกง      |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| ระบบไฟฟ้า       | เจ   | 5,024    | โรงงา       | 1,35     | -       |
| และน้ำประปา     | ้าของ | ต        | นซ่อมหม้อแปลง | 0,242.16 |         |
| 260/4 ม.4      |      | ารางเมตร |             |          |         |
| ต.ท่าสะอ้าน      |      |          |             |          |         |
| อ.บางปะกง      |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| 365, 365/1 หมู่  | เจ   |          | โรงไฟฟ้าพลัง  | 104,54   | -       |
| 3 ต.กรอกสมบูรณ์  | ้าของ |          | งานแสงอาทิตย์ | 1,191.71 |         |
| อ.ศรีมหาโพธิ     |      |          |             |          |         |
| จ.ปราจีนบุรี      |      |          |             |          |         |
+----------------+------+----------+-------------+----------+---------+
| 365, 365/1 หมู่  | เจ   |          | อาคารคว     | 1,88     | -       |
| 3 ต.กรอกสมบูรณ์  | ้าของ |          | บคุมและบ้านพัก | 3,592.84 |         |
| อ.ศรีมหาโพธิ     |      |          |             |          |         |
| จ.ปราจีนบุรี      |      |          |             |          |         |
+----------------+------+----------+-------------+----------+---------+
| อาคารส         | เจ   |          | อาคารที่ตั้ง    | 6,17     |         |
| ำนักงานศูนย์บริการ | ้าของ |          | ศูนย์บริการ    | 1,819.81 |         |
| 260/6 ม.6      |      |          | ฉะเชิงเทรา   |          |         |
| ต.ท่าสะอ้าน      |      |          |             |          |         |
| อ.บางประกง     |      |          |             |          |         |
| จ.ฉะเชิงเทรา    |      |          |             |          |         |
+----------------+------+----------+-------------+----------+---------+
| ระบบไฟฟ้า/ประปา | เจ   |          | ศูนย์บริก      | 89       |         |
|                | ้าของ |          | ารฉะเชิงเทรา | 7,830.67 |         |
+----------------+------+----------+-------------+----------+---------+
| หัก             |      |          |             | (18,926  |         |
| ค่าเผื่อการ       |      |          |             | ,949.55) |         |
| ด้อยค่าของสินทรัพย์ |      |          |             |          |         |
+----------------+------+----------+-------------+----------+---------+
| รวม            |      |          |             | 318,18   |         |
|                |      |          |             | 1,063.25 |         |
+----------------+------+----------+-------------+----------+---------+

1.1.4 รายละเอียดเครื่องจักรและอุปกรณ์ของบริษัทฯ

+-----------------------------+--------+------------+---------+-------+
| รายการ                      | ลักษณะก | ล          | ม       | ภาร   |
|                             | รรมสิทธิ์ | ักษณะเบื้องต้น | ูลค่าตามบ | ะผูกพัน |
|                             |        |            | ัญชี(บาท) |       |
+-----------------------------+--------+------------+---------+-------+
| เครื่องจักรและอุปกรณ์โรงงาน      | เจ้าของ | เค         | 128,071 | ติด    |
| 190 ม.6 ต.ท่าสะอ้าน อ.บางปะกง |        | รื่องจักรผลิตห | ,018.97 | ภาระจ |
| จ.ฉะเชิงเทรา                 |        | ม้อแปลงไฟฟ้า |         | ำนอง¹ |
+-----------------------------+--------+------------+---------+-------+
| เครื่องจักร เครื่องมือสำนักงาน     | เจ้าของ | เครื่องมือบร  | 12,116  | -     |
| และเครื่อ                     |        | ิการหม้อแปลง | ,863.55 |       |
| งมือบริการหม้อแปลงไฟฟ้าศูนย์บริการ |        |            |         |       |
+-----------------------------+--------+------------+---------+-------+
| เครื่องจักรและอุปกรณ์โรงงาน      | เจ้าของ | เคร        | 14,814  | ติด    |
| 260,260/1 ม.6               |        | ื่องจักรผลิตตัว | ,064.02 | ภาระจ |
| ถ.บางปะกง-ฉะเชิงเทรา         |        | ถังโลหะและอ |         | ำนอง¹ |
| ต.ท่าสะอ้าน                   |        | ุปกรณ์ประกอบ |         |       |
| อ.บางปะกง จ.ฉะเชิงเทรา       |        |            |         |       |
+-----------------------------+--------+------------+---------+-------+
| เครื่องจักรและอุปกรณ์โรงงาน      | เจ้าของ | เค         | 7,997   | -     |
| 260/4 ต.ท่าสะอ้าน อ.บางปะกง   |        | รื่องจักรซ่อมห | ,386.38 |       |
| จ.ฉะเชิงเทรา                 |        | ม้อแปลงไฟฟ้า |         |       |
+-----------------------------+--------+------------+---------+-------+
| เครื่องจักรและอุปกรณ์            | เจ้าของ | เคร        | 12,768  | ต     |
|                             |        | ื่องจักรผลิตเซ | ,062.34 | ิดภาระ |
|                             |        | ลล์แสงอาทิตย์ |         | จำนอง |
+-----------------------------+--------+------------+---------+-------+
| เครื่องจักรแล                  | เจ้าของ | ตู้ MDB และ  | 452,433 | -     |
| ะอุปกรณ์โรงไฟฟ้าพลังงานแสงอาทิตย์ |        | Inverter   | ,238.31 |       |
|                             |        |            |         |       |
| 365, 365/1 หมู่ 3 ต.กรอกสมบูรณ์ |        |            |         |       |
| อ.ศรีมหาโพธิ จ.ปราจีนบุรี        |        |            |         |       |
+-----------------------------+--------+------------+---------+-------+
| หัก ค่าเผื่อการด้อยค่าของสินทรัพย์   |        |            | (9,132, |       |
|                             |        |            | 437.89) |       |
+-----------------------------+--------+------------+---------+-------+
| รวม                         |        |            | 619,068 |       |
|                             |        |            | ,195.68 |       |
+-----------------------------+--------+------------+---------+-------+

1.1.5 รายละเอียดเครื่องจักรและอุปกรณ์ของบริษัทฯ ที่ไม่ได้ใช้ในการดำเนินงาน

+-----------------------------+--------+------------+--------+-------+
| รายการ                      | ลักษณะก | ล          | มูลค    | ภาร   |
|                             | รรมสิทธิ์ | ักษณะเบื้องต้น | ่าตามบัญ | ะผูกพัน |
|                             |        |            | ชี(บาท) |       |
+-----------------------------+--------+------------+--------+-------+
| เครื่องจักร และอุปกรณ์โรงงาน 190 | เจ้าของ | เครื่องจักร   | 2      | -     |
| ม.6 ต.ท่าสะอ้าน               |        | ที่ไม่ได้ใช้ในก |        |       |
|                             |        | ารดำเนินงาน |        |       |
| อ.บางปะกง จ.ฉะเชิงเทรา       |        |            |        |       |
+-----------------------------+--------+------------+--------+-------+
| เครื่องจักร และอุปกรณ์โรงงาน     | เจ้าของ | เครื่องจักร   | -      | -     |
| 260,260/1 ม.6               |        | ที่ไม่ได้ใช้ในก |        |       |
|                             |        | ารดำเนินงาน |        |       |
| ต.ท่าสะอ้าน อ.บางปะกง         |        |            |        |       |
| จ.ฉะเชิงเทรา                 |        |            |        |       |
+-----------------------------+--------+------------+--------+-------+
| รวม                         |        |            |        |       |
+-----------------------------+--------+------------+--------+-------+

1.1.6 รายละเอียดยานพาหนะของบริษัทฯ

  ---------------------------- --------- -------------- ----------------- --------------
  รายการ                       จำนวนคัน   ลักษณะกรรมสิทธิ์   มูลค่าตามบัญชี(บาท)   ภาระผูกพัน

  รถบรรทุก รถกระบะและรถตู้        4         เจ้าของ         495,402           -

  รถยนต์นั่งส่วนบุคคลและจักรยานยนต์   11        เจ้าของ         201,956.94        -

  รถบรรทุก 10 ล้อ, รถตู้           4         สัญญาเช่าซื้อ      5,756,778.69      ติดสัญญาเช่าซื้อ²

  รถยนต์นั่งส่วนบุคคล               5         สัญญาเช่าซื้อ      9,625,551.23      ติดสัญญาเช่าซื้อ³

  รวม                                                   16,079,688.86     
  ---------------------------- --------- -------------- ----------------- --------------

¹ - ค้ำประกันวงเงินเลตเตอร์ออฟเครดิต/ วงเงินหนังสือค้ำประกันเพื่อดำเนินธุรกิจ/
ทรัสต์รีซีทส์/ เงินกู้ยืมระยะสั้น/หนังสือค้ำประกัน

เพื่อประกันการชำระหนี้ให้แก่เจ้าหนี้ และใช้หมุนเวียนซื้อวัตถุดิบ รวมวงเงิน 121 ล้านบาท

- วงเงินเบิกเกินบัญชี 25 ล้านบาท

² - สัญญาเช่าซื้อกับสถาบันการเงินแห่งหนึ่ง โดยมีระยะเวลาและเงื่อนไขของสัญญาเช่าซื้อ คือ
ระยะเวลาเช่าซื้อ 60 งวดๆ ละ
43,575 บาท ทั้งนี้เมื่อชำระเงินครบตามสัญญาแล้วบริษัทฯ
สามารถซื้อสินทรัพย์ได้ตามราคาที่ระบุไว้ในสัญญา

³ - สัญญาเช่าซื้อกับสถาบันการเงินแห่งหนึ่ง โดยมีระยะเวลาและเงื่อนไขของสัญญาเช่าซื้อ คือ
ระยะเวลาเช่าซื้อ 60 งวดๆ ละ
184,133.00 บาท ทั้งนี้เมื่อชำระเงินครบตามสัญญาแล้วบริษัทฯ
สามารถซื้อสินทรัพย์ได้ตามราคาที่ระบุไว้ในสัญญา

1.2 ทรัพย์สินที่บริษัทฯ ทำการเช่า

+--------+------------------------------+-----------------+----------+
| สินทร   | รายละเอียดทรัพย์สิน              | ลักษณะเบื้องต้น     | อัตราค่า   |
| ัพย์ที่เช่า |                              |                 | เช่า/เดือน |
+========+==============================+=================+==========+
| อาคา   | 26/7 หมู่ 2 ถนนสายเอเชีย        | ที่ดินเป็นที่ตั้งของศูน  | 8,500    |
| รพาณิชย์ | (กรุงเทพ-นครสวรรค์) ต.ธนู อ.อุทัย | ย์บริการและขายจังห |          |
|        | จ.พระนครศรีอยุธยา              | วัดพระนครศรีอยุธยา |          |
+--------+------------------------------+-----------------+----------+
| อาคา   | 75/40 หมู่ที่ 6 ต.รัษฎา อ.เมือง    | ที่ดินเป           | 11,000   |
| รพาณิชย์ | จ.ภูเก็ต                       | ็นที่ตั้งของศูนย์บริการ |          |
|        |                              | และขายจังหวัดภูเก็ต |          |
+--------+------------------------------+-----------------+----------+
| อาคา   | 324/80 หมู่ที่ 3 ถ.มิตรภาพ ต.ศิลา  | ที่ดินเป็นท         | 15,000   |
| รพาณิชย์ | อ.เมือง                       | ี่ตั้งของศูนย์บริการแล |          |
|        |                              | ะขายจังหวัดขอนแก่น |          |
|        | จ.ขอนแก่น                     |                 |          |
+--------+------------------------------+-----------------+----------+
| อาคา   | 2175/2 ถ.สืบศิริ ต.ในเมือง       | ที่ดินเป็นที่ตั้งข      | 7,500    |
| รพาณิชย์ | อ.เมือง จ.นครราชสีมา           | องศูนย์บริการและขา |          |
|        |                              | ยจังหวัดนครราชสีมา |          |
+--------+------------------------------+-----------------+----------+
| อาคา   | 900/5 ถ.เพชรเกษม ต.ห้วยจรเข้   | ที่ดินเป็นท         | 10,000   |
| รพาณิชย์ | อ.เมือง จ.นครปฐม              | ี่ตั้งของศูนย์บริการแล |          |
|        |                              | ะขายจังหวัดนครปฐม |          |
+--------+------------------------------+-----------------+----------+
| อาคา   | 1369 ถ.เพชรเกษม ต.หาดใหญ่     | ที่ดินเป็น          | 13,000   |
| รพาณิชย์ | อ.หาดใหญ่                     | ที่ตั้งของศูนย์บริการแ |          |
|        |                              | ละขายจังหวัดสงขลา |          |
|        | จ.สงขลา                      |                 |          |
+--------+------------------------------+-----------------+----------+
| อาคา   | 218/21 ถ.ชนเกษม ต.มะขามเตี้ย   | ที่ดินเป็นที่ตั้งข      | 15,000   |
| รพาณิชย์ | อ.เมือง                       | องศูนย์บริการและขา |          |
|        |                              | ยจังหวัดสุราษฎร์ธานี |          |
|        | จ.สุราษฎร์ธานี                  |                 |          |
+--------+------------------------------+-----------------+----------+

4.2 นโยบายการลงทุนและบริหารงานในบริษัทย่อยและบริษัทร่วม

5.2.1 นโยบายการลงทุนในบริษัทย่อย

ณ วันที่ 31 ธันวาคม 2558 บริษัทฯมีเงินลงทุนในบริษัทย่อย 1 บริษัท คือ บริษัท เอกรัฐโซล่าร์
จำกัด ซึ่งบริษัทฯ ถือหุ้นอยู่ร้อยละ 99.99 ของทุนจดทะเบียนที่ชำระแล้ว มูลค่ารวม 999,900,000
บาท โดยมีวัตถุประสงค์เพื่อต้องการกระจายความเสี่ยงในการลงทุนของบริษัทฯ
และบริษัทฯได้พิจารณาแล้วเห็นว่าเป็นธุรกิจที่มีแนวโน้มการเติบโตที่ดี
โดยบริษัทฯมีนโยบายเข้าไปกำหนดแนวทางในการดำเนินงานหลักๆ ให้แก่บริษัทย่อย
รวมถึงการส่งกรรมการบริษัทฯไปเป็นกรรมการในบริษัทย่อย
อย่างไรก็ตามปัจจุบันบริษัทฯยังไม่มีนโยบายลงทุนในบริษัทย่อยหรือบริษัทร่วมอื่นๆ

4.2.2 การควบคุมดูแลบริษัทย่อย

ในการกำกับดูแลบริษัท เอกรัฐโซล่าร์ จำกัด บริษัทฯได้ส่งกรรมการของบริษัทฯจำนวน 5 ท่าน
เข้าไปเป็นกรรมการและกรรมการผู้มีอำนาจของบริษัท เอกรัฐโซล่าร์ จำกัด และมีนายวิวัฒน์
แสงเทียน เป็นกรรมการผู้จัดการ บริษัท เอกรัฐโซล่าร์ จำกัด
เพื่อจะได้มีการติดตามการดำเนินงานของบริษัท เอกรัฐโซล่าร์ จำกัด อย่างใกล้ชิด
โดยกรรมการเหล่านี้เป็นผู้ที่มีความรู้
ความเข้าใจและมีประสบการณ์ในธุรกิจผลิตแผงเซลล์แสงอาทิตย์เป็นอย่างดี อย่างไรก็ตามหากบริษัท
เอกรัฐโซล่าร์ จำกัด มีการดำเนินธุรกิจที่กระทบต่อบริษัทฯ อย่างมีนัยสำคัญ คณะกรรมการบริษัท
เอกรัฐโซล่าร์ จำกัด จะต้องขออนุมัติจากที่ประชุมคณะกรรมการของบริษัทฯ ก่อน

  -----------------------------------------------------------------------
  5. ข้อพิพาททางกฎหมาย

  -----------------------------------------------------------------------

- ไม่มีข้อพิพาทใดๆ –

  -----------------------------------------------------------------------
  6. ข้อมูลทั่วไปและข้อมูลสำคัญอื่นๆ

  -----------------------------------------------------------------------

  ข้อมูลทั่วไป (General Information)

บริษัท เอกรัฐวิศวกรรม จำกัด (มหาชน) (“บริษัทฯ”) จดทะเบียนก่อตั้งเมื่อวันที่ 24 มิถุนายน
2524 ด้วยทุนจดทะเบียน 4 ล้านบาทโดยมีกลุ่มน้อยใจบุญเป็นผู้ถือหุ้นใหญ่
และได้ดำเนินธุรกิจเจริญก้าวหน้าอย่างต่อเนื่องตามลำดับ จนถึงปี 2540
ซึ่งประเทศไทยได้ประสบปัญหาวิกฤตเศรษฐกิจ รายได้ของบริษัทฯลดลงส่งผลให้บริษัทฯมี
ผลการดำเนินงานขาดทุน และต้องขอเข้ารับการฟื้นฟูกิจการเมื่อปี 2546 และในปี 2547
บริษัทฯและบริษัทย่อยได้ดำเนินการปรับโครงสร้างหนี้และโครงสร้างทุนตามแผนฟื้นฟูกิจการสำเร็จ
โดยในการปรับโครงสร้างหนี้ บริษัทฯและบริษัทย่อยได้จ่ายชำระหนี้แก่เจ้าหนี้ตามแผนฟื้นฟูจำนวน
330.00 ล้านบาท ทำให้บริษัทฯและบริษัทย่อยมีกำไรจากการปรับโครงสร้างหนี้จำนวน 1,433.46
ล้านบาท โดยศาลล้มละลายได้มีคำสั่งให้บริษัทฯ ออกจากแผนฟื้นฟูกิจการเมื่อวันที่ 1 กันยายน 2547
ภายหลังจากที่ออกจากแผนฟื้นฟูกิจการ บริษัทฯได้มีการเพิ่มทุนจดทะเบียนจำนวน 100 ล้านบาท
โดยการออกหุ้นสามัญเพิ่มทุนจำนวน 100 ล้านหุ้น มูลค่าที่ตราไว้หุ้นละ 1 บาท
และเสนอขายในราคาหุ้นละ 2 บาท ทำให้บริษัทฯได้รับเงินจากการเพิ่มทุนทั้งสิ้น 200 ล้านบาท
ซึ่งภายหลังการเพิ่มทุนดังกล่าวทำให้ทุนจดทะเบียนที่เรียกชำระแล้วของบริษัทฯ เพิ่มขึ้นเป็น 608.17
ล้านบาท ซึ่งผลจากการฟื้นฟูกิจการและการเพิ่มทุนจำนวน 100 ล้านหุ้นทำให้บริษัทฯและบริษัทย่อย
มีขีดความสามารถในการแข่งขันมากยิ่งขึ้น นอกจากนี้ในปี 2547 บริษัทฯยังได้เข้าไปลงทุนในบริษัท
เอกรัฐโซล่าร์ จำกัด (จดทะเบียนตั้งบริษัทเมื่อเดือน เมษายน 2547)
ซึ่งดำเนินธุรกิจผลิตและจำหน่ายแผงเซลล์แสงอาทิตย์(Solar Module) คิดเป็นร้อยละ 99.99
ของทุนจดทะเบียน และบริษัทฯยังได้ทำการปรับโครงสร้างกลุ่มบริษัทฯ
โดยมีการจำหน่ายเงินลงทุนในบริษัทร่วมและบริษัทย่อยออกไปทั้งหมด 8 บริษัท และเมื่อวันที่ 25-27
กรกฎาคม 2549 บริษัทฯได้ออกหุ้นเพิ่มทุนจำหน่ายให้แก่ประชาชนโดยทั่วไป จำนวน 182 ล้านหุ้น
ในราคาหุ้นละ 2.70 บาท เพื่อนำเงินไปลงทุนในบริษัท เอกรัฐโซล่าร์ จำกัด จำนวน 470.00
ล้านบาท และเริ่มทำการซื้อขายหลักทรัพย์ในตลาดหลักทรัพย์แห่งประเทศไทยในวันที่ 7 สิงหาคม
2549

เมื่อวันที่ 18 กรกฎาคม 2555 ที่ประชุมวิสามัญผู้ถือหุ้นครั้งที่ 1/2555
ได้มีมติอนุมัติให้บริษัทฯลดทุนจดทะเบียนจากมูลค่าที่ตราไว้ 1.00 บาท เป็น 0.80 บาท
ทำให้บริษัทฯ มีทุนจดทะเบียนเป็น 632,138,912 บาท โดยแบ่งเป็น หุ้นสามัญ 790,173,640 หุ้น

เมื่อวันที่ 30 เมษายน 2556 ที่ประชุมสามัญผู้ถือหุ้นครั้งที่ 1/2556
ได้มีมติอนุมัติให้จัดสรรเงินกำไรประจำปี 2555 โดยจ่ายเป็นหุ้นปันผลจำนวน 49,382,237 หุ้น
มูลค่าที่ตราไว้หุ้นละ 0.80 บาท ให้แก่ผู้ถือหุ้นของบริษัท ในอัตรา 16 หุ้นเดิม ต่อ 1 หุ้นใหม่
รวมมูลค่าทั้งสิ้น 39,505,789.60 ล้านบาท ดังนั้นทุนจดทะเบียนของบริษัทจึงเพิ่มขึ้นจากเดิม
632,138,912 บาท เป็น 671,644,701.60 บาท โดยแบ่งเป็นหุ้นสามัญ จำนวน 839,555,877
หุ้น

เมื่อวันที่ 22 พฤศจิกายน 2556 ที่ประชุมวิสามัญผู้ถือหุ้นครั้งที่ 1/2556
ได้มีมติอนุมัติเพิ่มทุนจดทะเบียนของบริษัท จำนวน 402,986,821.60 บาท แบ่งออกเป็น
หุ้นสามัญจำนวน 503,733,527 หุ้น มูลค่าที่ตราไว้ หุ้นละ 0.80 บาท
โดยจัดสรรหุ้นสามัญเพิ่มทุนเพื่อจำหน่ายให้แก่ผู้ถือหุ้นเดิมในอัตราส่วน 1 หุ้นเดิมต่อ 0.6 หุ้นใหม่
โดยผู้ถือหุ้นสามัญสามารถจองซื้อเกินสิทธิได้ และในกรณีที่มีหุ้นเหลือจากการจัดสรร
มอบหมายให้คณะกรรมการเป็นผู้สรรหาผู้ร่วมทุนแบบเฉพาะเจาะจง ทำให้บริษัทฯ
มีทุนจดทะเบียนเป็น 1,074,631,523.20 บาท โดยแบ่งเป็น หุ้นสามัญ 1,343,289,404 หุ้น

เมื่อวันที่ 30 เมษายน 2557 ที่ประชุมสามัญผู้ถือหุ้นครั้งที่ 1/2557
ได้มีมติอนุมัติให้จัดสรรเงินกำไรสุทธิประจำปี 2556 เป็นเงินสำรองตามกฎหมายและจ่ายเงินปันผล
เนื่องจากบริษัทฯ มีรายได้จากงบการเงินรวม 1,971,232,814.12 บาท มีกำไรสุทธิ
504,211,989.85 บาทและมีรายได้จากงบการเงินเฉพาะกิจการ 1,957,956,879.21 บาท
กำไรสุทธิ 58,671,561.02 ตามรายละเอียดดังนี้

-   จัดสรรเป็นเงินสำรองตามกฎหมาย จำนวน 2,933,578.05 บาท

- จัดสรรจ่ายปันผลเป็นเงินสดในอัตราหุ้นละ 0.05 บาท จำนวน 1,343,289,404 หุ้น
รวมเป็นเงินปันผลทั้งสิ้น67,164,470.20 บาท

เมื่อวันที่ 30 เมษายน 2558 ที่ประชุมสามัญผู้ถือหุ้นประจำปี 2558
ได้มีมติอนุมัติให้จัดสรรเงินกำไรสุทธิประจำปี 2557 เป็นเงินสำรองตามกฎหมายและจ่ายเงินปันผล
เนื่องจากบริษัทฯ มีรายได้จากงบการเงินรวม 2,050,222,572.08 บาท มีกำไรสุทธิ
104,678,261.95 บาทและมีรายได้จากงบการเงินเฉพาะกิจการ 2,049,155,305.43 บาท
กำไรสุทธิ 124,136,612.25 ตามรายละเอียดดังนี้

-   จัดสรรเป็นเงินสำรองตามกฎหมาย จำนวน 6,206,830.61 บาท

-   จัดสรรจ่ายปันผลเป็นเงินสดในอัตราหุ้นละ 0.07 บาท จำนวน 1,343,289,404 หุ้น
    รวมเป็นเงินปันผลทั้งสิ้น 94,030,258.28 บาท

ผลิตภัณฑ์และบริการ

ปัจจุบันบริษัทฯสามารถจำแนกผลิตภัณฑ์และบริการของบริษัทฯได้เป็น 3 ประเภท คือ

1) ผลิตภัณฑ์หม้อแปลงไฟฟ้าระบบจำหน่าย(Distribution Transformer)
โดยบริษัทฯเป็นผู้ผลิตและจำหน่ายหม้อแปลงไฟฟ้าระบบจำหน่ายที่มีกำลังไฟฟ้าตั้งแต่ 1 kVA ถึง
30,000 kVA ทั้งชนิดแบบน้ำมันและแบบแห้ง รวมทั้งส่วนประกอบหม้อแปลงไฟฟ้าระบบจำหน่าย

2) งานบริการ ได้แก่ งานบริการบำรุงรักษาและซ่อมแซมหม้อแปลงไฟฟ้าระบบจำหน่าย
และงานบริการบำรุงรักษาระบบไฟฟ้า โดยบริษัทฯมีศูนย์บริการและขายจำนวน 10
แห่งกระจายอยู่ทั่วประเทศ

3) โรงไฟฟ้าพลังงานแสงอาทิตย์ (Solar Farm) โดยบริษัทฯ
เป็นผู้ผลิตกระแสไฟฟ้าจากพลังงานแสงอาทิตย์ และจำหน่ายให้แก่การไฟฟ้าส่วนภูมิภาค
และได้รับการสนับสนุนส่วนเพิ่มราคารับซื้อไฟฟ้า (Adder) เป็นระยะเวลา 10 ปี

นอกจากนี้บริษัทย่อยของบริษัทฯ คือบริษัท เอกรัฐโซล่าร์ จำกัด
ยังเป็นผู้ผลิตและจำหน่ายแผงเซลล์แสงอาทิตย์ โดยมีกำลังการผลิตปีละ 30 เมกะวัตต์
รวมทั้งยังสามารถผลิตเซลล์แสงอาทิตย์ (Solar Cell) โดยมีกำลังการผลิตสูงสุด 25
เมกกะวัตต์ต่อปี เพื่อใช้เป็นวัตถุดิบในการผลิตแผงเซลล์แสงอาทิตย์ของบริษัทย่อยเอง
และเพื่อจัดจำหน่ายให้แก่ลูกค้าทั้งในประเทศและต่างประเทศต่อไป

การตลาด ภาวะอุตสาหกรรม และการแข่งขัน

หม้อแปลงไฟฟ้าระบบจำหน่าย

บริษัทฯมุ่งเน้นการจำหน่ายหม้อแปลงไฟฟ้าระบบจำหน่ายที่มีคุณภาพสูงและส่วนประกอบหม้อแปลงไฟฟ้าระบบจำหน่าย
โดยปัจจัยที่สนับสนุนการผลิตหม้อแปลงไฟฟ้าระบบจำหน่ายที่มีคุณภาพ ได้แก่
การออกแบบผลิตภัณฑ์ด้วยโปรแกรมคอมพิวเตอร์
การเลือกใช้วัสดุในการผลิตที่มีคุณภาพใช้วัตถุดิบที่ทันสมัย เช่น
การนำขดลวดแรงต่ำแบบทองแดงแผ่นบางมาใช้แทนลวดทองแดงเส้น
อันจะทำให้หม้อแปลงทนทานต่อกระแสลัดวงจรได้ดี
อีกทั้งพนักงานผู้ผลิตหม้อแปลงไฟฟ้าในแต่ละขั้นตอนมีทักษะและประสบการณ์สูง
และมีการใช้เครื่องจักรที่ทันสมัย นอกจากนี้บริษัทฯยังได้รับการถ่ายทอดเทคโนโลยีจากต่างประเทศ
เช่น
รับถ่ายทอดเทคโนโลยีการออกแบบและการผลิตหม้อแปลงไฟฟ้าระบบจำหน่ายแบบน้ำมันชนิดปิดผนึก
และ หม้อแปลงไฟฟ้าระบบจำหน่ายแบบแห้งชนิดเรซิน จาก Starkstrom-Geratebau GmbH
ประเทศเยอรมัน เป็นต้น

บริษัทฯ ได้นำเทคโนโลยีในการใช้สีผสมน้ำ (Water-Based Paints) จากประเทศเยอรมัน
มาใช้ในกระบวนการผลิตตัวถังหม้อแปลงไฟฟ้าเป็นแห่งแรกในประเทศไทย
ซึ่งเทคโนโลยีนี้จะเป็นมิตรกับสิ่งแวดล้อม
เนื่องจากจะไม่มีการใช้ทินเนอร์เป็นส่วนประกอบในเนื้อสีเลย

สำหรับกลุ่มลูกค้าหม้อแปลงไฟฟ้าระบบจำหน่าย จะแบ่งเป็น 3 กลุ่มใหญ่ๆ คือ
ลูกค้าราชการและรัฐวิสาหกิจ เช่น การไฟฟ้าส่วนภูมิภาค และการไฟฟ้านครหลวง ลูกค้าภาคเอกชน
เช่น ผู้รับเหมาโครงการต่างๆ หรือบริษัทในอุตสาหกรรมต่างๆ ที่กำลังขยายงาน
และลูกค้าในต่างประเทศ ได้แก่ ลูกค้าในแถบประเทศอาเซียน ประเทศในตะวันออกกลาง เป็นต้น
โดยในปี 2558 บริษัทฯมีสัดส่วนลูกค้าเอกชน ลูกค้าราชการและรัฐวิสาหกิจ และลูกค้าต่างประเทศ
เท่ากับ ร้อยละ 69.87, 16.44, และ 13.68 ตามลำดับ

ทั้งนี้ปริมาณความต้องการหม้อแปลงไฟฟ้าระบบจำหน่ายจะขึ้นอยู่กับการขยายตัวของความต้องการพลังงานไฟฟ้าซึ่งจะปรับตัวสอดคล้องกับการขยายตัวของผลิตภัณฑ์มวลรวมภายในประเทศ(GDP)
ซึ่งจะเห็นได้จากปริมาณความต้องการไฟฟ้าสูงสุดในปี 2556, 2557 และ 2558 เท่ากับ 25,562
26,942 และ 27,345 เมกะวัตต์ หรือมีอัตราการขยายตัวเท่ากับร้อยละ 3.36, 5.39 และ
1.50 ตามลำดับ ซึ่งสอดคล้องกับอัตราการขยายตัวของผลิตภัณฑ์มวลรวมในประเทศ (GDP) ในปี
2556, 2557 และ 2558 ซึ่งมีอัตราการขยายตัวเท่ากับร้อยละ 2.9, 0.75 และ 2.8 ตามลำดับ
โดยปัจจุบันบริษัทฯมีส่วนแบ่งในตลาดหม้อแปลงไฟฟ้าระบบจำหน่ายเป็นอันดับ 1
โดยมีส่วนแบ่งตลาดเฉลี่ยตั้งแต่ปี 2554-2557 ประมาณร้อยละ 20% โดยมีคู่แข่งขันที่สำคัญ เช่น
บริษัท เจริญชัย หม้อแปลงไฟฟ้า จำกัด, บริษัท ถิรไทย จำกัด (มหาชน) และบริษัท ไทยแมกซ์เวล
อิเลคทริค จำกัด เป็นต้น

งานบริการ

บริษัทฯ จะเสนอการขายงานบริการ เช่น งานบำรุงรักษาและซ่อมแซมหม้อแปลงไฟฟ้าระบบจำหน่าย
ควบคู่กับเสนอขายหม้อแปลงไฟฟ้าระบบจำหน่าย นอกจากนี้ศูนย์บริการและขายอีก 10
แห่งทั่วทุกภูมิภาคของประเทศ
ก็จะเป็นกำลังสำคัญในการขายงานบริการเนื่องจากมีโอกาสพบปะกับลูกค้าต่างๆ เป็นจำนวนมาก
ทั้งนี้บริษัทฯได้ให้บริการบำรุงรักษาและซ่อมแซมหม้อแปลงไฟฟ้าระบบจำหน่ายทุกยี่ห้อ

อุตสาหกรรมงานบริการ ยังมีแนวโน้มเติบโตสม่ำเสมอตามยอดขายหม้อแปลงไฟฟ้าที่มีมากขึ้น
รวมทั้งอุตสาหกรรมงานบริการยังสามารถเติบโตจากงานบริการระบบไฟฟ้า เช่น
งานบริการบำรุงรักษาระบบไฟฟ้าที่ใช้งานในโรงงานอุตสาหกรรมขนาดใหญ่
สำหรับการแข่งขันในอุตสาหกรรมงานบริการ ยังไม่รุนแรงมากนัก
โดยบริษัทฯจะมีจุดแข็งในงานบริการ คือ มีศูนย์บริการและขายมากที่สุดในประเทศถึง 10
แห่งกระจายอยู่ทั่วภูมิภาคในประเทศ สำหรับคู่แข่งขันในธุรกิจบริการ เช่น บริษัท ไทยแม็กซ์เวล
อิเลคทริค จำกัด บริษัท อาร์-ซัพพอร์ต จำกัด บริษัท เอ บี บี จำกัด บริษัท
เจริญชัยหม้อแปลงไฟฟ้า จำกัด และบริษัท ถิรไทย จำกัด (มหาชน) เป็นต้น

ธุรกิจโรงไฟฟ้าจากพลังงานแสงอาทิตย์ (Solar Farm)

บริษัทฯ เป็นผู้ผลิตกระแสไฟฟ้าจากพลังงานแสงอาทิตย์
และจำหน่ายกระแสไฟฟ้าให้แก่การไฟฟ้าส่วนภูมิภาค โดยมีกำลังการผลิตขนาด 0.627
เมกกะวัตต์ต่อปี โรงไฟฟ้าของบริษัทฯ ตั้งอยู่ที่ ตำบลกรอกสมบูรณ์ อำเภอศรีมหาโพธิ
จังหวัดปราจีนบุรี
และได้รับการสนับสนุนจากการไฟฟ้าส่วนภูมิภาคในการอุดหนุนส่วนเพิ่มราคารับซื้อไฟฟ้า (Adder)
จำนวน 8 บาทต่อหน่วย เป็นระยะเวลา 10 ปี

ธุรกิจการผลิตไฟฟ้าจากพลังงานแสงอาทิตย์ของบริษัทฯ
จะไม่มีการแข่งขันเนื่องจากเป็นการจำหน่ายกระแสไฟฟ้าให้กับหน่วยงานของรัฐ

ธุรกิจพลังงานแสงอาทิตย์ (Solar Energy Business)

บริษัท ผลิตและจำหน่ายแผงเซลล์แสงอาทิตย์ชนิดผลึกซิลิคอน(Crystalline Silicon)
โดยสามารถผลิตแผงเซลล์แสงอาทิตย์ได้ตั้งแต่กำลังไฟ 30 วัตต์จนถึง 200 วัตต์
ขึ้นอยู่กับความต้องการของลูกค้า โดยแผงเซลล์แสงอาทิตย์ที่บริษัทฯ
ผลิตได้จะมีประสิทธิภาพในการเปลี่ยนพลังงานแสงอาทิตย์ให้เป็นพลังงานไฟฟ้าได้ประมาณร้อยละ
12-15 ของพลังงานแสงอาทิตย์ทั้งหมดที่ได้รับและมีอายุการใช้งาน 20-25 ปี
โดยแผงเซลล์แสงอาทิตย์ที่ผลิตได้จะได้รับการทดสอบทุกแผงก่อนส่งไปจำหน่ายให้แก่ลูกค้า
ทั้งนี้ราคาแผงเซลล์แสงอาทิตย์จะผันแปรตามราคาวัตถุดิบหลัก คือ เซลล์แสงอาทิตย์(Solar Cell)
ค่อนข้างมาก เนื่องจากเป็นวัตถุดิบในการผลิตแผงเซลล์แสงอาทิตย์ที่มีความสำคัญและมีมูลค่าสูง
โดยกลุ่มลูกค้าของบริษัทฯ จะมีลูกค้าทั้งในประเทศและต่างประเทศ
ซึ่งเป็นลูกค้ากลุ่มที่ดำเนินธุรกิจจำหน่ายแผงเซลล์แสงอาทิตย์หรือกลุ่มที่ดำเนินธุรกิจบริการติดตั้งแผงเซลล์แสงอาทิตย์

แนวโน้มความต้องการเซลล์แสงอาทิตย์ (Solar Cell) ในประเทศมีแนวโน้มสูงขึ้น
เนื่องจากกำลังการผลิตแผงเซลล์แสงอาทิตย์จากผู้ผลิตภายในประเทศ เช่น บริษัท โซล่าร์ตรอน
จำกัด (มหาชน) บริษัท บางกอกโซล่าร์ จำกัด เป็นต้น

สำหรับสภาพการแข่งขันในธุรกิจพลังงานแสงอาทิตย์นั้น
เนื่องจากอุตสาหกรรมงานบริการติดตั้งระบบผลิตไฟฟ้าจากเซลล์แสงอาทิตย์ (Solar System)
เติบโตอย่างก้าวกระโดด ส่งผลให้บริษัทฯ มีโอกาสทางการตลาดเพิ่มมากขึ้น
ในขณะเดียวกันก็เอื้ออำนวยให้เกิดบริษัทใหม่ๆที่ดำเนินธุรกิจเกี่ยวกับพลังงานแสงอาทิตย์เข้ามาแข่งขันมากขึ้นเช่นกัน
โดยเมื่อรวมกับคู่แข่งขันที่มีอยู่ในปัจจุบันทำให้อุตสาหรรมนี้จะมีสภาพการแข่งขันที่รุนแรง

งานที่ยังไม่ได้ส่งมอบ

บริษัทฯ มีงานผลิตหม้อแปลงไฟฟ้าระบบจำหน่ายที่ได้รับคำสั่งซื้อ
และเตรียมส่งมอบแก่ลูกค้าแต่ยังไม่ได้ทำการส่งมอบ ณ วันที่ 29 ธันวาคม 2558 จำนวน 438
เครื่อง มูลค่ารวม 285.98 ล้านบาท

บริษัทที่ออกหลักทรัพย์

+-------------------+--------------------------------------------------+
| ชื่อบริษัท            | บริษัท เอกรัฐวิศวกรรม จำกัด (มหาชน)                   |
+-------------------+--------------------------------------------------+
| ชื่อภาษาอังกฤษ       | EKARAT ENGINEERING PUBLIC COMPANY LIMITED        |
+-------------------+--------------------------------------------------+
| ล                 | -   ผลิตและจำหน่ายหม้อแปลงไฟฟ้าระบบจำหน่าย            |
| ักษณะการประกอบธุรกิจ |     (Distribution Transformer) ที่มีกำลังไฟฟ้าตั้งแต่ 1  |
|                   |     kVA. ถึง 30,000 kVA. แรงดันไฟฟ้าสูงสุดไม่เกิน 36 kV |
|                   |                                                  |
|                   | -   งานบริการบำรุงรักษาและซ่อมแซมหม้อแปลงไฟฟ้า         |
|                   |     งานออกแบบ ติดตั้งและบำรุงรักษาระบบไฟฟ้า            |
|                   |     และงานก่อสร้างสถานีไฟฟ้าย่อย                      |
+-------------------+--------------------------------------------------+
| ที่ตั้งสำนักงานใหญ่     | 9/291 อาคารยู เอ็ม ทาวเวอร์ ชั้น 28 ถนนรามคำแหง       |
|                   | แขวงสวนหลวง                                      |
|                   |                                                  |
|                   | เขตสวนหลวง กรุงเทพ 10250                          |
+-------------------+--------------------------------------------------+
| เลขทะเบียนบริษัท     | 0107537002711                                    |
+-------------------+--------------------------------------------------+
| เว็บไซต์            | http://www.ekarat-transformer.com                |
+-------------------+--------------------------------------------------+
| โทรศัพท์            | 0 2719 8777 (อัตโนมัติ 30 เลขหมาย)                  |
+-------------------+--------------------------------------------------+
| โทรสาร            | 0 2719 8760-2                                    |
+-------------------+--------------------------------------------------+